go je pučki igrokaz s tragičnim svršet- 
Kom. Za razliku od Hunjkave komedije, 
o kojoj postoji podatak da je 1870. sve- 
ga pet puta izvedena u Srpskom narod- 
nom lao u Novom Sadu, Sokica 
je rado izvođena, i za piščeva života i 
nakon njegove smrti. Dramska radnja 
Sokice ne teče u vremenskom konti- 
nuitetu, niti se zbiva na istome mjestu, 
no obuhvaća mole godine 1848. 
i 1849. prostorno fokusirajući šokačko 
selo u okolici Virovitice, okolicu Osije- 
ka i sam 


na drugi i treći dan Uskrsa, a u doba 
kad je djelo i napisano, dakle, 60-ih go- 
dina 19. stoljeća. 
Jedino u Hunjkavoj komediji i u šaljivoj 
dvočinki Piščeva kubura i slava prosto- 
ga naroda, koja je, inače, s Hunjkavom 
«omedijom _korespondentna, Okru- 
g progovara o svoj no 
stala njegova dramska djela, čak i 
kada tematiziraju zbivanja iz 19. stolje- 
ća, uvijek podrazumijevaju stanovitu 
distancu između vremena o kome je 
u kazališnom komadu riječ i vremena 
u kome je taj komad napisan. Hunj- 
kava komedija obiteljska je priča na 
starinsku temu, inače dobro poznatu 
u hrvatskoj književnosti - kako razu- 
dati kćeri — s tim što se u kontekstu 
obiteljskih zbivanja zrcali životna zbi- 
lja složenih društvenih odnosa u, prije 
svega građanskoj, nekadašnjoj Slavoni- 
i A Piščeva kubura komedija iz kaza- 
išnoga života, s radnjom lociranom u 
teatarskoj zgradi, izvještava o svemu 
što se zbivalo u Srpskom narodnom 
ozorištu u Novom Sadu, dakako iza 
ulisa, za vrijeme dok je na bini trajala 
praizvedba Hunjkave komedije, te par 
dana nakon toga, kada su se već po- 
javili odjeci predstave u onodobnome 
tisku. 
(Jasna Melvinger) 

Karakteriziranju likova u Hunjkavoj 
komediji pridonosi i dosta inojezič- 
noga teksta: u replikama Šumar- 
skog na njemačkom, a u replikama 
njegovih dviju starijih kćeri i na nje- 
mačkom, i na, ne, baš, korektnom 
francuskom jeziku. Tim jezičnim 
kolažom hrvatskog, njemačkog i 
francuskog, Okrugić kritički upozo- 
rava ne samo na nedostatke, više 
Bildunga, no naobrazbe, hrvatskih 
gospođica, već, općenito, na druš- 
tvenu klimu, u kojoj još nisu prevla- 
dale narodnjačke ideje. Na domjen- 
ku kod gradskog provisura Evelini 
i Klari uopće se nisu svidjela dva 
golobrada varmedska ficinotariuša, 
koja su sve nešto korila tamo nazoč- 
ne frajlice što ne nose surke i parte 
i što ne govore hrvatski, a na koncu 
se dobrano podnapila, pjevajući, 
dabome, pučke napitnice. Iskrivlje- 
ni francuski Eveline i Klare uvijek je 
u Okrugićevoj veseloj igri izvor ko- 
mike. Kad se Evelina i Klara hvale da 
čitaju romane Eugena Suea i Alek- 
sandrea Dumasa, one imena svojih 
omiljenih pisaca ne izgovaraju po 
pravilima francuske ortoepije, pa je 
jasno da je riječ, ne o istinskom po- 
znavanju francuskog jezika i književ- 
nosti, no tek o usiljenom pomod- 
nom prenavljanju. 

(Jasna Melvinger) 


MINI 
JI 


Hunjkava komedija, vesele slike iz svak- 
danjeg života s pjevanjem u 4 čina sa- 
čuvana b u ostavštini autorovoj u Ma- 
tici srpskoj u Novom Sadu u tri ruko- 
pisne inačice. Dvije nisu datirane, a na 
trećoj je Okrugić pribilježio da je rad 
na tome autografu završio 9. svibnja 
1864. godine. Na naslovnicama dvaju 
rukopisa kao motto navedena je narod- 
na poslovica. Ne komu je namienjeno, 
već komu suđeno, a jedino na naslov- 
nici pomenutoga datiranog, to geslo iz 
riznice pučkoga paremiološkog blaga 
izostaje. Dva su autografa ispisana uo- 
bičajenim Okrugićevim rukopisom, a 
treći veoma brižljivo, moglo bi se reći, i 
krasnopisom. Samo taj autograf sadrži 
i pjesmu koja se pjeva na svršetku po- 
sljednjeg, četvrtog čina komedije, a, ta- 
kođer, samo se taj autograf od drugih 
dvaju izdvaja i pravopisno, načinom 
pisanja refleksa staroga glasa jat, što je, 
ne dosljedno, već tek u pojedinim rije- 
čima, obilježen takozvanim «rogatim 
e». Ovo je zanimljivo spomenuti, jer se 
iz rukopisa svih ostalih Okrugićevih ka- 
zališnih komada vidi da se autor, osim 
još u jednome od prijepisa Saćurice i 
šubare, u kome se također sporadično 
pojavljuje «rogato e», inače, u odnosu 
na ortografiju refleksa jata, pridržavao 
načela Bogoslava Suleka, što ih je ovaj 
iznio 1854. u prijedlogu svoje reforme 
ilirskoga pravopisa, pa je, u dugim slo- 
govima koji su nekada sadržavali jat pi 
sao ie, a u kratkima je. 

Iz biografije Ilije Okrugića razvidno je 
da je za svoga radnoga vijeka bio u 
prigodi dobro upoznati ne samo svoj 
zavičajni Srijem, već i Slavoniju. Sko- 
lovao se u Đakovu, a tamo je jedno 
vrijeme bio i katedralni propovjednik. 
Kao kapelan službovao je u gornjem 
gradu Osijeku, u Hrvatskom Majuru, 
te u Vrpolju, a kao župnik u Sarvašu i u 
Levanjskoj Varoši. Okrugićev slavonski 
dramski diptih čine Hunjkava komedija 
i mnogo poznatija Sokica. Jedno je ve- 
sela igra iz života građanske klase, dru- 

vesele slike iz svagdanjeg života 
s pjevanjem 
u 4 čina 


Ne komu namijenjeno, 
Već komu suđeno. 
(Narodna poslovica) 


Priredila i pogovor napisala JASNA MELVINGER 
Transkripcija riječi i izraza ispisanih goticom na latinicu, te 
prijevod istih s njemačkog, JOHANN WALLRABENSTEIN 


Subotica, 2011. 

OSOBE 


ŠUMARSKI, vlastelinski šumar 

PUNICA mu 

LIZA, žena mu 

EVELINA i KLARA, kćeri mu od prve žene 
SOFIJA, mlada udovica, kći mu od druge žene 
JULIUS, sin mu, Lizom priveden 

MIKA, stari šumarski pandur 

ČETIR DRUGA PANDURA 

HUNJKIĆ, udovac, nazvan hunjkavi Đuro 
KRMELIĆ, udovac, nazvan drljavi Stevo 
CIFRIĆ, nazvan Kicoš - Mato 


Sva četiri čina bivaju u selu slavonskom, u Sumarskovoj kući. 

ČIN I. 
Prizor |. 


(Predstavlja se soba Šumarskog. Po zidu vise puške male i velike, 
handžar, lovački rog, nadžak itd. U kutu, vidit je više sjekira svako- 
jakih. On, u Schlafrocku!, u papuča i komod - kapicom na glavi, 
sjedi pri pisaćem stolu svom, puši čibuk i prevraća stari šumarski 
protokol. Drma glavom, za stankom:) 

ŠUMARSKI: Bogme, još mnogo restancija, dosta duga od šumar- 
ske - oho što rekoh — od šumske štete. | opet će imati četnici 
posla, drugog lijeka nema za ovaj naš narod, koji je, što se šuma 
tiče, pravi, živi komunista. Podsjeći hrasta, pak ga, mir und dir 
nichts?, pocijepana kući dovesti, to njemu krađa nije, vele bo: nije 
šuma spajijiš iz leđa izrasla, već sama sobom iz božije zemljice, 
- nit ju je spajija sadio, nit zaljevo, što više, mi smo mladu šumi- 
cu graditi morali, pak zašto za svoju potrebu da ju slobodno ne 
uživamo? Cled ti filosofa! - A da zašto smo mi šumari? Zašto su 
moji toliki šumski panduri? Kad je to slobodno. - Zašto i od čega 
bi nas spajija plaćao? Od čega bi mi živili? - Bre, čekaj, der, vidit 
ćeš na što će ti ta komunistička filosofija izići, kad budeš bleknuti 
moro po 10 i 15 for. od hrasta; ili kad te četnik u korgu sveže, ili ti 
gladna eškucija* u kuću dođe, vidit ću kako ćeš onda mudrovati... 
De, de, samo ti komuniziraj hrastove, ta, to je ono što mi volemo. 
Nur Strofgelder, nur Strofgelders! Ta, to je naša prava hrana, naša 
dika, naša kruna! Jer je plaća nam i onako mala, za toliko klatare- 
nje po šuma, da kadkad dođem umoran k6 moj lovački pas, pa 
još kad mi moj spajija načaklajisan dođe, te me ispsuje, i to pred 
mojimi panduri, na pasja kola, da ni pas s maslom ne bi pojeo, 
- a ja to sve da trpim i gutam zabadava? - No, to bi ja najprva i 


1 Schlafrock, njem. kućna haljina 

2 mir und dir nichts, njem. ni meni, ni tebi ništa 

3 spahija 

4 eškut, mađ. seoski sudac, porotnik 

5 njem. Nur Strafgelder, nur Strafgelder, Samo globe, samo globe 

najveća luda na svijetu bio. - Zato, na te šumske lopove, samo 
oštro panduri. (Ovu poslijednju reč, kao ljutit, vičuć izgovori, na to 
Mika stari pandur, misleć da ga zove, uleti u sobu). 


Prizor II. 


MIKA: Što zapovijedate, milostivi gospodine. 
ŠUMARSKI: (trgne se i prodere) A tko je tebe zvao? Jesam li ti 
hiljaduput već kazo, da u moju sobu bez kucanja ne ulaziš, dok 
ti ja herein* ne viknem. 
MIKA: Oprostite, Vi poviknuste panduri, da se čak u kuhinju 
čulo, a ja Vam se htjedo umiliti, misleć da koga od nas trebate, 
pak prvi protrkah i zaboravio pokucati. 
ŠUMARSKI: A kad sam ja vas još tako zvao? Valjda još nisi 
zaboravio kako naš spajija svoje sluge zvati običaje, tj. žvižduće; 
tako i ja činiti moram, i činio sam uvijek, jer je to po lovački i 
& šumarski. 
Mika: (nakašlje se i poluglasno promumlja) | po psećji! (glasno) 
Pa, molim za oproštenje, milost. gospodine. Ja sam naviko na 
poziv starog pokojnog gospodina, što je prije Vas ovdje bio, 
koji bi nas uvijek viko: panduri, ili imenom, pak me to sad malo 
pomelo u pameti. (Pogladi se po glavi) 
ŠUMARSKI: (uleti mu u riječ) A što tvoj stari gospodin? Kaki 
gospodin? Bio je paur ko i ti; od prostog pandura, u ona luda 
vremena, posto lugar, pak poslije, ne znam kakvom milošću 
pokojnog oca sadanjeg spajije, posto šumarom. Što je on znao 
kako gospoda sluge vabe? Taj ni čitati ni pisati nije znao, nego 
na štapiću šumsku štetu urezivo šklocom. Ala mi (posprdljivo) 
opora gospodina šumara! Puh! (Okrene se.) 
MIKA: (kašljuć, za se promumlja) Al je ipak bio bolji od tebe. 
(opet kašljuć, glasno) Pa molim, milostivi gospodine, za oprošte- 
nje. (kašlje) O, taj prokleti kašalj, baš sam se razhladio. 


6 njem. herein, slobodno, naprijed! 

ŠUMARSKI: Da, ubio te silni pos6 po šumi, da nije vino i rakija. 
MIKA: (kašljuć, za se) Da, baš kod tebe bi se osmočio, ko pčela 
na brusu. 

ŠUMARSKI: Jesu I' konji očešani, štala počišćena, krave pomu- 
žene i u spajinsku livadu stjerane, jesu | moje štifleteZ ofiksane, 
fruštukš je I' već gotov? 

MIKA: Bogme, još ni polak toga (kašlje) nije gotovo. 
ŠUMARSKI: (ljutito) Kako to? Ta, sunce odskočilo već uveliko, a 
vas imade sedmoro u kući, pak niste vrijedni bili to dosad izvr- 
šiti. Al kad je jesti, tad se znojite od vrijednosti rada ko fratarske 
sluge. 

MIKA: Ta Bog s Vami, gospodine, kakvih sedmoro? (kašlje) 
ŠUMARSKI: No, pa zar nije? 

MIKA: (kašljuć, broji na prste:) Ja, Fila sluga i Marica sluškinja, a 
druga 4 pandura još ni došli nisu, izvan ako bi brojili staru gos- 
poju, milostivu Vašu gospoju i mladu gospoju udovicu i dvije 
frajlice (opet broji na prste i kašlje) 1, 2, 3, 4, 5, 6, 7, oho, bilo bi 
s njima skupa osam, ali one sve još spavaju slatko. (kašlje.) & 
ŠUMARSKI: Ta, gled ti paurskog bekrije, zar ćeš ti i moju dičnu 
familiju međ vas gadove brojiti? Aj? 

MIKA: (kašljuć i gladeć se po glavi) Molim oprostite, milost. 
gospodine, nisam tako mislio, nego samo što nas sviju u kući 
imade, jer vi... 

ŠUMARSKI: Tornjaj mi se odmah napolje za poslom. 

MIKA: (kašlje, gladeć se.) Hoću, hoću, odmah gospodine! 
(iziđe) 

ŠUMARSKI: (ustavši sa stolice) eto, gled proste paurende"! 
Kaže se beata simplicitast?, kakva beata? Maliciosa, malicio- 
sa!1... Još i od njega gutati moram sićiju... Ta, da nije ostario u 
službi, a što je važnije, da milosti spajijine ne uživa, davno bi ga 
7 prema njem. Stiefel, čizma, vjerojatno lokalizam, u značenju čizmica 

8 njem. Frustuck, doručak, zajutrak 

9 augmentativ prema njem. Bauer, seljak 


10 lat. blažena prostota 
11 prema lat. malitia, maliciozna, zlobna, podmukla 

ekspediro, jer i onako pomoći od njega u kući ne imam. (čuje 
se vika napolju i to puničin glas:) To se ne da više podnositi. (na 
to Šumarski žvižduće) 


Prizor III. 


(Mika ide naprijed, za njim, gurajuć se, četiri šumarska pandura) 

MIKA: Evo, milost. gospodine, štiklefte. 

(4 SLUGE U JEDAN GLAS) Zapovijedajte, milost. gospodine. 

Dočim se panduri u red postavljaju, Šumarski sjedne, a Mika, 

kašljuć, navlači mu štiflete i to teško. 

MIKA: (kašljuć) Ta, Vi ste, gospodine, nogu ukočili. 

ŠUMARSKI: (prodere se) Što ukočio? Valjda si ih opet tamo 

gdjegod u vlagi držo, pak mi tako samo kožu kvariš, a ne znaš 

da je to skupocijena ruska koža. 

MIKA: Vidim. (kašlje) Izgleda kao naš kordovan'“. (navlači, al“ 
& ne može da obuje) 

ŠUMARSKI: Što ti razumeš. (Stojećim pandurom) A što vi stojite 

kao matori panjevi, magarci, što koji ne prihvatite, kad vidite da 

ovaj matori magarac ne može vući. 

PRVI PANDUR: Ja ću, milost. gospodine. (sagne se i navlači, 

turiv Miku na stranu, ali opet ne ide) Noga je nabrekla, gospo- 

dine. 

MIKA: (kašljuć za se) Da noga od kolbe13, a štiklefta od sajtlu- 

kat, 

DRUGI PANDUR: I ja ću Gospodine, da pre bude, (sagne se i 

lati ga za drugu nogu, digne je i napinje se, navlačeć i mrdajuć 

tamo-amo) 

ŠUMARSKI: Ta, što ste me napopali za obe noge vući i oblačit 

ih, vi ćete me još sa stolice svući. Najpre jednu. (prvi pandur 

ostavi na pola obučenu nogu) Vi mislite da to ide ko s vašim širo- 

12 fino učinjena kozja koža, po španjolskom gradu Kordovi 


13 prema njem. halb, pola, stara mjera za tekućinu 
14 prema austr. Seidel, mjera za tekućinu, pola holbe 

kim opancima. (a dočim i drugi, navlačeć, uzalud se muči, turi ga 
Šumarski) Idite bestraga, vi ste pravi magarci, kad ne znate mi 
ni štiflete navući. (za malo ih sam navuče.) Eto! Čudna mi posla. 
MIKA: (kašljuć za se) Tako bi svaki dan i sam mogo navlačiti. 
ŠUMARSKI: (dipi obučen sa stolice, dva tri put nogom o pod 
lupi, pak pandurom) Ti, Đura, ćeš danas u Borovik, ti, Marjane, 
u Cerište, ti, Tunješa, u Kosovdol, a ti, Grga na Kraljevo brdo u 
šumi. Dobro mi pazite, šumsku štetu pobilježite, sjekire otimaj- 
te, nikom ne praštajte. Bre! Ako ja samo doznam, da ste kom 
pauru oprostili, i ga propustili, onda se dršte, vi ćete štetu svu 
platiti. 

SVI PANDURI U JEDAN GLAS: Ne brinite se, gospodine. (čuje 
se opet puničin glas napolju) To se više podnositi ne može. 
(Panduri hoće van da pojdu, u to uleti punica) 


Prizor IV. 


PUNICA: (ljutita) To se ne da više podnijeti, u tvojoj kući, 
Šumarski, nema nikakvog reda; nit“ su krave pomužene, nit' 
konji očešani, nit“ štale pometene, jednom riječi, ništa. Ovi 
tvoji gospodari panduri sad istom došli, ja im rekoh da štogod 
pomognu, a oni, ni pet ni šest, da čekaju samo zapovijed tvoju, 
pak da odmah moraju u šumu ići. A morali bi već u svu zoru tu 
biti, a ne sad - kad je već osmi sat. Taj tvoj stari Mika, dok ti je 
štiflete ofikso15, trebo je sat; Fila, sluga, tek jednog' konja očešo, 
Marica, sluškinja, tek dve krave pomuzla. Kanda svi čekaju, dok 
ja, najstarija u kući, ustanem i posla se prihvatim. Ja ti kažem, 
Šumarski, ako ne bude boljeg reda, ja moram od tebe il' uteći, 
i poluditi, jer u tom neredu ja ti kuće kućiti ne mogu, pak kraj! 
ŠUMARSKI: (pandurom) Ja sam vam već stoput kazo, da mi 
ranije na zapovijed dolazite, vi, lopovi. 

PRVI PANDUR: Molim milost. gospodine, krava mi se telila. 


15 prema njem. Wichse, laštilo 

DRUGI PANDUR: Molim milost. gospodine. 

ŠUMARSKI: Dosta! Dosta! Uvijek vi imate kojkakvih izgovora, 
ali to mene ništa ne košta, pa sve da je istina, jer šumska služba 
jest služba! Da! Zato odmah selite u štale, jedan konjma, drugi 
kravama. 

PRVI PANDUR: (uleti u riječ) A u šumu? 

ŠUMARSKI: Prva je služba u mojoj kući, pak onda druge; šumu 
neće nitko svu odnijeti. Sad, u to doba, i onako nikog uhvatiti 
nećete u šteti. Tko je htio krasti, taj je već do zore poso svoj 
svršio i kod kuće se naručo. Da ste čestiti, bili bi već prije zore 
u šumi, te kogagod uhvatili, al' vi crkavate, kao da ste i vi gospo- 
da, do 8 sati. Napolje, dakle, namirite konje i krave, pak onda 
u šumu. A ti, Mika, na poštu idi. (panduri, mrmljajuć, s Mikom 
iziđu.) 

PUNICA: Ja ti rekoh, Šumarski, kraj takovoga nereda, tvoja 
kuća nigda procvjetati neće. Ta, i ja sam kuću imala, dok je 
moj pokojni muž Marko, Bog mu dao kraljevstvo nebesko, 
latovom“& bivši, živio, a i poslije njega s' kćerkom mojom Lizom, 
dok ju ti ne uze za ženu, dobro sam živila. K6 što sam znadeš; 
svega sam imala u siromaštvu svom što mi srce poželilo, sve 
čisto i u redu bilo, ko škatuljica, sve išlo ko na tetik17, - a ovdje 
kod, tebe što sam jeda već pojela, to je preko mjere, čudo mi 
je, da me milost. Bog još u takvoj starosti održao... 
ŠUMARSKI: Strpi se, draga punice, znaš što se veli: strpljen spa- 
šen. Ne trpiš ti sama, nego i ja. Ta, da je drukčije, ja bi k6 naš 
spajija živio, pak bi tad i po tebe bolje bilo. Al što ćemo - kad se 
ne da. Ta, vidiš da su se te paurende već odapele; a da je boljih, 
ja bi ove mahom do vraga otjerao, al' što ćeš, kad su svi jednaki. 
PUNICA: Više strogosti, moj dragi Šumarski, više strogosti, pak 
će onda istom bolje biti. Sad je tvoja kuća još cvijeće, naspram 
tvog pređašnjeg životarenja; ta, znaš kako si amo doselio iz 
Srijema; (Šumarski maše rukom: Pst! Pst!) Sav ti tvoj prtljag u 
jedna kola stao, (opet Šumarski: Pst! Pst!) a gled sad kuće tvoje, 
16 mađ. lat6, carinik, nadglednik 


17 turs. luk, okidač na pušci 

odkad si Lizu moju uzeo i ja ti u kuću došla. Pak bi još moglo 
bolje biti, da si strožiji. 

ŠUMARSKI: Ta, vjerujem draga punice, al smisli, i djeca su na 
vratu, sin mnogo za školovanje odnosi, a kćeri, opet, kod kuće 
mnogo trebaju - 

PUNICA: (uleti mu u riječ, tišje govoreći) Ha! Ha! Baš to je 
čvor, to je grbotina, koja me najviše tišti. Ta, tvoje kćeri su se 
sasvim pofrajlile, ne možeš jim dosta haljina i šešira nakupovati. 
Naveče ne možeš dočekati da polegaju; to ti je španciranje po 
selu - a ne bi marila bar da koga ima ovdje, kom za ljubav špan- 
ciraju!8 - to ti je pjevucanje do njeko doba noći, već mi onaj 
njihov gitar na vrh glave — a kad je jutro, kad bi trebalo baki što 
pomoći, a one spavaju, k6 da su od milost. spajije otpale — a 
još gorje zlo nastalo, odkad ti je najmlađa kći, udovica, u kuću 
došla, to ti je živi vrag, neprestana napast. Ta, il“ ju molila, il' 
kumila, neće nikakvog posla da se lati, da mi pomogne. Kano 
da je za grofom udata bila. Joj drago! Da joj njen pokojni brico 
iz groba ustane, da ju vidi - ta, ne bi rekao, da je to ona, što 
je, svake subote, paure u barbirnici sapunjajuć, njemu umjesto 
kalfe pomagala. (Šumarski: Pst! Pst!) 

PUNICA: (glasnije) Ta, što, pst! pst! Kad je tako. II“ ju gledaj da 
ju udaš, il“ ja iz kuće seliti moram. 

ŠUMARSKI: Ta, tko bi to voljeo nego ja, draga punice. Pak ne 
samo nju, nego i druge dvije kćeri, već su za udadbu i za muže- 
ve odavne dozrele - al' što ćemo, kad, sirote, sreće nemaju. 
PUNICA: Da, nemaju: imale su one lijepu sreću. Što bi falilo 
da je Eva pošla za Kožića? Mlad je i dobro stojeći; jest, al“ njoj 
smrde kože, jer je on ćurčija. Što bi falilo Klari, da je pošla za 
Učinovića? Mlad momak i baš lijep, što se može reći, krasnu 
kuću i vinograd svoj imade; jest, al“ njoj se grstalo što mu kalfe 
po sokaku s' kantom i s procijepom hodaju. U tabaka su crno- 
žute ruke. Da, one bi samo biamtere"?! Al' biamteru treba hilja- 
dica u sadanje doba, a toga u Šumarskog nema. Sad im se puno 
18 prema njem. Spazier, šetnja 

19 prema njem. der Beamte, ein Beamter, činovnik, službenik 

sprdati mogu Kata i Anka, što su za njihove te prosce pošle kao 
išpanske kćeri, pak što im fali, idu ko prve dame, djecu su već 
izrodile, a tvoje kćeri ostale stare karte. Kad je tvoja Soka, ko 
išpanska kći, mogla pojći za bricu, zašto i one ne bi mogle za 
ćurčiju i tabaka. Brico nije ništa više od ovih, nego majstor, te 
majstor. 

ŠUMARSKI: Znaš, draga punice, brico je ipak nješto više, imade 
veći ugled kod svijeta, ide često s doktorom, krv pušta, pijavice 
i kupice meće, para mrtvace. 

PUNICA: (uleti mu u riječ) Hu! Hu! (strese se) Ja bi voljela po 
sokaku s' kantom i procijepom hodati. 

ŠUMARSKI: A drugo, znati moraš, da on nije tako nafriško 
umro, ja bi ga u Peštu poslao bio, da uči, pak bi postao, štono 
se kaže, magister kirurgije, al' accoucher2%, ili Tierartzt21 tj. 
marvinski doktor. 

PUNICA: No, to bi još najljepše bilo! - Tad bi istom tvoja Sofika 
postala velikom gospojom, marvinskom doktorkom, tad bi 
istom mogla nos podići visoko, i oko njega imala bi zašto brn- 
kati, pi-ha... (kucanje na vrati) 

ŠUMARSKI: Hereinl 


Prizor V. 


(Mika nosi novine i recepis2? s pošte.) 

MIKA: Evo, gospodine, novine, i imate jedno pismo na pošti, al“ 
ga ne da poštar, dok se tu ne potpišete. 

ŠUMARSKI: (čita recepis pak drma glavom) Al su ti poštari baš 
ungefallige Leute?3. Sad nije li mogao s' recepisom odmah i 
pismo poslati? Kakvi je to Wichtigmoherei?? |I se valjda boji da 


20 prema franc. accoucheur, liječnik koji pomaže pri porodu 
21 njem. Tierartzt, veterinar 

22 lat. recepis, priznanica za predanu stvar, pismo i sl. 

23 njem. ungefallige Leute, neuviđavni ljudi 

24 prema njem. Wichtigmacherei, pridavanje sebi važnosti 

mu neću platiti Samo me ljuti i pandura mi muči, da još jedan- 
put na poštu ići mora. 

MIKA: (kašljuć) Ja, gospodine, svakako još jedanput ići moram, 
jer mi je kazo da mu taj komadić papira opet donesem, kad se 
Vi potpišete. 

ŠUMARSKI: (malo se trgne što je tako govorom posrnuo, pak 
sjedne i potpiše se) Ma, evo mu. Al“ čuvaj pismo, da mi ga ne 
izgubiš, te požuri se natrag, jer je važno.. 

MIKA: Bog s' Vami, gospodine, kako bi ja izgubio, nijesam 
dijete. (ode) 

PUNICA: A od koga je pismo? 

ŠUMARSKI: Čini mi se, od mog njegdašnjeg kolege. Đure 
Hunjkića iz Srijema, ti ga ne poznaš. (čuje se opet napolju vika, 
mlade udovice glas) Pa makar da je stara gospoja kazala, tako 
neće biti, tako ne valja. 

PUNICA: Evo, čuješ li, već je usto vrag, već se po kuhinji dere. 
Da vidim baš što to ne valja. (žurno ode van) 


Prizor VI. 


ŠUMARSKI: (mahnu za njom obadvema rukama) Idite, džaba 
vas bilo i aratos! Pravo se kaže: tri guske i dve žene u kući, pak 
gotova galama, onda bježi. A da što ću ja reći, koji ih kojekakvih 
šest imadem? - Ta, da barem kakogod kćeri s vrata si skinuti 
mogu. - U jednu ruku, pravo ima baba, da nisu svoju sreću 
proigrale - sad bi krasno živile. E, al' što ćeš, mladost - ludost. 
Može biti da se zato malo i kaju - al' više stoga, valjda, što od 
onog doba baš ih nitko ne zaprosi. Možebit bi sada niže malo 
u izboru popustile, pak i s majstorom zadovoljne bile. To bi, 
istina, mom šumarskom karakteru mali Stol dalo, al Stolš hin, 
Stolš her“5, s njim pod noge, samo da mi idu s vrata; jer mi već 
dosadiše te neprestane svadnje i peckanja s punicom. Istinabog 


25 njem. Stofš, udarac, Stol hin, Stofš her, udarac tu, udarac tamo 

da je ona nadžakbaba, rad bi sve po svom kalupu preliti, a one 
mlade, razmažene, po novijem bontonu othranjene, vospitane, 
babi se opet ne dadu, pak, eto ti vraga u kući - al“ jeii to istina, 
da je punica radena i čestita kućanica. Bogme, da nje nemam u 
kući, ne bi sigurno tako dobro i baš gospodski živio. Ta, ni istog 
ober-šumara se u tom ne stidim. Ta, on nit bolje, nit češće časti 
nego li ja. Ako je hajka na kurjake, ako je lov zeceva il' šljuka, 
ako je kakova komesija, ako je komput, ako je berba, to uvijek 
toliku gospodu časti Šumarski. Pak zato sam i kod spajije u milo- 
sti... a zato se i znade na široko i daleko za Šumarskoga ime... 
Samo kraj svega toga, uh, uh, ostadoše mi kćeri na vratul... Ta, 
mora da je njeka prokleština u mojoj familiji; brat moj pokojni 
dugo bio Jungsell26, te jedva pred smrt najde ženu, koja ga je 
i u grob strmoglavila. - Sestre moje, dugo djevovale ko stare 
Jungfre?7. Ta, dva put ostao udovac i bog zna, bi I“ se ko išpan 
treći put, i to s Lizom oženio na tri moje odrasle kćeri, da nisam 
iz Srijema amo došo i šumarom posto; jer šumar i išpan, to je ko 
bog i šeširdžija, ili da šumarski prispodobim a contrario28, kao 
žitno zrnce i hrast, ili kO miš i medved. (kucanje na vrati) 
ŠUMARSKI: Herein! 

MIKA: Evo, gospodine, pismo. (prima Šumarski) 

ŠUMARSKI: Pa, što veli još taj strogi i veliki gospodin poštar, a? 
MIKA: Veli, i to ljutito, da Vam i sad ne bi poslao bio pismo, jer 
mu niste novce poslali, al“ ipak, jer ste vi Šumarski, zato, kao 
Vami, tu veliku milost čini. 

ŠUMARSKI: (lupi se po čelu) Gled, u onoj buni zaboravih ti 
novce dati da platiš. A zar ti nisi imao 15 krajcara? 

MIKA: (Jako kašlje) Ta, nemam ni tri, da si duvana od Čivuta 
kupim, da taj kašalj rastjerujem, akomoli 15 kr. 

ŠUMARSKI: (vadi novce) A ti ćeš sad i po treći put morati na 
poštu kasati. Na, eto ti novci, 15 kr. za pismo, a 3 tebi za duhan. 
MIKA: (kašljuć) Hvala! (za se) Al si baš istrgo ruku. (ode) 

26 njem. Junggeselle, neženja, momak 

27 prema njem. Jungfrauen, djevojke 

28 lat. contrarius, suprotan 

ŠUMARSKI: (ogleda pismo i pečat) Ta, jest od mog njegdašnjeg 
kolege Hunjkića. (otvara pismo) No, to mora nješto osobitog 
biti, kad mi poslije toliko godina, i to tako nadugačko, piše. (čita 
naglas) 

Predragi moj stari kolega Šumarski! Ima tomu već 9 godina što 
se rastadosmo; ti ode gore u Slavoniju za srećom boljom, a ja 
ostadoh u Srijemu išpanujući. Za to doba mnogo se promije- 
nilo, kako u svijetu, tako i u životu mojem. Čuj samo, da ti kao 
svom starom kolegi pripovijedam: Tebi je dobro poznat išpan- 
ski život, jer si i ti taj gorki lebac jeo; za ono hudih 60 fl. šeina 
moro si biti i gospodin išpan?*, i sluga, i pas, te drukčije nisi živiti 
mogo, osim ako svog spajiju, ovdje malo, ondje bolje, već kako 
se gdje bolje dalo - ne odrpneš. 

(Šumarski: To baš nisi pisati moro, moj Đuro, što se po sebi 
razume, - što je bilo, prošlo - pa bilo, pak, nije.) 

Znaš li, kolega i brate, kako smo kao komšije međaši, ti kod 
svoga - ja kod moga spajije, u polju pri žetvi, nastojavajući i pri 
vršidbi, mnogoput cjeo dan gladovali, te nam u dobri čas došlo, 
ako nas koji pošten Srijemac, rabotar, ponudio lebom i slani- 
nom i lukom. (Šumarski za se: Ala ludo pišeš, Đuro, vidi se ne 
znaš još za officiosni curialni39 štil.) (čita dalje) A pri kukuruznoj 
berbi, kako smo čitav dan dali si mlade klipove peći i kuvati, 
pak s otim se kao bravčići hranili, a uvečer ženi i djeci kući ih 
donosili. (Šumarski ljutit baci pismo) No! Hunjkavi Đuro, kad nisi 
ništa pametnijeg pisati znao, s otim si mogo ostati tamo gdje si; 
barem da veli: cum distinctione31, prvih godina, hajde, hajde, al" 
tako apsolutno, to je ludo. (uzme opet pismo) Al da vidim baš 
svršetak tih ludorija. (čita dalje) 

Taj, dakle, život dogrdi mi, zato poslije tvog odlaska i ja, 
ne zadugo, mom spajiji reknem: Vale! (Šumarski: Ha! Tako! 
Pametno si činio.) Pritom sam si mislio, deder, izmiči, Đuro, što 
29 mađ. išpan, gospodarski činovnik na feudalnom imanju 

30 oficiozan, prema lat. officium, služba, dužnost, kurijalni stil, kancelarijski, 
formalistički način pisanja službenih isprava 

31 lat. distinctio, razlikovanje, s vođenjem računa o razlici 

prije, ko i tvoj prišo Šumarski, dok te u krađi spajija uhvatio nije, 
jer ćeš onda kožom platiti. (Šumarski: Hm, i opet ludo) A drugo 
sam se tješio tim: ta, da ti spajije naši ne znadu da ih podkra- 
đamo, zar bi oni nami tako malu plaću asignirali, tim načinom 
nas oni sami u krađi povlađuju. (Šumarski: No! No! Geht an32, 
(malo pametnije rečeno.) Nota bene! Ostavim španluk, jer sam 
sigurnoga izgleda imo za notarijat33 u istom mjestu, a pri tom 
sam si mislio: Čekaj spajijo! Hoću ti odmastiti s mojimi pauri za 
onih hudih 60 fl. šain suo modo3*; jer ti znaš da su pauri navijek 
sa spajijom u koliziji od vremena slobode, pak svaki sebi grabi, 
a u tom grabežu ja ću ko notaroš ili, po sremski domin35, svoju 
općinu braniti. (Šumarski: Gled ti Đure, kakvi je on demagog 
posto.) Pod tim uvjetom me zbilja za notaroša izaberu, te ti ja 
zauzmem svoju dominsku stolicu većom radosti, nego li car nov 
svoje prijestolje. Da sam za vrijeme moga dominovanja općine 
svoja prava i neprava oštro zastupo i branio, to si ti, koji me 
dobro poznaš, misliti možeš, a da sam zato u svako doba sva- 
kojakih pečenki nadobivo i pošteno se krasnog srijemskog vina 
napio - svaki čas galant častio i čašćen bivo - to bi želio da si 
se o tom osvjedočit mogo - al za kratko mi bješe dominovanje. 
(Šumarski: Ajoj! Joj! Kud će sad galanterija i demagogija?) Zađe 
sunce moje sreće i slave za gusti oblak, (Šumarski: Ho! Hunjkavi 
Đuro počinje i fantazirati ili bolje poetizirati...) za gusti, rekoh, 
oblak, kog' mi po svoj prilici moj bivši spajija navuk6. Njegovimi 
mahinacijam uzruja se moja općina, nestade prasaca, janjića, 
ćurana, bravaca i vina, riječju: crče ljubav, pa zasmrdi, a Đuro 
tvoj dobi raketlu tj. kupi tralje, pak seli dalje. (Šumarski: Paffl Da 
ligt der36, hunjkavi Đuro! Siromak!) Kud ću sad? Dvije kćerke mi 
na vratu, Fikici šest, a Julčiki osam godina, et quod est miracu- 


32 njem. geht an, prihvatljivo je 

33 kancelarija seoskog bilježnika, lat. notarius, seoski bilježnik 
34 lat. suo modo, na svoj način 

35 lat. dominus, gospodin 

36 njem. da liegt der, tu leži taj, u tome je stvar 

lum miraculorum i spectaculorum maximum?7: žena mi, poslije 
devet godina neplođe, baš u porodu. (Šumarski: No! Sch6ne 
Komđ6die38, Đuro!) E, sad nikud, već besposlen pelene peri i 
dijete ljuljaj. U tih misli zadubljen, šećem se ko lud po sobi, 
dočim u drugoj, babica s ženom se bavi. Ne prođe malo, al' ja 
čujem: gue, gue! No, pomislim, hvala bogu, sretno je prošlo. 
Među to dotrči k meni babica šapćuć: radujte se gosp. domin, 
muško je. Ništa ne odgovorih, nego pomislih: idi mi s tvojom 
radosti u mojoj neprilici. Al' će opet babica: No, čini mi se, 
gosp. domin, bit će još jedno. No! Ljutito odvratih: I to mi još 
trebalo, i jedno je suviše. Al', zbilja, za kratko čujem sitnije: gue! 
gue! i evo ti babice: Sretno je, gosp. Domin, i ko što sam rekla 
- aiovo je muško. Ništa joj ne odgovorih, a zastidio sam se kO 
ćurak, uzmem kapu, pak juriš napolje u baštu, jer sam se u selu 
kakvih insultacija bojao. Razmišljao sam, tamo, amo i unakrst, 
dok mi ta misao ne vrnu u glavi: u to doba baš bijaše raspisan 
natječaj za sekretare i Biirgermeistere3? pri novo uredit se ima- 
jućih općina. Bezirksvorstand4% Kranjac dosta mi je nagnut bio, 
i dosta je od mene pečenki dobio i mnogo bukara kod mene 
ispraznio - kako bi bilo da odem, pak da mu i ja za sekretarstvo 
barem inštanciju*!1 dadem? Sjednem odmah, napišem, pak na 
kola, te k njemu u kvartir. On, slušajući me, ovamo, onamo, i 
hoće - i neće da mi zasigurno obeća. Al“ ti se, među to, prode- 
ru moja dva praseta u vreći na koli, što sam mu donio bio, jer 
mi se, baš dve nedjelje prije, srećom, krmača oprasila - na što 
se on smisli, pak mi kao napola obeća i inštanciju primi. Čekam 
ja dvije, tri, četir nedjelje dana, al' rezolucije? nema. A ja opet 
pošljem drugo dvoje bravčića kao supplicante+3 i vrtaljče dobre 


37 lat. i što je čudo nad čudima i najveći prvorazredni događaj 
38 njem. sch&ne Komddie, lijepa komedija 

39 njem. Birgermeister, predsjednik općine, gradonačelnik 
40 njem. Bezirkvorstand, načelnik sreza 

41 prema lat. instare, stajati na čemu, molba, traženje, zahtjev 
42 prema lat. resolvere, odlučiti, odluka 

43 prema lat. supplicare, ponizno moliti, molitelj 

šljivovice - i tandem“* Đuro opet na konju, posto sekretarom u 
bližnjem selu N. — Al' na tu radost dojde nova žalost: žena mi, 
iza poroda još slaba, seleća se, razhladi se i umre, za njom, ne 
zadugo, i dvojke Bog primi. I tako, kao udovac sam ti tajnikovo, 
dok u najnovije doba nova konštitucija Kranjeca Vorstande ne 
protjera, a s njima i sekretare i Blrgermeistore. Tražio sam opet 
notarijat, ali propadoh u izboru, te tako ti tvoj Đuro sad, ko 
sirotan udovac, kod suca diurnist*5, piskara i hudobno životari. 
Evo ti svekolike moje jeremijade. Ovo sve ti jedino toga radi 
saopćih, da mi, ako ti je kakogod moguće pomogneš. Ta, ti, ko 
što sam čuo od mnogih, krasno, k6 mali spajija živiš, dobro si 
se oženio, u milosti si kod svog spajije, a i kod druge varmedske 
gospode sigurno si stekao prijatelja, dakle, za ljubav njegdaš- 
njeg prijateljstva našeg, u hudom išpanovanju, pak, znaš, i za 
onu ljubav, što sam te iz onog velikog blata izvukao, kad se 
tvoje kože ticalo. 

(Šumarski: Uh, uh, ala si hud, hunjkavi Đuro, takve stvari pismu 
povjerovati, mogo bi tkogod misliti, da to uščita, da je bogzna 
kakovi crimen46.) Za ljubav mojih odraslih kćeri (Šumarski: Aha, 
to i mene Žulji.) pomozi mi! A znaj da ću ti zauvijek zahvalan 
biti. Ako mi do Uskrsa ne otpišeš, znaj da ću ti, ako samo priliku 
dobijem, u goste doći. Ja se nadam, da ćeš me po starom prija- 
teljskom običaju, ali ne po išpanski sirotinski, nego po spajinski 
dočekati i počastiti. Srčan pozdrav tebi i gospoji tvojoj, koju 
nemam čast poznavati i milim kćerkam tvojim od tvog njegdaš- 
njeg starog kolege i prijatelja Đure s. r. 

ŠUMARSKI: (mučeć razmišljava, zatim) Hm, hm! Ej, moj Đuro! 
Ti si pravi nagrajsalo. Nit kukavnijeg čovjeka, nit više udaraca 
nemile sudbine. Al što ćemo? Tako se vrti kolo sreće. I ja sam 
dosta jadovao, i meni se već skoro, skoro smrklo bilo - pak, evo 
me sad sretna, ko što nisam bio. - Pak moliš me da ti pomo- 
gnem, hm, hm! - (pogladi se po čelu, počeše se za ušima, zatim, 
44 lat. tandem aliquando, konačno 


45 prema lat. dies, dan, namještenik koji je plaćen po danu rada 
46 lat. crimen, zločin 

k6 da je ulovio dobru misao, skoči sa stolice, proriba si ruke, 
te, lupiv dlan o dlan, rekne) Ha! Das war nit schlecht*7, Đuro 
udovac, moja kći udovica, mogo bi biti par, on nije baš prestar, 
što je to, ein guter vierzigjahriger+8 . Ta, generali žene se od 50 
i 60 godina, uzimajuć djevojke od 18 godina, he, he, he, samo 
general i diurnista, to je velika razlika ... Hm, hm, tu će morati 
Šumarski dobro poduprti, da se iz diurniste kakovi andrak izleže 
- hm, hm! (opet se zamisli) 


Prizor VII. 


(Punica i žena mu Liza ulete u sobu ljutite, Šumarski se trgne.) 
PUNICA: Šumarski, poslijednji ti put velim, il regulaj tu svoju 
obijesnu kćer udovicu, il“ ja selim iz kuće. Hvala caru na njego- 
voj milosti, ja ću od moje latovske penzijce moći životariti, a to 
barem u miru, a neću svaki dan jed gutati. 

ŠUMARSKI: Pst, pst, pst! 

LIZA, žena mu: Predstavi si samo, dragi Šumarski, ona meni 
pred slugom i sluškinjom kaže: ako ste moga oca žena, niste 
još moja mati rođena, već maćuha, pak Vas slušati ne moram. 
To mi je danas umjesto dobra jutra pozdrav, ili za fruštuk. To je, 
valjda, u berbernici naučila, ta - (ko da plače) 

ŠUMARSKI: Pst, pst! Draga Lizeto i punice, (pomiluje obe) evo 
lijeka iznenada. (pokazuje pismo) Baš ste mi dobro došle, wie 
gewunschen*?, baš u tom vašeg savjeta trebam. (obe se nadziru 
nad pismo) 

PUNICA: A što je? 

LIZA: Šta je? 

ŠUMARSKI: Samo tiho, samo polagano, (maše prstom) pst, pst. 
PUNICA: Dobro veliš, baš da vidim da li ne sluša na vrati, jer to 
je te aspide opaki običaj. (otvori vrata i izviri) Eno je, viš, uteče. 
47 njem. Das ware nicht schlecht, to ne bi bilo loše 


48 njem. ein guter vierzigjahriger, jedan dobar četrdesetogodišnjak 
49 njem. wie gewinschen, kao poručene 

ŠUMARSKI: Dakle, tiho. (ode dalje od vrata, pak, šapćuć, veli) 

Ovo pismo je od mog starog kolege Hunjkića, on je udovac, 

pak mi piše, med ostalim, da će nam ovog Uskrsa u goste doći. 

LIZA: (uleti u riječ) Pak, eto, za njega ju udaj. 

PUNICA: Samo nek" ide vrag iz kuće, inače moram ja. 

ŠUMARSKI: Što se mene tiče, i ja sam vašeg mnijenja, a mislim 

da će i moj kolega na to radosno privoljeti, samo ne znam hoće 

!' ona htjeti? 

LIZA: A zašto ne bi htjela? 

PUNICA: Ta, mora, kad joj tik6 otac zapovjediš. (lupi s nogom). 

LIZA: A tko je on, kakvog karaktera? 

PUNICA: Ta, mora za njeg poći, makar Schinter*% bio, kad ti 

zapovjediš. Kako je moja Liza slušati morala, kad sam ju za tebe 

dala. Je li, Lizo? 

LIZA: Tako je, draga majkice, al' meni se, i kraj tog, Šumarski 

ipak dopado. 

PUNICA: Al' ti bi ga morala uzeti, pa ma da ti se nije dopado. 
O) Je l', Lizo? 

LIZA: Ta, ne bi vas uvrijedit htjela za živu glavu. 

PUNICA: Vidiš, Šumarski, kako treba kćeri othranjivati. 

ŠUMARSKI: To je sve lijepo, al“ ipak - ipak - ja ne bi rad poslije 

veće sramote da doživim, da i s' konzistorijom još posla imam, 

pak da se razvjenčaju, ko što to s mnogima biva, pak da meni i 

vami opet na vrat usjedne. 

PUNICA: Tad bi ti najposlijednji čovjek bio, a ne otac, kad bi ju 

opet k' sebi primio. Kad nije htjela tvoju riječ i svjet poslušati, 

sikter u svijet, nije više vrijedna milosti tvoje. Tako se neposlušna 

djeca riktaju. (Liza drma glavom) 

ŠUMARSKI: Tu vam u jednu ruku pravo dajem, al“ ipak ćete mi 

dopustiti, da bi bolje bilo, kad bi i ona sama htjela, jer onda, 

ako bi se štogod poremetilo, nisam ja odgovoran, natjerivo ju 

nisam. Treba ženskoj malo i slobodice dati. Vidite, ja ju nisam 

tjero da za bricu pođe, ona si ga sama izabrala. - A drugo: ovaj 

moj prijan malo je vremešniji. 


50 živoder, prilagođenica prema njem. der Schinder 

PUNICA: Pa što to? Tako i treba, da čovjek od žene stariji bude. 
ŠUMARSKI: A treće: on još prave subzistencije, tj. svoga stal- 
nog krušca nema, već je daničarski pisar kod suca. 

PUNICA: No! Pa, to je ipak bolje, neg' brico, koji je svakog 
paura sluga za grošić. Bar je gospodin, kakvi takvi, a s' vreme- 
nom može i veći biti. 

ŠUMARSKI: A četvrto: što će za hoffnungsvolle Witwe51 najška- 
kljivije biti. 

PUNICA i LIZA znalične: Što? Što? 

ŠUMARSKI: On je hunjkav, kroz nos divani. 

PUNICA i LIZA: (nasmeju se od dragosti, zatim Punica:) No, 
pa što je i to? Ako je samo drukčije u licu pristo i zdravog tije- 
la, što je hunjkav, to nije ništa. Da, kako je Hristina pošla za 
šantavog Romića, Ernestina za kljakavog Ručića, a Karolina 
za jednookog Zrakića? A? Pa zar da je Hermina Sretićeva 
svog muža ostavila zato što mu je, njekom boljom, nos otpo? 
A kaže se: svaki čovjek koji svoj pošten nos ima, lijep je. A 
što on kroz nos divani, to ništa ne čini, nek fali Boga da ima 
kroz što divaniti. Pak i to mana nikakva nije, evo, kaluđeri od 
postanka svog kroz nos govore i pjevaju; a drugo, sad je to i 
nobi: sva velika gospoda, pak i spajija naš, kroz nos hunjkaju 
malo, kad hoće sebi i riječima svojim njeku važnost da dadu. 
Dakle, moj dragi Šumarski, to je sve ništa, ako druge falinke 
nema. 

ŠUMARSKI: A peto: on je ćelav. 

PUNICA: To ga baš priporučuje, svi mudri i učeni ljudi su ćelavi. 
ŠUMARSKI: A šesto: ima dvije odrasle kćeri. 

PUNICA: A zar se jedan takovi udovac oženio? Bar će tvojoj 
Sofiki od pomoći biti, a ona će se samo k6 dama po kući širiti. 
Zar tebe nije moja Lizika uzela sa tvoje dve odrasle kćeri?A? 
ŠUMARSKI: Ta, baš zato sam vam sve očitovao, da se posa- 
vjetujemo. Ja, što se mene tiče, sve ću upotrebiti, ali zato i vas 
molim, nastojte, da ju vi predobite, jer mlada udovica, k6 što 


51 njem. hoffnungsvolle Witwe, udovica puna očekivanja 

znate - gotov je vrag. Prestanite svađati se s njom, puštajte joj 
na volju po kući, ne bi I" ju omekšali. 

PUNICA: No, nemaj brige, samo kad sve znam, sve će to urediti 
baka, samo da mi ide s vrata. 

ŠUMARSKI: Pak, ako iz tog brašna pite bude, ja ću nastojati da 
on do boljega krušca dojde. Dakle, opet vas molim. 

PUNICA i LIZA: Nemaj brige, sad ćemo druge žice nateći. 
ŠUMARSKI: (pogladi ih) Tako, tako, drage moje, samo nijednoj 
kćeri ne govorite o svemu našem divanu ništa. 


Prizor VIII. 


(Dolaze s desne strane Evelina i Klara u jutarnjem negližeu, ona 

noseć struk ljubica, ova zumbula, skakčuć približe se k ocu, polju- 

be ga u ruke, pružajuć cvijeće) 

EVA i KLARA: (nakloniv se) A, guten Morgen, Papa i Mama?? i 
e& bako. 

EVA: Zum Morgen Crulš53 od mene, Papa! (daje mu ljubice) 

KLARA: Od mene, dragi tatice (daje mu zumbul) 

ŠUMARSKI: (nježno) A primula verus, ili bolje, viola odorata i 

hyacintus orientalis, najljepše proljetno cvijeće. (miriše, te desnu 

s ljubicom, te ljevu sa zumbulom pod nos dižuć) Hvala vam, 

draga dječice. Aha! Krasni miris. A tko Vam to krasno cvijeće 

dade? 

EVA: Meni iz gaja donio naš sluga Tila ljubice. 

ŠUMARSKI: A zumbul? 

KLARA: Iz mog je rukosada. 

ŠUMARSKI: No, schćn, fein54 krasno, (miriši, te jedno, te drugo) 

aha! No, pak, dječice, jeste I' mi dobro spavkale? 

KLARA: Oprostite, tatice, to bi mi najprije Vas pitati morali! 


52 njem. Guten Morgen, Papa und Mama. Dobro jutro, tata i mama 
53 njem. Zum Morgengruf, za jutarnji pozdrav 
54 njem. schon, fein, lijepo, fino 

EVA: Dakako, Complimentir Buch?5 kaže da je to prva konver- 
zacionalna fraga5* ujutro: wie belieben geruht zu haben?7, dragi 
papa. 

ŠUMARSKI: Ko što znate, drage kćeri, juče se umorih, vizitira- 
juć šumu, pak sam dobro počivo. A kako vi? 

KLARA: Ja, onako, halb und halb58, 

EVA: A ja, dragi papa, znate I' kako sam sinoć uz gitar pjevala, 
pak mi se tako fantazija razigrala, da nisam mogla dugo zaspati, 
pak kad i jedva zaspa, sve njekake sanke, znate - znate - ah, 
ah, ne mogu vam i“ ni kazati, pak zato sam i malo dulje jutros 
spavala. 

PUNICA: (za se) Tako je svaki dan. 

KLARA: A ja opet, gledeć nju - al' zato ipak nismo zaboravile 
kaficu skuhati. 

PUNICA: (za se) Da, bilo bi je, da nije bake. 

EVA: Pak zato smo i došle, dragi papa, h6flichgt einladovat zum 
fruštuk>9. 

PUNICA: (za se) Ne laje kera rad sela, već sebe radi. 
ŠUMARSKI: Što tos los i mir gefallen60. U mom velikom poslu 
mal“ ne zaboravi na fruštuk. 

KLARA: Pak izvolite, dragi tatice. 

ŠUMARSKI: Odmah, dječice (zatvori protokol, smota pismo na 
stolu ležeće i turi ga u džep) Draga Evelinko, ponesi čibuk, a ti 
mila Klar - novine, opet smo dobili frische Wahr#1, jer čibuk 
i novine spadaju takođe na gospodski fruštuk, pak hajdmo! 
(kćeri skakućuć, uzimaju rečene stvari, pak za ocem, maćehom i 
punicom odlaze u bližnju sobu, zastor padne) 


55 njem. Complimentier Buch, knjiga komplimentiranja 

56 prema njem. die Frage, pitanje 

57 njem. Wie belieben geruht zu haben, kako ste se izvoljeli odmoriti 

58 njem. halb und halb, polovično, kako-tako 

59 njem. haflichst einladen zum Frihstuck, najljubaznije pozvati na doručak 
60 njem. das laf i mir gefallen, to bi se i meni moglo dopasti 

61 njem. frische Wahrheit, svježa, nova istina 

Cr 


in ll. 25 - 48 
ČIN II. 
Prizor I. 


(Velika soba, po gospodski uređena, u kojoj se običajno vizite 
dočekuju. Zdesna veći stol i kraj njeg dvije-tri stolice, slijeva divan 
kraj prozora, malo dalje od njega, na drugoj stran,i veliko ogleda- 
lo. Na po sobe vrata, velika, dvokrilna.) 

EVELINA: (na pole svečano obučena, sjedi na divanu, oslonjena 
na desnicu, pak čita njeki roman, a Klara paja i briše maramom 
stol i ogledalo, u koje se neprestano ogleda) 

KLARA: Liebe Schwester Ewelin62! To ti je baš f4t63, na selu živiti 
za mlade djevojke, osobito u svetac, ko što je danas, drugi dan 
Uskrsa. Nit imade čovjek volje lijepo se opraviti, nit“ u crkvu 
ići, nit“ vidiš koga napolju, nit' u crkvi, osim paura, koji te kad 
u crkvu dojdeš, izbuljiv oči, mjere od pete do glave. Parok naš, 
opet, dugo predikuje plauschtan Stiefel zom6*, a meštar, dere 
ti se, pjevajuć so folsch, so unharmonisch$5 ko stari oroz, zum 
davonlaufen6, Selo, za frajle finijeg tona, ko što smo mi, baš je 
zum despariren97. 

EVA: Pak, zato baš, liebe Schwester, ja si čitanjem vreme kratim. 
Ove Geheimnilš v. Paris98, to ti je so manjifik, so pikant%, da ne 
može ljepše biti. Taj Eugen Sue (izgovara k6 što je pisano) to ti je 
šarmantan čovjek. Ja ti preporučujem da te Geheimnisse čitaš, 
dok ja svršim, mnogo krasnog ćeš iz njih naučiti, uh, uh! 
KLARA: Ja ne vjerujem da će ljepše biti od Monte Christo, von 


62 njem. Liebe Schwester Ewelin, draga sestro Evelina 

63 njem. fade, dosadno, monotono 

64 njem. fraza plaust ein Stiefel zahm, blebeće beskonačno 

65 njem. so falsch, so unharmonisch, tako falš, tako neharmonično 

66 njem. zum davanlaufen, da utekneš 

67 njem. zum desparieren, da izludiš 

68 njem. Geheimnilše von Paris, tajne Pariza 

69 posuđenice iz fr. u njem. so manjifik, so pikant, fr. magnifique, veličanstve- 
no, divno, piquant, jako začinjeno, ono što pobuđuje zanimanje, dopadljivo, 
škakljivo, duhovito 

Aleksander Dumas. (izgovara ko što je pisano) Tu ti srce mora, 
čitajuć, proplakati. Dumas, Dumas, uh, već mu i ime za to jamči. 
EVELINA: E, Schwester, to je tvoj gusto, al“ ja volijem mehr kizli- 
che Sachen?Y, a u tom ti je Sue pravi majstor. Dok sam ja tvoje 
dobe bila, i meni su se samo žalosni romani dopadali, ali sad, da 
mi je samo takova štogod, što je pikant, pikant, to je samo moja 
delice7!. A drugo, čula si, gdje smo u finiji društvi bili, da se ono 
samo hvali, što je pikant. Kaže se: dieses Puquet ist pikant, dieses 
Kleid steht ihr pikant, diese Speise ist pikant7?. 

KLARA: A može |' se kazat' dieses Made - Moiselle pikant732 
(ogleda se) 

EVELIN: Dakako da može. 

KLARA: A kada je Made - Maiselle pikant? (ogleda se i krivi se 
na ogledalu) 

EVELINE: Onda kad je pikantna, tj. onda - onda - kad - kad, 
al' to se ne da istolmačiti, onda je s jednom riječi pikantna, kad 
je pikantna npr. pikantno može sjediti, pikantno ležati, pikantno 
jesti, pikantno hoditi, igrati itd. Najbolje, pazi u društvi, kad tko- 
god kaže za štogod tas is pikant“*, pak ćeš se naučiti. 

KLARA: Da, bogzna kad ćemo opet u društvo takovo pikan- 
tno doći? - Al, znaš što, liebe Schwester Ewelin. Ajd, baci mi 
karte, da vidimo što će nam stojati, hoćemo li skoro doći u 
pikantno društvo. (pristupi k njoj, moleć) Ti znaš bolje neg ja 
karte bacati. 

EVA: Ali sad mi je žao prekinuti ove pikantne Geheimni8e75. 
KLARA: Ta, to neće dugo trajati, pak onda čitaj vas dan, ja 


70 njem. mehr kitzliche Sache, škakljivije stvari 

71 fr. delice, užitak, naslada 

72 njem. dieses Bukett (od fr. bouquet) ist pikant, dieses Kleid steht ihr pikant, 
diese speise ist pikant, ova kita cvijeća je pikantna, ova haljina stoji joj pikan- 
tno, ovo jelo je pikantno 

73 njem. dieses Mademoiselle (od fr. mademoiselle, gospođica) ist pikant, ova 
gospođica je pikantna 

74 njem. das ist pikant, to je pikantno 

75 njem. die Geheimnilše, tajne 

te buniti neću. Du liebe Schwesterl76, učini mi den pikanten 
Cefallen77. 

EVA: A imaš li karte pri ruci? 

KLARA: Evo ih, (izvadi iz džepa) ti znaš, da je to moj mili 
Unterhaltung78 kad mi je dugo vrijeme. (Eva ustaje s divana, te s 
Klarom ide k stolu - sjedne - počme miješati karte, dočim Klara 
kraj nje stoji) 

Eva: Ti zamisli štogod. 

KLARA: Dakako. A što bi mislila drugo, nego hoćemo li skoro u 
kakovo pikantno društvo doći. 

EVA: (Dade joj podignuti, il presjeći karte, podignute motri, 
zatim) Ti si sasvim zamišljena, rekla bi, tužna, ali — ali, bit ćeš 
vesela doskora opet (reda po stolu karte, pokrije u drugom redu 
stjednju i tri druge) 

KLARA: Tako je, i jest, ti znaš uzrok, što je, znaš, ono što sam 
ti sinoć u krevetu prepovjedala, kad obe zaspat“ ne mogasmo. 
EVA: (redajuć karte) Oho! Oho! Tas geht sch6n7?! 

Klara: To je malo, so schćn, ako ne bude pikant. (Eva svrši reda- 
nje) 

EVA: Po svoj prilici da će i bit'. Evo mene baš na tebe, pak, evo 
smo u društvu njekakom, i to skoro - skoro (brojeć karte) 1, 2, 3, 
4, 5, 6, 7, bit ćemo vesele 1, 2, 3 ... 12, 13, predstoji nam obima 
iz tog društva velika radost i, oho! Prstenska karta, venčanje. 
KLARA: No to je baš pikantno! 

EVA: 1, 2, 3, ... 7, meni stoji njeki smeđi gospodin a da vidim što 
je tebe pokrilo, (diže tri poklopljene karte) Ah! Šarmant, a tebe 
poklopio baš sasvim, i mišlju i personom, njeki crnomanjast 
gospodin. 

KLARA: Ah! To je još pikantnije, a najprikladnije će biti, ako se 
obistini. 

EVA: 1, 2, 3, .... 13, i evo ih, zacijelo, u kuću, vjenčanje zacijelo. 
76 njem. du, liebe Schwesterl, ti, draga sestrice 

77 njem. den pikanten Gefall, pikantnu uslugu 


78 njem. Unterhaltung, zabava 
79 njem. Das geht schon, to ide dobro 

O, tako mi nisu ni na mladi petak karte dobre stajale, kao danas 
u ponedjeljak - drugi dan Uskrsa. E, pa što bi nam više trebalo? 
(Kupi karte. Ali dočim one tako u karte gledaju, oko polovine te 
zabave, Šumarski na polovinji vrati kroz zastor proturio glavu i 
sluša i smiješi se i, shodnim pantomimam prateć njihov razgovor, 
pa pri svršetku skoči u sobu, na što se one trgnu.) 


Prizor II. 


ŠUMARSKI: (smijuć se) Da ćete u društvo doći, to su karte 
pogodile, samo ne znam hoće |' što biti od vjenčanja! Ha! Ha! 
Ha! 

EVA: Oho! Dragi papa, zar ste Vi prisluškivali, o tas is pikant80! 
KLARA: Baš sam ja to htjela kazati. 

ŠUMARSKI: No, ništa - ništa, draga djeco! Nur ungeniert81! 
Nego, der, brzo, se oblačite auf's elegantesteš2. Danas fahr wir 
nach Emaus. Evo baš dobi list od gosp. provizura, koji nas 
poziva sve sebi na ručak i zabavu, tu će biti odlično društvo. 
KLARA: Ah! To će sigurno biti pikant! 

EVA: Und scharmant4! Vidiš da karte ne lažu. 

ŠUMARSKI: No, dete - dete, samo brzo, već je deveti sat, a dok 
se Zausel - Wagen*5 namaže, kobile očešu i vi nacifrate - treba 
sat, a i podrug sata treba nam se vozit. 

KLARA: I ti ćeš mene (sestri) a la titus očešljati. 

EVA: A ti mene a la kakadu. 

KLARA: Ja ću uzeti moj Koffir Popadur$6. 

80 njem. das ist pikant, to je pikantno 

81 njem. nur ungeniert, samo bez ustručavanja 

82 njem. auf's eleganteste, najotmjenije, najelegantnije 

83 njem. faren wir nach Emaus, putujemo u Emaus, tj. kome u posjet na drugi 
dan Uskrsa, kada se u judejskome gradu Emausu, prema Bibliji, Isus Krist 
poslije smrti prvi put ukazao svojim učenicima 

84 franc. charmant, dražesno, krasno, divno 


85 njem. Zeuselwagen, vrsta kola 
86 fr. coiffure, kapa, šešir Pompadour (po uzoru na milosnicu Luja XV.) 

EVA: A ja moj Koffir Turad6#7. 

KLARA: Ja ću moju, duboko na prsi izrezanu, drap — Farbeš3 
svilenu haljinu mit sechs Wolans8% obući. 

EVA: A ja također moju svilenu zelenu s'crveni agili a la 
Imperatrice?% (izgovara kao što je pisano) 

ŠUMARSKI: Ta, dobro već, djeco, idite samo dosad ste već 
mogli nješto od svih tih imperatrica na sebi imati. 

KLARA: Taki ćemo bit fertig?1, dragi tatice. (poljubi ga u ruku) 
EVA: Odmah, gleich, auf der Stelle??, nećete dugo čekati, dragi 
papa. (Poljubi ga u ruku i obe odskakuću na lijevu stranu) 
ŠUMARSKI: Bože moj! Što je mladost! Wahre Kinderfreude93 ... 


Prizor III. 


(Sin Julius, petoškolac, došavši na uskrsne praznike kući — dojde 
kroz srednja vrata.) 

JULIUS: Dragi tato! Fila maže Zausel - Wagen, pak mi veli da 
ćete se izvesti do g. provizura?*, molim Vas lijepo, da i mene 
povezete sobom. 

ŠUMARSKI: A što bi ti, sinko, ondje? To nije društvo za te. Tamo 
će samo odlična gospoda biti. A drugo, znaš što sam ti reko, 
kako si pred Uskrs kući došo i testimonium?5 mi svoj predao. 
Ti si krivac - jer si sekundaš% za prvi semester, treba, dakle, da 
kod kuće sjediš, pak da učiš, a ne da bazdaličeš. 


87 fr. tourangeau, iz Touraine 

88 fr. drap, čoha, sukno, boja nebijeljena platna, njem. Farbe, boja 
89 njem. mit sechs, sa šest, fr. volant, nabrana traka, prišivena kao ukras na 
ženskoj haljini 

90 prema franc. aiguille, igla, šiljak, a la Impćratrice, poput carice 
91 njem. fertig, gotovi 

92 njem. gleich auf der Stelle, odmah, smesta 

93 njem. Wahre Kinderfreude, prava dječja radost 

94 nadstojnik, upravitelj, prema lat. providere, brinuti se 

95 lat. testimonium, svjedodžba 

96 drugi, drugoredaš, prema lat. secundus 

JULIUS: (stidljivo) Pak nisam ja sam, ima nas osam sekundaša, 
među trima je i provizurov Bela, i kasirov Hugo, i oberšumarov 
Rudolf, koji su stariji od mene, pak bi morali bolje učiti i klasifi- 
cirani biti. 

ŠUMARSKI: (za se) U jednu ruku, pravo dijete govori (glasno) 
Ništa zato, to nji neekskuzira, oni su zato stariji lijeni magarci. 
JULIUS: Al“ vjerujte, dragi tata, da je sad baš teško u gimnaziji 
dobro proći, tolike materije, pak koliko materija, toliko profeso- 
ra, pak svaki drukčije predaje, pa ne znaš kako komu da ugodiš. 
ŠUMARSKI: (za se) | opet pravo ima. (glasno) Ništa zato, samo 
treba marljivim biti, učiti-uvjek učiti. Jest! Al' vi sadanji đaci, vi ste 
se pogospodili. Vami profesori Vi kažu, pak mislite da Vam je od 
volje učiti - ili ne. - Da, po pivarama i po kojkakovi Lauslovi?7 
klatiti se, cigare sokakom pušiti - a otac nek se kod kuća znoji, 
dok krajcaru s krajcarom sastavi, da za svog dragog sekundaša 
stanarinu i koštu platit može. O, krasna mi đaka! Dakako! Onda 
su profesori i mnoge študije krive! 

JULIUS: Pa, ja nisam u svih študia u sekundi, nego samo iz 
grčkog jezika. To Vi, tata, niste učili, a' da znate samo, kako je 
teško. Oni aoristus I, aoristus Il, aorist Ill, pak one različite forme 
- ta, čini mi se da bi prije turski nego grčki naučio. 
ŠUMARSKI: Al' moj sinko! To je jezik slavan svojom starinom, 
prekrasan svojimi formami i izrazi kao ni jedan drugi. Ta, kako 
ćeš onda klasikere helenske, osobito poete, razumjeti, ako ne 
znaš grčki. 

JULIUS: Bogme naš profesor slavjanskog jezika veli da grčki 
jezik nije mnogo od slavjanskog, što se tiče ljepote, uteko, i da 
je naš Gundulić i Đordić isto tako slavan kao i Homer. 
ŠUMARSKI: To može samo tvoj profesor kazati, koji grčki zna, 
te sravnjuje naše poete grčkimi, a ne ti. 

JULIUS: Pa meni ni ne treba to znati, ja neću biti nigda poeta. 
ŠUMARSKI: To se ne zna, možeš i ti još propjevati. 

JULIUS: Teško. Jer profesor naš kaže: poeta nascitur?8. Ja bi, 
97 prema njem. Lausloch, jazbina, ušljivo mjesto 


98 lat. izreka, pjesnik se rađa 

dakle, već sad moro biti poeta, a ja, bogme, ne znam ni jedno- 
ga latinskoga distika skovati, a ne toli grčkog. 

ŠUMARSKI: Pak, ako nisi latinski poeta, možeš biti narodni, u 
tvojih godina mladih istom se počimlje fantazija. 

JULIUS: (za malom stankom) A jeste |' Vi, tato, bili poeta, kad 
ste bili mladi? 

ŠUMARSKI: (ponosno) Dakako! U Srijemu bivši, sastavio sam 
onu lijepu pjesmu: Čudne sada mode, što postade ovde. | onu 
drugu krasnu: Žaraj zemlju. 

JULIUS: (uleti mu u riječ) Pa, to su vaše poezije? Prvu sam čuo, 
gdje ju fabričanke pjevaju, a drugu samo jedanput, pjevahu ju 
pijani kalfi. 

ŠUMARSKI: (uvređen) Dakle, ti po fabrikama i po pivari s pija- 
nim kalfetinam družiš se? Aj? Je li to, što ja kažem, aj? Zato si 
dobio sekundu, aj? Ostat ćeš, dakle, kod kuće i uči, poesis i 
grčki, pravi exercitia??. Marš odmah u sobu, pa knjigu u šake. 
(okrene se, a Julius pokunji se i ode.) 

ŠUMARSKI: Eto ti, Šumarski, što si tražio, to si i dobio, si tacu- 
isses philosophus mansisses19%, Kinder und... Narren reden die 
Wahrheit191, Al i to dopustiti moram, po njegovom razgovoru, 
der Kerl192 pokazuje da ima talenta. Samo da nije tako vetre- 
njast. A što ću? Prvo: mlada krv, a drugo: takva su sva gos- 
podska djeca, sami vetrenjaši i sekundaši! - Al' i onomu pravo 
dati moram, da je, po sadanjoj školjskoj sistemi, teško za đaka. 
Tolike materije u svakoj školi, pa za svaku drugi profesor, das is 
a pisl zu viel1031 Sada dak, svršiv gimnaziju, mora sasma učen, il“ 
premudar iz nje izići, ili mu na mnoge materije mnogi profesori 
i ono malo talenata otupe i ubiju. Ta, kad sam ja u Karlovci u 
gimnaziju išo, nami, do 300 đakom, bio je jedini direktor Jašo 


99 prema lat. exercere, vježbati 

100 lat. izreka, da si šutio, ostao bi filozof 

101 njem. Kinder und... Narren reden die Wahrheit, djeca i luđaci govore istinu 
102 njem. der Kerl, deran, balavac, klipan 

103 njem. das ist ein bilšchen zu viel, to je malo premnogo 

dosta, da nas nauči pameti i sve u kordi1% uzdrži. | mi smo, 
istinu kazat moram, po pivari i po bircuzi hodali, pivarili i ber- 
metali, i pušili, ali sve to kradom, a sada, mir und dir nichts105, 
đak pokraj profesora prođe cigarom u zubi. Što je mnogo, nije 
ni s kruhom dobro. 


Prizor IV. 


(Liza, žena mu, dojde naglo) 

LIZA: Šumarski! Ako moga sina Juliusa ne pustiš s nama ići 
provizuru, znaj da i ja ići neću. Dijete i onako ovdje nikakve 
regracije!%& nema u tom pustom selu, a tamo bi barem svojimi 
drugovi, provizurovim Belom, kasirovim Hugom i oberšumaro- 
vim Rudolfom, malo se zabavio. 

ŠUMARSKI: Da, to su mu baš drugovi pravi, sekundaši, magarci 
kao i on. Zato nek ostane kod kuće, pak nek uči. Treba njega 
u škripac, nek pamti sekundu, jer će mi i drugog semestra doći 
još s kojom sekundom, pa onda godinu da izgubi, a Šumarski 
nek gleda otkud će plaćati. 

LIZA: (gleda ga šetajućeg se po sobi, tad nježnije) A da ga vidiš 
samo kako gorko plače, ja mislim to je već dosta pokaranja za 
njeg i očevidni znak poboljšanja. 

ŠUMARSKI: (oštro) Pa, nek plače, ma - mal ne reko nješto. 
LIZA: (oštro) E, kad je tako, kad si tako tvrdokoran, a ti idi sam 
s tvojim Contrafama1%, a ja ću s mojim sinom kod kuće ostati. 
(okrene se i pođe van) 

ŠUMARSKI: (nježno) Lizeto! (ona se okrene i stane, on, približiv se, 
primi ju za ruku) No, vidim, da si dobra i prava majka, da te srce za 
tvojim jedincem boli. Ta, dobro, nek, dakle, i on ide, al' reci mu da 
mu je to prvi i poslijednji put, ako mi se ne bude bolje učio. 

104 corda, mađ. talijanizam, držati u kordi, držati na uzdi, stroga disciplina 
105 njem. mir und dir nichts, ništa ni meni, ni tebi 


106 odmor, razonoda, zabava, prema lat. recreare, oporaviti se 
107 nakaradama, prema franc. contrefait, lažan, nagrdan 

LIZA: (smiješeć se) Tako, sad si pravi otac, kad si pravedan, 
kako prama mojoj, tako i prama svojoj djeci. Nego, (ozbiljno) 
dragi Šumarski, kći tvoja, udovica, ona nek s mamom kod kuće 
ostane. 

ŠUMARSKI: A ja velim da ide. 

LIZA: (naglo) A gdje ćemo toliki sjediti na jedni koli? 
ŠUMARSKI: Fila, sluga, nek ostane, a ja ću kučirati, a drugo, 
velim nek ide zato, jer nas Hunjkić prevario, te nije došao, ko 
što je pisao. 

LIZA: (naglo) A što ako dođe danas? Možbit nije, siromah, 
mogo priliku dobiti, zato nek ona, na svaki način, kod kuće 
ostane. 

ŠUMARSKI: Pa jesi I“ joj to već kazala, da ostane? 

LIZA: (oštro) To joj ti kaži, jer ona već sluti da neće ići, dočim ju 
ne zoveš, pak se već dere po kući. 

ŠUMARSKI: E, pa dobro, nek bude k4 što veliš, ako bar Hunjkić 
dojde, nek ju zastane tu, pak nek odmah započne liebes 
kuple198, 

LIZA: Tako, tako i ja mislim. 


Prizor V. 


(Sofija udovica, svečano obučena, dojde naglo.) 

ŠUMARSKI: (za se) Eto lupus in fabula109, 

SOFIJA: Dragi otac, pripravljaju se svi da idu u Emaus provizuru, 
a ija sam već gotova, no slutim, jer mi ništa ne rekoste, a i baka 
i mama, evo, šuti, da ja s vami ići neću. Je li zbilja tako? 
ŠUMARSKI: (nježno) Draga kćerko, ti me dobro poznaš, da ja 
ne ševrdam i da sam čovjek von der Leber weg110. Pak, da sam 
mislio, da i ti s nami ideš, ja bi ti odmah kazo bio. Ali ja imam 
108 njem. liebes, ljubavni, fr. couplet, varijetetska ili operetna pjesmica 

109 lat. izraz, vuk u basni, veli se za onoga tko dođe u času kad se o njemu 


govori 
110 njem. fraza von der Leber weg, ne biti žučljiv 

svoje razloge, da kod kuće ostaneš, a ti jesu: Nije u redu da svi 
odemo, - nije uredno da na samoj baki kuća ostane, - nije u 
redu da na drugi dan Uskrsa nikog od mlađeg, ljepšeg svijeta u 
kući ne bude, moglo bi se dogoditi da tkogod i k nami u Emaus 
dojde, prije i! poslije podne, pak bi onda kazali: Šumarski 
uteko, da samo nikog ne podvori. To bi bilo veliko ruglo za kuću 
moju. Ovako ćeš ti ostati, pak, ako bi gosti kakovi došli, bar ćeš 
ih ti ljepo zabaviti. A smisli, još, draga kćeri, (pomiluje ju) da si ti 
prošlih poklada na tri bala bila, a Evelina i Kler samo na dva - ti 
si udovica, a one još ne stekoše muževe, dakle - dakle - buduć 
- inditi - 

LIZA: (uleti u riječ) A smisli, draga Sofi, i to: znaš koliko sam ja 
tebe na svaki kirvaj1!? i god vodila, samo da te udam - 
SOFIKA: (naglo) E, pa ako ste, nisam ja na kirvaju muža stekla, 
nego on sam glavom po mene dođe. A vodili ste i Evu i Klaru, 
a ja im nisam kriva, što sam ja uvijek više kurmahera113 imala, a 
one ipak ostale na cjedilu — 

LIZA: E, pa, baš zato moraš milosrdna biti pram sestara, da i one 
sebi muža steku. Ti si mlada, lijepa udovica, tebi, k6 što sama 
veliš, tvoj ne fali, ako što znaš, sad su mlade udovice bez djece 
više u cijeni nego djevojke. 

SOFIJA: To jest, djevojke stare, (smiješi se) al', što velite, da 
milosrdna budem pram sestara, oho! Što se takove ljubavi tiče, 
ta ne zna za milosrđe, nego tu svaki sebi vole - da, da! Ali kad 
ste već tako dokončali, da ja ostanem, pa, dobro, pa, ostat ću, 
pa, ako netko baš k' meni u Emaus ne dojde, pa meni s bakom 
dugo vreme bude, a ja ću našeg drvenog meštra k sebi pozvati, 
pak ću ja njemu kurisati, ha, ha, ha! (okrene se na jednoj nozi, 
pljesne dlan o dlan, pak napolje.) 

LIZA: Evo ti živog vraga, pa reci da nisu udovice bijesne. 
ŠUMARSKI: Pst! Pst! Ćuti, samo kad je s' mirom prošlo. Samo 
još punica nek pametna bude, nek vraga ne dira, nek mu pusti 
111 turs. imdi, dakle, stoga 


112 njem. Kirchweih, crkveni god 
113 njem. Kurmacher, udvarač 

na volju, osobito ako bi Hunjkić nadošo, da se što prije vraga 
kurtališemo. 

LIZA: Ta, nemaj brige, u tom je moja mati stara majstorica. 
Samo Hunjkić nek dojđe, pak svatovi ne fale. 


Prizor VI. 


(Eva i Klara ulete, već opravljene, u sobu i to: ogromnimi krinolini, 
smiješnom frizurom, s buketom cvijeća na razdrljeni prsi, i štehe- 
rom!'4 na elastik-prtli, visećem do pojasa o golom vratu itd.) 
EVA i KLARA: Evo nas, dragi papa, dragi tatice! 

EVA: Jel'te da niste dugo čekali. 

KLARA: Jel'te da smo se brzo opravile. 

LIZA i ŠUMARSKI: (motre ih od pete do glave.) 

KLARA: Jel'te da smo pikantne? 

EVA: I pikantno siperbne115. (stanu obe pram ogledala i jedna 
kraj druge se ogleđe) 

LIZA: (škubi se kradom, da pako smijeh skrije, ide i popravlja im 
za ledi nješto na haljina) 

ŠUMARSKI: Sapperment"16! Ta, takove niste ni na balu bile 
krasne. 

EVA: Molim, tatice, samo nam Mirten vijenci1!7 fale. 

KLARA: I onaj, znate, diadem od perli i pulica ili šljoka, Liesele118. 
EVA: E, bal i diner!!? kod provizura, to je himelhoher 
Unterschied120, 

KLARA: | izbrano pikantno društvo, ho! To je liber alle Massen!121! 
ŠUMARSKI: (pokazujuć na gola prsa) Samo se bojim da mi se, 


114 njem. Stecher, lornjon 

115 franc. superbe, ohol, gord, ponosit, divan, krasan 

116 njem. uzvik, sto mu muka, dobijesa 

117 mirtin vijenac, nevjestinski vijenac, prema grč. myrtos, mrča 
118 njem. Liezele, Lizice 

119 franc. diner, večera, ručak 

120 njem. himelhoher Unterschied, razlika do neba 

121 njem. diber alle Massen, preko svake mjere, neusporedivo 

drage kćerke, ne rashladite, jer smo istom u lažljivom travnju, a 
zrak je još dosta hladan, a sunce zubato. 

EVA: Istina, ja sam htjela moj Matrosen Hemd'?? obući. 
KLARA: A ja moj Corfu Hemd!?3 ili Garibaldi. 

EVA: (pokazujuć na gola prsa) Al' ovako je reizender124, 
KLARA: I pikanter - 

EVA: Zato se vi ne bojite, dragi papa, još u nami vrije mlada krv, 
a ja ću na svaki način, za svaki Zufall!25 ponijeti moj Pardesus 


Comtesse 126, 
KLARA: A ja moj Burnus a la Figaro!?Z a prot suncu, naše 
Sonnenschirme128 da ne pocrnimo, ili da ne dobijemo 


Sonnenstich12%. Osobito ja se moram čuvati, jer sam slabije 
glavice i jako pikantno nerves130, To mi je i doktor Steiger kaza, 
koji sigurno razumije što je pikantni Schein131 sunčani. 
ŠUMARSKI: Dakako, dakako. 

EVA: A zašto Vi, maman132, niste obukli sviljenu haljinu? 

LIZA: Ja baš nisam htjela, prvo, starija sam od vas, a drugo, ne 
bi napram Vas obštehovalo133. Samo nek ste vi krasne (opet 
namešća otraga im, pak se smiješi) 

ŠUMARSKI: Tako i jest in der Ordnung134, draga Lizeto! 


122 njem. Matrosen Hemd, mornarska košulja 

123 njem. Corfu Hemd, košulja kakve se nose na Krfu 

124 njem. reizender, uzbudljivije, izazovnije 

125 njem. Zufall, slučaj 

126 fr. pardessus comtesse, ogrtač kakav nose grofice 

127 fr. burnous, burnus, Figaro, protagonist opere Amadeusa Mocarta 
Figarova ženidba 

128 njem. Sonnenschirm, suncobran 

129 njem. Sonnenstich, sunčanica 

130 prema lat. nervus, živac, odnosno, fr. nevrose, nervoza 
131 njem. Schein, sjaj 

132 fr. maman, mama 

133 njem. abstechen, odudarati, biti drukčiji 

134 njem. in der Ordnung, u redu 

(Punica, malo ljepše obučena nego u prvom činu, pak se začudi 
vrh oprave Eve i Klare, pak odmah zatim) 

PUNICA: Šumarski, Zausel Wagen je namazan, kobile očešane 
i upregnute. 

EVA i KLARA: (ulete joj u riječ) | mi smo već opravljene, draga 
bako. (načinu joj pukerl135) 

PUNICA: Fila već sjedi i uzde drži. 

EVA i KLARA: I mi ćemo odmah aufsitzen136, (opet pukerl) 
PUNICA: (migajuć Lizi, poluglasno) O, Bože, snidi, pa vidi. 
ŠUMARSKI: E, djeco, hajdemo, dakle. 

EVA: (još gledajuć se) Samo da uzmem još moj Pardessus 
Comtesse. 

PUNICA: (poluglasno) Oh! Blese. 

KLARA: I ja moj Burnus a la Figaro. 

PUNICA: Oh! Ludaro. (poluglasno) 

ŠUMARSKI: (polazeć) Draga punice, ti ćeš Sofikom ostati kod & 
kuće, i ako bi tko došao k nami u Emaus, (dajuć joj znamenje 
okom) a vi lijepo dočekajte i podvorite, da ne bude Šumarskom 
sramote. 

PUNICA: Nemaj brige, Šumarski, dok je bake u tvojoj kući, 
nećeš biti sramotan. 

ŠUMARSKI: Lizeto i ti Evelino, vi ćete u zakošku sjediti, a ti Kler 
s Julusom u prednjem Sitzu137, a ja ću uz Filu, kučirati!38 kao 
što naš spajija radi. 

EVA i KLARA: (prave ocu pukerl i polaze, djevojke naprijed, 
Šumarski za njima i Lizeta, namigujući i šapćuć punici, dočim ona 
pantomimom pokazuje da ih razumije) 

ŠUMARSKI: (glasno) Zbogom, punice! (vičuć) Zbogom, Sofi, 
Sofi! 

135 lokalizam, prema njem. Btickling, naklon, naklanjanje 

136 njem. aufsitzen, sjesti na kola 

137 njem. Sitz, sjedište 

138 njem. kutschieren, voziti kočiju 

SOFIJA: (uleti sa strane) Zbogom, dragi otac! (poljubi ga u ruku, 
i isprati s bakom; Čuju se izvana izmjenice glasovi: Zbogom! 1 
udovičin glas na poslijetku: Gute Unterhaltung13? zatim se Sofija 
s punicom opet u sobu povrate) 


Prizor VII. 


(Sofija, udovica, uvijek prkosno, a baba, punica, uvijek popustlji- 

vije divani.) 

SOFIKA: No, bako, čija je sad vlada? 

PUNICA: No, kćerko, valjda onih koji su kod kuće ostali. 

SOFIKA: Jok, bako! Znate li da se kaže: na mlađima ostaje svijet. 

A ja, udovica mlada, pak moja je vlada. (pljesne rukama) 

PUNICA: Istina, kćerko, u jednu ruku pravo imaš, jer sam ja 

već stara, al' u drugom istom pravo dobiti moraš; jer da je tvoja 

vlada, a ti bi otišla u Emaus provizuru, a ovako ti je tvoj Emaus 
& bleib hierl40. (okrene se pak šmugne) 

SOFIKA: I zato znamo otkud taj vjetar piri, jer da sam ja otišla 

u Emaus, onda moje sestre zurtick141 ... s njima is aus1+?. Dakle, 

opet moja vlada. (žmigne, naočigled babi) 

PUNICA: I u tom ti pravo dati moram, kćerko, jer si mlađa. 

SOFIKA: Pak i slađa, jest! (pljesne rukama) 

PUNICA: E, al se također kaže: mladost, ludost. (okrene se, pak 

se nakrivi) 

SOFIJA: To samo starci i babe kao Vi vele, al“ mi, ovako mlade, 

lijepe, (provrca se) velimo: Oj mladosti, mladosti, ovog svijeta 

radosti. A starosti - žalosti. A ko je u starosti čangrizalo, za tog 

velimo: ostario pak poludio! (nakrivi se babi) 

PUNICA: E, pa, tko neće da ostari, taj nek se objesi, kćerko. 

SOFIJA: Da, kad bi mladi ludi bili kao stari, ali mladima hoće se 


139 njem. gute Unterhaltung, dobar provod 
140 njem. bleib hier, ostaje ovdje 

141 njem. zuriick, nazad 

142 njem. is aus, gotovo je 

živiti i uživati mladosti, dok smo, nek smo. A kad umremo, nek 
se spominjemo. (pljesne rukama) 

PUNICA: Al' kaži mi, molim te, kćeri, što ti k6 udovica uživaš? 
SOFIJA: Na to ću vam odgovoriti, kad vi meni kažete, što vi kao 
baba uživate. 

PUNICA: Ja, kćerko? Ja - ja - (zamuca se) 

SOFIJA: Ta, što, ja — ja - što mucate? Već kažite: Joj! Ja tužna 
baka, željna dobra svaka. (nakrivi joj se) A ja, udovica mlada, 
pak svak' me ima rada. (provrca se i pljesne s rukama) 
PUNICA: Pa, kad te svako rad ima, zašto već treću godinu 
udovuješ? 

SOFIJA: Jerbo mi se tako hoće i mili. Ta, znam da bi voljeli da 
me se kurtališete. E, al“ cic-peke! Štono kažu: Ja, udovica mlada, 
pa moja je vlada. 

PUNICA: Bože sačuvaj, kćerko! Joj, drago si! Što više, ja ti svaku 
sreću želim, što prije ti došla - 

SOFIJA: I ja što prije otišla, ha, ha, ha! Al“, evo, baš neću, dok 
moj ćef ne dođe. Hoću baš da se mladog udovičkog života 
nauživam. Al' zato ne mislite da ću se kao udovica zbaburati 
kao Vi. Jok, jok! Meni moj muž ne fali samo kad ushtijem. Al“ 
hoću još da se slatko udovičkog života nauživam. (provrca se 
pak počme pjevati) 


Ta, života nad životom 
Udovičkim nije, 

Sve ti njoj se klanja, dvori, 
Š' njom se šali, smije. 


A ona se širi - raste - 
Što ju svi tak lijepo časte, 
Udovica mlada, 

Ta, njena je vlada! 


Udovica, sirotica, 
To se lažno kaže, 

Ako j“ samo mlada, lijepa, 
Svi ju onda traže. 


Svak joj nosi - svak ju prosi 
A ona se tek ponosi, 
Udovica mlada, 

Ta, njena je vlada! 


Udovica kano ptica 
Svuda leti širom, 
Kano ona veverica 
Nikad nije s mirom. 


Ta, svog nema gospodara 
Kako hoće plete - šara - 
Udovica mlada, 

Ta, njena je vlada! 


Udovica đavolica 

I đavolit znade 

Zato mlado, pa i staro, 
Sve ju rad imade. 


Ovog pipne, onog štipne - 
Toga cvrkne - onog cmokne 
Udovica mlada, 

Ta, njena je vlada! 


Udovica, prkosnica 
Kad ju mati kara, 

l' matora kad joj baba 
Štogod prigovara. 


Njih usekne, njim se krivi, 
Pa po volji opet živi - 
Udovica mlada, 

Ta, njena je vlada! 

(Ovu pjesmu udovica shodnim pantomimam prati, skakčuć i 
prkoseći babi, osobito pri poslijednjoj kitici, na što baba, mumlja- 
juć, naglo iziđe) 

SOFIJA: (preteć se prama vrati, kroz koja baba ode) Aha! 
Babuskaro! Stara vještice, otpirila si! Al“ si i dobila rena pod nos. 
Šnjufaj! - Čekaj ti, dosta ti mene sekiraš! Moram i ja tebi ljubav 
vratiti. Misliš ti da je mlada udovica tvoje potpetalo? Oho! Da 
si još jedanput tako stara, pak ti se ja mlada udovica, ne dam... 
(za malom stankom) Nego, zbilja, čudo mi je da na moje toliko 
krpljenje, po običaju svom siktala nije. A već od duljeg vremena 
meni toliko ne prifrnkava, nit se sa mnom svađa, premako ju 
doista dražim. A prije, učinila ja što mu drago, pa makar naj- 
bolje bilo, nisam joj nikako ugoditi mogla, sve joj nješto krivo 
bijaše; a sad joj sve pravo, da bi rijeći... Al', čini mi se, da se 
samo izvana pretvara, a iznutra grize se i jede... Pa, samo da mi 
je znati uzrok te njezine popustljivosti, jer bez uzroka nije mi 
misliti da bi takova nadžakbaba svoju ćud promijenula ... Tu je 
njeko đavolstvo - jer kud nije vrag htjeo, tamo je babu poslo, 
ha, ha, ha! No, pazi se, babo, da se u svom računu ne prevariš, 
jer ako si ti s vragom u refeni143, bre, i udovica je udovica đavo- 
lica. (ode smijuć se na desno) 


Prizor VIII. 


(Kicoš Mato, aufs noblste144 odjeven, unilazi kroz srednja vrata 
punicom praćen.) 

PUNICA: O, izvolite, gospodine, izvolite! Samo mi je žao što g. 
Šumarski s ženom i kćerkami svojimi kod kuće nije. (mjeri ga 
okom uz svu duž) 

KICOŠ: (samo po gdjekoju riječ malko kroz nos nobl progovori.) 
O! Oprostit ćete, milostiva gospoja, ja se nadam da Vi to ne 
rekoste, da me s otim što prije otpravite. 


143 prema franc. refait, pat pozicija u igri kartama 
144 njem. auf's noblste, najotmjenije, najmodernije 

PUNICA: O! Oprostite, gospodine, Bože sačuvaj! Dapače, 
drago nam je što k nami u Emaus dojdoste - a gospodin 
Šumarski mi je naložio da Vas što bolje dočekamo i primimo. 
KICOŠ: (za se) Oho! Tu je prevara glede osobe. (glasno) O! Što 
se g. Šumarskog tiče, (opet malo kroz nos govori) o tom sam 
potpuno osvjedočen, jer mu je glas na daleko puko. 

PUNICA: (za se) Kroz nos hunjka, jest, to je Hunjkić. (glasno:) A 
molim, oprostit ćete, gospodine, je I' te da imam tu čest u Vami 
pozdraviti g. Hunjkića, koga očekujemo? 

KICOŠ: (za se) A ja! Taj se očekuje? (glasno) Oprostit ćete, milo- 
stiva (sve sad kroz nos govori) gospojo, svaki čovjek finijeg tona 
imade svoja načela, svoje razloge, koji ga katkad vežu, da ime 
svoje i stalež zatajati mora. 

PUNICA: O, razumijem, razumijem, gospodine, da to finoća i 
čednost katkad zahtjeva, ali preda mnom nemate uzroka tajati, 
jer znate, ja sam g. Šumarskog punica, (Kicoš se nakloni dubo- 
ko) pak znate da također znam u kakvom ste poslu došli... 
KICOŠ: (pretvara se kao stidljiv i kosu si gladi i namješta) 
PUNICA: (za se) Aha, namješta baroku!#5 s kojom je čelo 
pokrio, pa stidi se. (glasno): Pak znate, k6 što napomenuh, g 
Šumarski imade kćerke, (smiješi se) pak ste došli kojugod - 
KICOŠ: (za se) A u tom grmu zec leži, (glasno kroz nos) Oprostit 
ćete, milost. gospojo, što Vam i na to izvjesno odgovoriti ne 
mogu, jer, znate, to su škakljive i golicave stvari, u kojih čovjek 
finijeg tona vrlo fino postupati mora, da na koprive ne nabasa 
tj. da se ne opeče - probitačnije je, daklem, da takove golicave 
stvari zastorom tajne pokrivene budu pred drugim svijetom, 
osim dvoje srdaca samo, kojih se tiče — 

PUNICA: Al“, molim Vas, fini gospodine, ta imajte povjerenja u 
meni, tim više što bi Vam i ja na ruci bila u tom poslu, jer znate 
... znate ... ko što ste rekli, to su golicave stvari... 

KICOŠ: (ponosito kroz nos) Oprostit ćete, milost. gospojo, i 
dopustite, ako me dobro pogledate i izmjerite, ako se već tih 


145 tal. parrucca, perika, vlasulja 

golicavih stvari tiče, da me moja persona (provrca se) utoliko 
preporučuje, da velike potpore ne trebam, čega radi Vam se 
najponiznije zahvaljujem. (nakloni se duboko) 

PUNICA: Istina, istina, Vi ste lijep i pristao gospodin, svaka 
se sretnom nazvati može, koja vas za muža dobije - ali, ipak, 
nemojte preda mnom ništa tajati, kad ja sve znam, ta, kad oni je 
list Vaš Šumarski čito, u kom mu pisaste da ćete k nami o Uskrsu 
doći, a gdje su neudate kćeri u kući, što bi to mogao drugoga 
taj pohod značiti, nego svatove, ili jednoj od neudatih kćeri, ili, 
po svoj prilici, (smiješi se) mladoj udovici, koja je, baš Vas radi, 
kod kuće ostati morala... 

KICOŠ: (skreće rameni, smiješeć se, poluglasno) Dobro da 
znam; - 

PUNICA: Pa, kad želite već da sve tajnom ostane, pa neka 
bude, ja se zato na Vas srditi neću, dapače, nadam se da ćemo 
ipak dobri prijatelji ostati, a u znak prijateljstva toga, Vi ste 
danas naš gost, pak ćete valjda i g. Šumarskog ovdje dočekati, 
te njemu tajnu otkriti, kad meni ne htjedoste, ali, (smiješeć se, 
prstom mu preteć) ali, ja ipak znam... 

KICOŠ: (kroz nos sve govori) Prvo dragovoljno primam, a glede 
drugog, obećati Vam ne mogu, jer me moji važni razlozi vežu. 
A znate, također, da je teško dobrim i veselim društvom, u 
kakvom je g. Šumarski, rastati se. Bogzna u koje će se doba 
noći on vratiti, a to ne dopušta moj finiji ton, da ga onda svojim 
poslom bunim. A naposlijetku, vidićemo... 

PUNICA: O, gospodine, vi ste vrlo fini gospodin, međuto, da 
Vam vrijeme dugo ne bude, izvolite se snašom mladom udovi- 
com zabavljati, aja moram za ručkom gledati, da g. Šumarskom 
sramote ne bude. (viče) Sofi! Sofika! Valjda je opet kudgod otr- 
kala, znate, to Vam je ko živa. Molim oprostite i ustrpite se za 
malo, ja ću ju odmah amo dovesti. (nakloni se i istrči van) 
KICOŠ: (sam, ne divani sad kroz nos) O, da opore babe! Da u 
nje fina nosa! Al' me ipak za rep uhvatila nije. Dapače, ja sam 
svojim finim kicoškim tonom saznao sve, o čemu se u toj kući 

radi... dvije neudate kćeri i poznata mi mlada udovica, Hm! Hm! 
... | to, ona baš, sama kod kuće, Hm! Hm! ... Polak posla već je 
gotovo, Sam bog ljubavi u tom me potpomogao... bolje si nisam 
želiti mogo... Iz toga moglo bi se nješto izleći... (malo se zami- 
sli) A što? Osnova je već gotova, baba mi ju sama očitovala i 
uručila, meni ju sad samo treba unititi... a to sam već započeo, 
hunjkajući... Lijepe mi role, ha, ha, ha, treba mi ju samo do 
kraja istjerati... No, to je smiješan Liebesabenteur!+6! Ha, ha, 
ha! ... Dakle nur vorwarts1*7, po kicoški, Mato, to će biti lijepa 
hunjkava komedija, ha, ha, ha! (stane pred ogledalo, pak si malo 
kosu pogladi) 


Prizor IX. 


(Punica i Sofija. Kicoš se prama njim okrene i nakloni.) 

PUNICA: Fini gospodine, čast mi je predstaviti Vam najmlađu 
kćerku g. Šumarskog, mladu udovicu. Mlada je, lijepa je i fifina 
kao Vi, pri tom pu-puna razgovora ko šipak sjemena, zabavna 
- šaljiva i dobra pjevačica, nadam se, dakle, da ćete se krasno i 
po volji s njom zaboraviti. 

KICOŠ: (opet se nakloni po štucerskil48 i tek malko kroz nos) 
Osobito se sretnim cijenim. (Sofija, upoznavši ga, škubi se, kla- 
njajući) 

PUNICA: (uleti mu u riječ) Oho! Fini gospodine! Mlada udovica 
može o sreći govoriti i njom se pohvaliti, kojoj je s Vašom perso- 
nom ovdje u kući takova sreća urodila, jer ja dvojim da će njene 
sestre kod g. provizura, takovog krasnog i finog gospodina za 
kurmahera imati. 

KICOŠ: (tek malo kroz nos) Vi mi jako komplimentirate. 
PUNICA: No, no, de, samo unženirt1*%, zabavljajte se, a ja idem 
146 njem. Liebesabenteuer, ljubavna avantura 

147 njem. nur vorwarts, samo naprijed 


148 njem. Stutzer, gizdelin, kicoš, udvarač 
149 fr. gćner, sustezati se, ustručavati se, unženirt, slobodno 

paziti da mi supa ne prikipi i da vas ne bunim; jer znate što se 
kaže: gdje dvoje milo dišu i eglenišu, tu je treći kost u grlu. (smi- 
ješeć se odskakuće) 

SOFIJA: (koja je međuto s dopadnošću Kicoša motrila, škubeći 
se) Izvolite, gospodine, načinite se komod, nemate uzroka 
preda mnom se ženirati, ta, mi se nješto malo poznamo. 

nos) Jest, jest, od poslijednjeg bala, gdje imado čest s Vami 
njekoliko puta igrati. No, laskam si uveliko, da, od onog doba 
do sada, na moju personu zaboravili niste. 

SOFIJA: O, gospodine, mladim udovicam ništa ne umakne. 
Onda ih je do 30 tencera159 bilo, al“ ja ih sve u glavu pamtim, 
osobito njekoje - 

KICOŠ: (udvorno) A jesam li i ja međ otimi? 

SOFIJA: (naškubi se) Izvolite najprije sjesti, pak ću Vam poslije 
kazati. (kicoš sjedne na divan, Sofija uz njega) 

KICOŠ: Ja riječ svoju održah. Ako se sjećate, obrekoh Vam, da 
ću Vas, kad mu, tad mu, pohoditi, i, eto, danas urodi mi sreća & 
nikad bolje, najdoh bo Vas baš samu kod kuće. 

SOFIJA: (smiješeć se) Nisam obećanje Vaše s pameti smetnula 
i s otim Vas više cijenim, što ste čovjek od riječi - 

KICOŠ: (hvata ju za ruku) To mi je veoma drago, samo bojim se 
da Vam u tolikoj cijeni za dugo biti neću. 

SOFIJA: Kako to? Ja Vas ne razumijem. 

KICOŠ: Što? Vi me ne razumijete? Je ! moguće da se pretvarate 
pred čovjekom, koga rekoste da cijenite. 

SOFIJA: Što? Da se pretvaram? Oh! To ne rodi kod mlade udo- 
vice. 

KICOŠ: (primi ju obim rukama za ruku, pa nježno) Dopustite 
da Vam u oči pogledam, jer, kod ženskih, usta lažu, a oči istinu 
kažu. 

SOFIJA: (gledeć ga odprto) Pa, gledajte mi u oči, crne su, vatre- 
ne su, samo, čuvajte se da se ne oprljite, ha, ha, ha! 


150 njem. Tanzer, plesač, partner u plesu 

KICOŠ: Vi se šalite, al u toj šali puno je gorke istine. 

SOFIJA: Ni najmanje, ja sam mlada udovica, pak sam uvijek 

tako vesela; samo Vas ne razumijem. 

KICOŠ: A ja ću iskren da budem, pak ćete me razumjeti. 

SOFIJA: Dete, dete, ja sam jako znalična čuti. 

KICOŠ: Vi ćete se skorim udati. 

SOFIJA: Ha, ha, ha, tko vam tog mačka u vreći prodo? 

KICOŠ: Tko? (motri ju nepomično) Evo, Vaša baba. 

SOFIJA: Ha, ha, ha! To je smiješno, a ja o tom ništa ne znam: ja 

mislim da ja sama sobom gospodarim kad ću se udati. 

KICOŠ: Jest, jest, i gotovo je već sve; danas je baba očekivala 

Vašeg mladoženju da dojde. Rekla mi je da u tom poslu, i ocu 

Vašem list pisao. 

SOFIJA: A molim Vas, reče li Vam tko je taj? 

KICOŠ: Dakako, njeki Hunjkić. 

SOFIJA: (zamisli se) Hunjkić - Hunjkić, ha! Sad znam! Ta, to je 

hunjkavi Đuro. Sjećam se, kad kao djevojčica kod oca bijah u 
& Srijemu, dočim mi sestre kod tetaka bješe, da je taj njekoliko 

puta k ocu dolazio i pečenih bi mi kukuruza donosio. Al“ ja 

sam se uvijek s njim smijala, jer je kroz nos divanio. Pak taj, sad, 

da moj muž bude? Ta, mogo bi mi ocem biti. Pak još onako 

hunjkav, onako ćelav, hu! (strese se) Ta, neću ga, makar navijek 

udovicom ostala. 

KICOŠ: (nježno) To, valjda, učiniti nećete, nisu svi hunjkavi i 

ćelavi. 

SOFIJA: Aha, sad ja znam čije je to maslo. To je sve ta prokleta 

baba tako skrpala. Zato su mene danas kod kuće zadržali - 

zato se ona meni od njeko doba ulaguje... Al', čekaj babo hoću 

i ja tebi zapržiti kašu. Ta, baš onako neće biti kako ti hoćeš, pa 

makar - 

KICOŠ: (presiče joj riječ) Pa makar i za drugoga pošli! (stisne joj 

ruku, ona ga nježno pogleda) Al' čujte, to je još najljepše, misli 

baba da sam ja taj Hunjkić, ja pako zatajih svoje ime i ostavih 

ju u toj bludnji. 

SOFIJA: (radosno pljesne rukama) Aferim151, to je lijepa komedi- 
ja. Ali Vi, valjda, niste hunjkali, kako bi to moglo biti? 

KICOŠ: (smiješeć se) Ta, jesam kadkod malo, jer znate, to je 
nobl, a kad čuh za Hunjkića, a ja onda sve jednako. 

SOFIJA: (smiješeć se) Pa dete, molim Vas, da čujem taj nobles. 
KICOŠ: (kroz nos divani i to jako, u isti mah proturila baba glavu 
kroz zavjese vrata srednjih) Ta, sve ću Vam za volju učiniti, lju- 
bljena moja, zlatna moja golubice, medena, moja udovice. Ti 
žarko sunce života moga, ogrij me žarkim zrakami tvojim, da 
mi srce ne zebe bez tebe, nego da mi gori, ... plamti, ... bukti, ... 
a krvca da mi vrije, ključa, kipi, dok u ljubavi tvojoj ne prekipi... 
(dok ovo vatreno kroz nos Kicoš govori i naposlijetku Sofiju zagr- 
li; Sofija se smije i od smija prenemaže, baba, pako, daje panto- 
mimičke znakove dopadnosti, a poslije smija i Sofija) 

SOFIJA: (smiješeć se) Dosta, dosta! Hvala Vam, prima se. (na 
što baba, tihačko pljesnuv šakama i smiješeć se, opet zastore 
skupi i iščezne) 

SOFIJA: Krasno je i prenobl. Samo tako uvijek divanite pred O) 
babom, da komedija potpuna bude. 

KICOŠ: (ne kroz nos) Dašto. Al' vi ćete se smijati. 

SOFIJA: Ta, neću, makar jezik pregrizla. 

KICOŠ: Ali što ćete mi platiti za tu komediju? Mogu I se nadati? 
SOFIJA: Ako svoju rolu dobro odigrate. 

KICOŠ: (skočio s divana) Ta, hunjkat ću bolje nego hunjkavi 
Đuro. 

SOFIJA: (ustavši) No, tada vam krivo biti neće. 

KICOŠ: (uhvativ ju za ruku i ponesav k srcu) Oh, mene presret- 
na! 

PUNICA: (pri poslijednjim riječima uniđe, smiješeć se) No, to mi 
je drago, kad ste samo presretni. Nadam se da će Vam, fini gos- 
podine, sad ručak bolje šmekovati15“. Je I' te da ste se smladom 
udovicom krasno zabavljali? 

KICOŠ: (kroz nos) Oh, krasno, prekrasno! 


151 turs. usklik odobravanja, bravo 
152 njem. schmecken, prijati 

SOFIKA: (smiješi se) 

PUNICA: Da, sad se možeš smijati, kad si toliki Erroberung153 
napravila. Al“ izvolite, fini gospodine, supa je već na astalu. 
(Kicoš nakloni se, uzme Sofiju pod ruku i odu kroz polovinja 
vrata. Punica, malo postojavši za njima, kroz nos veli) Da, prekra- 
sno, prekrasno sve to znade udesiti baka. (ode za njima i zastor 
padne) 


153 njem. Eroberung, osvajanje 

Cr 


in III. 49-67 
Čin III. 
Prizor 1. 


(Soba k6 u drugom činu. Večer je, na stolu sveća gori. Sofika 
dolazi izvana vesela.) 

SOFIKA: (ribajuć si ruke) Pa da, udovice nisu sretni stvorovi 
božji! Nit im se treba tepsti po gradovi, nit“ po časti, (smiješi 
se) njima sreća njihova sama u kuću dolazi. Pravo sam ja babi, 
maćuhi i sestrama svojima govorila: meni moj ne fali, meni će 
moj suđeni sam doći. Pa, evo, danas mi se riječ moja ispunila 
tako lijepo, tako krasno, da ne može bolje... Oh! Ta, kako je 
lijep, kako umilan, kako je nacifran kao luče, - a k tomu kakovi 
šaljivdžija! - Ta, da sam ga po svem svijetu tražila, ne znam da I' 
bi ga takvog našla bila... Baba mora svisnuti od jada, kad uvidila 
bude kako se u svom računu debelo prevarila... A sestre moje, 
te istom dok ga vide... Al' im je i pravo, zašto izbiraju mnogo, 
veleć mi da sam im ja na putu, što se udati ne mogu. K6 bojage! 
Bijaše im se prije roditi i lijepim biti ko ja, pak im, sigurno, na 
putu ne bi bila..., No, evo, (izvadi pisamce iz njedara) sad im više 
na putu biti neću. Ovdje je moj dragi Mato ocu sve što je tre- 
balo očitovo, pak, sutra kad dođe, gotov poso... Alaj ću se babi, 
alaj maćuhi, alaj sestrama smijati, ha, ha, ha! (turi opet pismo u 
njedra) Pa, ako se ljutili budu, ja ću im još otpjevati: (pjeva) 


Što se majka što se baka, Udovica, oholica 

S udovicom brinu, Provodača neće, 

Kako mladu da udadu, Niti želi da s“ veseli 
Sebi s vrata skinu, S nametnute sreće, 
Kad će meni moj suđeni Mora meni moj suđeni 
Sam u kuću doći! Sam u kuću doći! 


Da se stare cure spare 
Treba provadača, 

Jer po sebi jele ne bi 
Svatovskih kolača. 

Ali meni, moj suđeni, 
Sam, baš, mora doći! 
(pri poslijednjoj kitici dolazi, smiješeć se, punica) 


Prizor II. 


PUNICA: Dakako, sad možeš u sav glas pjevati, jer ti je došo, 

pak si se baš krasno mogla zabaviti i nauživati — 

SOFIJA: (prkosno) Pa, i jesam, pa, i jesam! Uz onakog krasnog 

Kurmachera, čini mi se, ne bi ni Vi sasvim hladni ostali - već bi 

se pomladili, ha, ha, ha! - 

PUNICA: (žalosno) Joj drago si ga, kćerko! Prošlo je to mene 

davno, davno veće - 

SOFIJA: Ta, no, no - znamo se - al“ se može i stari panj upaliti, 

ha, ha, ha! 

PUNICA: (kao stresa se) Dakle, dopada ti se taj fini gospodin, a? 
& SOFIJA: To si možete misliti, ta, vidite da sam baš zato tako 

vesela. 

PUNICA: E, al' on je otišo. 

SOFIJA: Ništa zato, on će opet doći. 

PUNICA: A jel“ ti kazo kada? 

SOFIJA: Dakako, al mi je zabranio da ne kažem. 

PUNICA: Da, da, taj fini gospodin pun je tajne. Al' molim te, 

kćerko, jel“ ti kazo tko je, i što je, i gdi je? 

SOFIJA: To se zna, al' i to mora ostati do njekog vremena tajno. 

PUNICA: (ljuteć se, pak kroz nos) Da, tajno, kod njega je sve 

tajno, samo hunjkanje ne. 

SOFIJA: (smije se u sav glas) Ha, ha, ha! Sprdajte se Vi samo, 

al' ništa zato, (kroz nos) Vi ćete se ipak u računu prevariti, he, 

he, he! 

PUNICA: A dobro si od njega hunjkanje primila, ha, ha, ha! 

SOFIJA: Ništa zato, ništa, smijte se Vi samo sad, al“ ja ću se na 

poslijetku smijati. (čuje se izvana zviždukanje glasno) 

PUNICA: Ha! Evo Šumarskog. (uzima svijeću sa stola, ide van, 
Sofija za njom) Mika! Mika! Otvaraj kapiju, zar ne čuješ da gosp. 
Šumarski ide. (za malom stankom) A, dobro došli, dobro došli! 
SOFIKIN (glas izvana): A dobro došli, dobro došli! 
ŠUMARSKOV (glas izvana): Drage kćerke, Evelinka i Klarchen, 
napravite si komod, Sofi, pomozi sestrama, a ti, Julius, tvog bje- 
sniluka već je sad dosta, odmah marsch154 u krtog u krevet, a 
sutra zorom na kola, pak u gimnaziju. 


Prizor III. 


(Šumarski dolazi kroz polovinja vrata, vidi se na njemu da je 
doknut, prate ga Liza i punica svijećom) 

ŠUMARSKI: A, a, draga punichjen155, sve je lijepo, sve je fein156 
bilo, a baš aferim Herr v. provisur157, što može biti sch6n 158. Pak 
sam, draga punichjen, veseo, hu, veseo, hu! (zagrli punicu da ju 
poljubi, ona se otima, on ju ipak poljubi, al“ u tom termanju159 
spadne mu šešir s glave, on posegne za njim, te potetura) 
PUNICA: Ha, ha, ha, to se vidi, Sumarski, da si veseo. 
ŠUMARSKI: Ta, znaš, kad sam veseo, punichjen, onda samo 
da mi se je cmokati. Al“ ipak još nisam tako, ko što ti, možbit, 
misliš, (ukoči se) još mogu čisto izreći riječ: Eulalija, ap - tu - lo 
= pas ja 

PUNICA: Vidim, vidim, al bi još veseliji bio, da znaš tko ti kod 
nas u gosti bijaše. 

ŠUMARSKI i LIZA: Tko? Tko? 

PUNICA: Ta, Hunjkić tvoj. 

ŠUMARSKI: No, to bi on moro biti hunjkavi čudotvorac, da se 


154 njem. uzvik marsch!, gubi se, tornjaj se 

155 dvojezična tvorenica, od hrvatske leksičke osnove punica i njem. deminu- 
tivnog nastavka -chen, puničica 

156 njem. fein, fino, dobro 

157 njem. plemeniti gospodine provizoru 

158 njem. schon, lijepo 

159 natezati se, prema lat. termalizam, kura u toplicama 

u isti mah na dva mjesta ukaže, ha, ha, ha! Punichjen, il“ si ti 
đoknuta!19%, ili ja. 
PUNICA: Ta, bog te vidio, nisam ja đoknuta, ako si ti, al ja ti 
samo velim da je tu tvoj Hunjkić bio. (Liza se smeje) 
ŠUMARSKI: (krivi se đoknasto) No, punichjen, pa, kako izgleda? 
PUNICA: Kako? Crnomanjast, visok, pristo čovjek, al“ ćelav nije, 
jer ima baroku, to sam se baš osvjedočila, a, što je najvažnije, 
kroz nos hunjkajuć govori. 
ŠUMARSKI: (smeje se đoknasto) Ha, ha, ha! Hajde, hajde, nje- 
što si pogodila, ali punichjen, koliki mu je nos? Aj? 
PUNICA: Ja ga nisam na rif mjerila, to ti pitaj tvoju Sofichjen161, 
koja se š njim cjeo dan zabavljala. (Liza gurne ga) 
ŠUMARSKI: Al', da te dulje ne mučim, šala, šala, punichjen, 
Hunjkić je danas bio s nami i rujno vince pio. Pa, ako mi se ne 
vjeruješ, evo ti tvoje Lizethjen16? 
PUNICA: (kao upropaštena) Ta, je li, bogati? 
ŠUMARSKI: No, što ti kažem da jest. 

& LIZA: Ta, jest, jest, draga majko. 
PUNICA: A da tko bi bio naš gost? 
ŠUMARSKI: To, ako ti ne znaš, ja ne. Pa, zar ga nisi pitala tko 
je išto je? 
PUNICA: (ljutita) Ta, idi, mani se, pitala sam ga i pitala, ali kod 
njega je (kroz nos) sve tajno i fino. 
ŠUMARSKI i LIZA: (smiju se u sav glas) Ha, ha, ha! 
ŠUMARSKI: Ha, ha, ha! Al“ upravo ko da si s Hunjkićem bila. 
PUNICA: (napržito) Ta, vrag ga njegov znao, je li on - nije li, al“ 
kažem ti, pitaj tvoju kćerku. 
ŠUMARSKI: Pak, jesi I, štogod opazila, hoće I' biti štogod od 
svadbe. 
PUNICA: Ta, što hoće I' štogod biti, ako nije, i neće. Ta, hvala 
Bogu još dobro vidim i čujem. Ta, govorio joj da je ona njegova 
(kroz nos) jedinica, golubica i da mu za njom srce gori, plamti, 
160 u veselom raspoloženju, prema tal. giuoco, šala 


161 . njem. Sofizchen, Sofijica 
162 njem. Liesetchen, Lizica 

bukti, bukti, kipi i da je već prekipilo, (ovo što slijedi ne govori 
kroz nos) pak ti onda Sofiku drž, grli i cmokaj, da je sve cvoku- 
talo. Pa, dabogda oslijepila, ako nije istina. 

ŠUMARSKI: (ozbiljno) Pa, kad je tako, zašt nije ostao kod nas? 
PUNICA: (kroz nos) To je opet tajna, pitaj tvoje kćerke, (ne kroz 
nos) to mi nije htjela kazati. 

ŠUMARSKI: Daklem, moram ju odmah zvati, a da se pred 
tobom i Lizom ustručavala ne bi, vi idite malo k Evelini i 
Klarchenu193, dok ja to ispipam, pak ćemo se onda posavjeto- 
vati. (viče) Sofi! Sofi! 


Prizor IV. 


(Liza i punica pojdu, a Sofija s njimi se susretne, pak) 

SOFIKA: O, ne morate izlaziti, draga bako i mamice, što ja dola- 
zim, ja ne imam ništa tajnoga, dapače, hoću da i vi sva znate. 
(punica i Liza, kano žacnute tim peckanjem, ostaju u strani) O) 
SUMARSKI: ( doknasto nježno) No, to mi je drago, draga 
Sofichjen; ja sam te baš zovnuo, da mi kažeš tko je taj tvoj 
današnji mili, ha, ha, ha! Kurmacher bio, o kom mi punica pri- 
povijeda. 

SOFIKA: Ja sam baš sama htjela doći toga radi, u tom me i 
viknuste. Evo Vam na pitanje Vaše odgovara! (izvadi pismo iz 
njedara i dade ocu, Liza i punica začude se) 

SUMARSKI: Oho, oho, to je baš po gospodski Heirats Antrag14. 
PUNICA: Ta, reko/l ti, Šumarski, da je to vrlo fini čovjek. 
SOFIJA: (prkoseć) Fini, da, fini i prefini. 

ŠUMARSKI: (na tiho pismo čita) | opet ne znamo ništa, nit' tko 
je, nit“ što je, samo toliko da će sam doskora k nami opet doći. 
PUNICA: E, (milujuć Sofiku) to samo Sofija sve znade... 
SOFIKA: (smiješeć se) Pa, ja i znadem. 

ŠUMARSKI: (đoknasto nježno) Pa, dobro - dobro, draga 


163 njem. Klarchen, Klarica 
164 njem. Heiratsantrag, bračna ponuda 

Sofichjen. (milujuć ju) Ali kazat ćeš ipak tatici tvome, hoće |" 
štogod iz tog nenadanog posjeta biti? Ta, znaš - što bi ti reko 
- štono njeki vele - gdje je dima, tu je i vatre - ta, znaš, hoće I" 
biti svatova? 
SOFIKA: (vesela) A, dakako, to se zna. Zar bi se ja, mlada, lijepa 
udovica, mogla čitav dan s lijepim i finim gospodinom samo 
utaman zabavljati, a da ne bude svatova? Ha, ha, ha. Ta, bit će, 
bit će, tatice, i bako, i mamice, samo dok on opet natrag dojde, 
sve je već gotovo. Ihu! Ihuhu! Veselo, kume! (pljesne dlan o 
dlan, okrene se na jednoj nogi i istrči, smijuć se van) 
(Šumarski, Liza i punica ostaju ko zabecnuti) 
PUNICA: Eto ti, Šumarski, opet živoga vraga od mlade udovice. 
LIZA: Kako mu, tako mu, no ona sebi dobila para. 
PUNICA: I tako nam račun naš pokvarila. 
ŠUMARSKI: A što ćemo sad? 
PUNICA: Što ćemo? Podaj Evu, ona je i onako najstarija, za 
tvog Hunjkića, a Klara makar jošte počekala; samo nek je nas 
& manje u kući. Kad veliš da je Hunjkić bio kod provizura, valjda 
si ga tamo upoznao bolje s Evom i valjda si mu koju pametnu 
riječ kazo. 
ŠUMARSKI: A što bi mu kazati mogo, kad sam sve mislio na 
udovicu, ko što se dogovorismo. Što sam mu kazo, jest to: što 
nije, po obećanju svom, k nami došo? Na što mi reče da je 
mnogo pisati imao, i da ga sudac zato pustio nije. No, ipak mi 
je obećao da će do koji dan doći k'nami. Kraj svega, on i njeki 
g. Krmelić Stevo, najviše se zabavljahu s Evelinom i Klarom. 
PUNICA: E, pak, eto ti parova, gledaj da ih spanđaš. 
ŠUMARSKI: Al" pitanje je hoće I djevojke htjeti. Znaš, draga 
punichjen one su fino vospitane, a Đuro, ko što ti rekoh, hunj- 
kav je - bilo je dosta smija s' njim kod provizura (Liza se smije) 
a onaj drugi, opet, ima drljave oči, pak, i taj je udovac - a u 
sadanje doba, djevojke fino vospitane, ne idu rad za udovce, a 
još takove udovce - 
PUNICA: E, što ne idu? (žešće) Matore djevojke trba malo oči 

da zaklope i uši da zapuše, pak čovjek, kakvi mu drago bio, ipak 
ostaje čovjek - a znaš što se veli: - u mraku, svaka krava crna i 
baba lijepa. - 
LIZA: Tako i ja mislim. (ulaguje se i miluje Šumarskog) Ta, znaš, 
dragi Šumarski, nisi ni ti baš izvanredna ljepota, pa ipak - 
ŠUMARSKI: (nježno doknasto smiješeć se) Ko ni ti, draga 
Lizethjen. No, al' ništa zato; to ipak dopustit mi morate, da u 
tom gust165 sudi. 
PUNICA: E, da, to ti pitaj bake. Ako čovjek isprva baš gušta 
nema, ne slijedi da ga poslije dobiti neće. U tom poslu ste vi 
ljudi daleko za ženama zaostali, lal$ con giuoco166, kazo moj 
okojni muž. 
SUMARSKI: Ta, pa dobro, pa dobro, punichjen. Samo treba taj 
gusto probuditi. 
PUNICA: Idi, mani se, bogati. Malo milom, malo silom, pak 
musaj biti. Samo, nek taj Hunjkić i taj drugi drljavac dojde. 
ŠUMARSKI: Ja, što uzmogu, činit ću, ali i Vas za to molim. 
LIZIKA: O, to se razumije, to molit ne trebaš. O) 
PUNICA: Bud miran, sve će to urediti baka. 


Prizor V. 


(dojdu Evelina i Klara u negližeu, vesele) 

ŠUMARSKI: No, drage kćerke, jeste I" se raskomodizirale? Jeste 
I mi ešafirane167? (miluje ih) 

PUNICA: No, to bi sramota bila za takove lijepe djevojke i frajle, 
iz onakovog krasnog društva da ešafirane dojdu. 

KLARA: (smiješeć se) Pa-pa-pa, paprlapap! Kein Gedanken!198, 
dragi tatice, samo sunce malo bješe žestoko, pak sam se bojala 
Sonnensticha. 

ŠUMARSKI: A ti, draga Evelinchen? 

165 lat. gustus, merak 

166 njem. lal8, tal. con giuoco, shvati to kao šalu 


167 izmučene, prema franc. ćchafaud, skela, gubilište 
168 njem. Kein Gedanken, bez brige 

EVA: Meni je samo vožnja i trešnja po čačku bila neudobna. 
ŠUMARSKI: Ali društvo? (smiješi se đoknasto) Nije li bilo zabav- 
no i eklatantno169? 
EVA: O! Komifo170, 
KLARA: I, što mladi inžinir s cvikerom na oku, reče: lamure171.., 
Sad sam opet štogod naučila. (punica drma glavom, dopadnost 
svoju izražujući) 
ŠUMARSKI: (te jednu, te drugu milujući) Ali kako ste se vi napo- 
se zabavljali, a, draga Evelinchen? A, draga Klarchen? A, osobito, 
kako su vam se dopadala ona dva gospodina, s kojim vam stola 
ravnatelj zdravljice napio? 
EVA: (kobajage stidljivo) Hm, kako-tako, samo da ne govori 
onako jako kroz nos (Liza krišom namiguje na punicu) 
KLARA: A moj s naočali? Samo da ne šnofa onoliko. 
ŠUMARSKI: Pa-pa-pa-paprlapap! To su sitne stvari, drage kćerči- 
ce. Svaki čovjek ima nješto. Ja znam da bi vi voljele, jedna mla- 
dog suca, a druga kastnara, koji su se isprva oholili, poslije se 
& opili ko tube. Pak, ja mislim da je bolje imati za muža - oho, što 
rekoh - za Kurmachera, i hunjkača, i šnjofača, negoli pijanca. 
PUNICA: Dakako, drage kćerke. Ta, ništa gadnijeg od pijana 
muža. 
LIZA: Al“, baš su, draga majko, pijani bili, gad, ah, da ste ih samo 
vidili. 
(Eva i Klara stoje, kobajage stidljive, čupkajuć po haljina svojih) 
PUNICA: Ta, ne reci mi, kćerko, vidila sam dosta pijanih muže- 
Va. 
ŠUMARSKI: (ukočio se) A, drugo, draga Evelinchen, čula si kako 
je, njih više gospode, katkad kroz nos govorilo. 
EVA: Da, to su se oni samo š njim sprdali. 
PUNICA: O, bože sačuvaj, kćerko, to je nobl. 
EVA: Da, baš. 
ŠUMARSKI: Pa si čula, valjda, i našeg spajiju već hunjkati (Eva 
169 franc. ćclatant, sjajno, blistavo 


170 franc. comme il faut, kako treba da bude 
171 franc. Famoure, ljubav 

šuti) A drugo, draga Klarhjen, eno, vidila si kako g. provizur jako 
šnjofa, pak ga ipak njegova lijepa gospoja vole. 

KLARA: Bogme, kad bi g. Krmelić hotio biti moj, moro bi bur- 
muticu baciti do vraga, inač ga ne bi htjela. 

PUNICA: (za se) Aha, jednu ribicu već ulovismo. 

ŠUMARSKI: No, pa samo kad bi ti htjela, to bi on tebi za ljubav 
sigurno burmuticu bacio. 

EVA: Da, lasno se je odreći šnjofanja, ali hunjkanja, to ne ide, 
izvan, moro bi mu se nos odrizati. (Liza tajno se s punicom 
smeje) 

PUNICA: No, onda ne bi te mogo nitko prisiliti da ga uzmeš, 
kćerko. 

ŠUMARSKI: Ta, idite, manite se takovih misli. Nema tu sile, to je 
samo razgovor oca, koji svojim kćerkama dobro želi. (pomiluje 
obe) A drugo, istinu ti kažem, draga Evelinchen, to je samo sada 
u početku malo auffalend172, a kad se privikneš, mislit ćeš da svi 
ljudi hunjkaju. A Hunjkić je, inače, dobra duša. 

EVA: Da, ali samo, ko što mi pripovijedaše, udovac s dvije odra- & 
sle kćeri. 

LIZA: E, čuda sada, a kako sam ja za vašeg oca pošla. 
PUNICA: Dakako. Pa što je ocu vašem, što li vama falilo do sad? 
ŠUMARSKI: Al dosta, dosta, to je, ko što rekoh, samo jedan 
razgovor, uostalom (miluje obe) drage moje kćerčice, vi ćete 
se već promisliti, ima tomu vremena, ne mora to odmah biti. A 
nadam se, dok Hunjkić i Krmelić k nami dojdu, dok se bolje s 
njimi upoznate, valjda ćete popustiti malo. Nego, deder, punico 
i Lizeto, večeru pripravljajte, ja sam, bogme, gladan. 

PUNICA: Ha, ha, ha! S časti došo gladan. 

ŠUMARSKI: E, kako da nije. Istreso sam se i ja, ko i moja draga 
Evelinka, pak sam ogladnuo, a i šumari, znadeš, svaki čas mogu 
jesti, kao gladni vuci. A znam da će i kćerke moći malo zalo- 
žiti, je “ te2 Međutim, dok se večera spravi, vi se zabavljajte, a 
ja idem raskomodizirat se i malo prileći, da mi bolje šmekuje. 


172 njem. auffalend, upadljivo 

(uzme šešir i štap, pak ode na-desno, mignuv punici. Liza ode za 
njim) 

PUNICA: Sad ću ja, sad ću. (Evelini) Idi, bogati, kćerko! Hunjkav 
tamo, hunjkav ovamo, nek je on samo dobar i pošten čovjek, 
bolje ti je i za njeg poći, nego da si pošla za smrdljivog ćurčiju 
Kožića, kom i trag smrdi. Ovo je barem gospodin. Ali, ja ću ti 
nješto kazati, samo nek ostane tajna. Dok ste vi kod provizura 
bili, došo njeki gospodičić, pak da si ga samo čula, hunjka li kroz 
nos, da ga je gad- tj. gad poslušati u prvi mah - ja ne vjerujem 
da tvoj Hunjkić tj. taj tvoj Kurmacher bivši, bolje hunjkati može. 
Pa, što? Eno udovice, već gotova da za njega pođe. 

EVA i KLARA: (čudeći se) Ta, što govorite, ta je li? 

PUNICA: No, što vam kažem, kćerke, pak ako mi ne vjerujete, vi 
ćete se osvjedočiti, on će do koji dan opet doći, da udovicu prosi. 
Zato ja, ko baka, što sam mnogo i mnogo već iskusila i svakojakih 
teškoća preko ramena prebacila, svjetujem vas, budite pametne, 
pak kad vam se sreća nudi, nemojte ju odbacivati, jer ona samo 
jedanput kucati običaje, pak ako joj sad ne otvorite, možete dje- 
vujuć i ostariti. (krišom, nakrevelji se) Da, tako, moje drage kćerke, 
poslušajte vašu baku. A sad, idem vam lijepu večericu pripraviti, i 
što vi najrađe jedete: maviša i palačinki ispeći, da vam slađe bude 
nego kod provizura. (pomiluje obe i odskakuće kroz srednja vrata) 


Prizor VI. 


KLARA: No, liebe Schwester, kako ti se to dopada! Naši nas 
već udadoše i baš kanda će ujedanput biti troji svatovi, karte su 
dobro pogađale za nas. 

EVA: (kobajage zlovoljna) Idi, mani se, Schwester liebe, meni 
je od tog divana već Ubel173. (spusti se na divan podnimio se) 
Bolje bi bilo, da sam kod kuće ostala. 

KLARA: E, pa bi ti, mjesto udovice, bezaubrovala!“* i ulovila 


173 njem. Ubel, muka, zlo 
174 njem. bezaubern, začarati 

onog gospodičića, o kom baka pripovijeda. Al“ što bi boljega 
dobila od Hunjkića, kad je i onaj hunjkav. Nego Spalš parte175, 
vjerujem ti, da ti je ubi, ti si mnogo liebe Schwester jela francu- 
skih jaja kod provizura, pak to ti sad virkuje Ublichkeiten176, a ti 
znaš da si slabijeg pikantnog želuca, tužiš se češće da te nješto 
zavija unutri - 

EVA: Istina, liebe Schwester, al' što ćeš, kad ja poginuh fir fran- 
zdsische Eier177, pak ne znam što je dosta. 

KLARA: A ja, opet, znaš, za onim crvenim, što drhće kao naša 
ladnetina Sulz178, kako se zove? Ono je baš pikant. 

EVA: Eingelegte Aspike mit Salami17. 

KLARA: Da, da se za eingelegten Aspikom, pak za francuskim 
kremom i još za čokoladi Pusseln, uh, uh! Nisam se dosta mogla 
nagutati, uh, uh! Da mi je toga svaki dan, mesto našeg pasulja, 
kupusa i krompira, nigda mi se ogadilo ne bi. A! Gospoja provi- 
zurka baš je čestita kuvarica. 

EVA: (malo vedrija) E, pak da je još svaki dan onakovi 
Unterhaltung. 

KLARA: Al“ zbilja, liebe Schwester, baš smo se lijepo unterhan- 
dlovale180, Ta, samo pomisli, kad ti svaki čas, te ovaj, te onaj 
gospodin kaže: KdiIš die Hand, Fraulein191. 

EVA: E, al više je još kad ti ručicu zartlich1%2 stisne, pak, ili samo 
vrške od prstića, ili baš cjelu ruku, poljubi. Uh! Tu ti kosa mora 
na aršine rasti - 

KLARA: Da, kao što je tebi tvoj Hunjkić, al“ je i meni moj 
Krmelić triput ruku poljubio, a pri polasku, baš me tako stisnuo, 
175 šalu na stranu, prema njem. Spalš, šala, fr. a part, na stranu, tal. metter da 
parte, ostaviti na stranu 

176 njem. wirken Ublichkeiten, uzrokovati mučninu, wirkuje je dvojezična 
tvorevina, njem. glagolska osnova, domaći glagolski nastavak. 

177 njem. fir franzosische Fier, za francuskim jajima 

178 njem. Sulze, pihtije 

179 njem. eingelegte Aspike mit Salami, hladetina sa salamom 

180 njem. unterhalten sich, zabavljati se, unterhandlovale je mješovita tvoreni- 
ca s pogrešnom uporabom njem. glagolske osnove. 


181 njem. ktiss die Hand Fraulein, ljubim ruke, gospođice 
182 njem. zartlich, nježno 

da umalo nisam vrisnula i dreknula. E, pa znaš kakovi je smijeh 
bio, kad smo se s' jaji tucale. Mene nije mogo Krmelić nadtu- 
cati, al' tvoj Hunjkić, tebe je nadtuco, pak su svi onda povikali: 
Eto para, eto par ljudi. 

EVA (kobajage stidi se). 

KLARA: Pa da ti pravo kažem, liebe Schwester, svo mi se dopa- 
dalo unterhaltovanje1#3, samo da nije bilo u društvu one finan- 
cove frajle; ta, jesi I“ ju vidila, molim te, kako se očešljala? Kakva 
je ono, opet, frizura? Onako razbarušena, kano da je ispod kose 
jaja tražila. Pak, kako ti je ponosita, snama hoće-neće da divani, 
drži nas Landpomorantschen184, tobož misli da je ona najljepša, 
podigla onaj svoj frnjasti nos u nebesa, a, ovamo, tanka ko vre- 
tence. Rest aus185! Pa, ako nisam već tako mlada ko ona, al' sam 
ipak pristalnija persona, pa da nisam lijepa, ko što ona misli, al“ 
sam ipak pikantno gustiozna. 

EVA: Pravo, veliš, Schwester liebe. E, al' što ti se vidi o gospoji 
trgovkinji, kojoj je mladi sudac, onaj oholica, sve jednako kuriso 
naočigled njenog muža, i koja je, sve jednako, o sveg svijeta 
romani s“ njim divanila, dok se nije zajedno s mužem njenim 
opio. Nametala na sebe svilu, a ovamo, ko što mi doktorova fraj- 
la pripovjedala, samo tek što joj muž ne bankrotira. Puh! | ona 
misli da je lijepa, a, ovamo, stoji ko baglić156 ili kao bardak187. 
KLARA: Baš tako. 

EVA: Pak, što mi se još nije dopadalo u tom društvu od ona dva 
golobrada varmedska18š ficinotariuša18%, što li su, što su onako 
narodno obučeni bili, i što su sve o njekoj narodnosti divanili, nas 
frajle gebildete1?%% sad u tom, sad u onom, korili, što ne govorismo 
183 njem. Unterhaltung, provod, zabava, unterhaltovanje je mješovita tvore- 
nica s njemačkom imeničkom osnovom i hrvatskim imeničkim nastavkom 
184 Okrugićeva novotvorenica, njem. Land, pokrajina, Pomeranze, naranča, u 
značenju: egzotične, neobične provincijalke 

185 njem. restlos, potpuno, baš tako, zaista 

186 bagljić, plastić, prema mađ. bagya 

187 turs. bardak, krčag, burence 

188 mađ. vdrmegye, upravna oblast, županija 

189 službenici u notarijatu, prema lat. facere, ficirati, raditi 

190 njem. gebildet, obrazovan 

hrvatski, što ne nosimo narodne surke i parte i tjerali nas da jede- 
mo mlada luka, jer je to narodno, i što ti ja znam sve; a naposlijetku 
su se i oni narodno načaklaisali, pjevajuć svoje narodne pjesme 
sve jednako Mnoga ja-ja i Redom-redom, rajica i Dršte čaše svi u 
ruci, i što ti ja znam sve. Ta, kažem ti, liebe Schwester, nema ti bez 
deutsche Lieder i deutsche Bildung1?!, i bez francuske nošnje ništa. 
KLARA: I to je mene malo sekiralo, al ja sam im na mladost 
odbijala, a, drugo, kažu svi da je sad takova narodna moda 
zavladala. A što veliš o pjesmama, istina je da su lijepe, Rest aus, 
al“ jesi I" čula kako je dosta lijepo pjevo naški Krmelić, a i tvoj 
Hunjkić mu sekundirao. Ja sam mu baš kompliment dala da je 
lijepa pjesma, znaš kako ono, te digne, te spusti glas, pjevajući: 
Laku noć, Milko, spavaj slatko. 

EVA: Ta, no, no geht an122. Al' mi se ipak deutsche Lieder bolje 
dopadaju, osobito, znaš, ona moja, kad sam tužna, što ju pjevat 
običajem. 

KLARA: Znam, znam, Weint mit mir193, al sad valjda nisi tužna? 
EVA: Ta, nisam posve, al' bi mi ipak godila srcu. 

KLARA: Pak, ja ću ti ju pjevati. (uzima gitar, pak pjeva, sjedeć uz 
sestru na divanu:) 


Weint mit mir ihr nachtlich stillen Haine, 
Zdrnet nicht ihr morschen Todtenbeine. 
Wenn ich auch in eurer Ruhe stdr'“, 
Denn es wohnt allhier in euer Mitte 
Ruhig sanft ein Madchen voll der Gite 
Ach! Wenn es nur Eveline wdr'194, 


191 njem. deutsche Lieder, njemačke pjesme, deutsche Bildung, njemačko 
obrazovanje 
192 njem. angehen, prihvatljivo je 
193 njem. weint mit mir, plačite sa mnom 
194 Plačite sa mnom, vi noćni lugovi 
Ne ljutite se, vi krhke kosti mrtvačke, 
Ako vas u vašem uznemiravam miru 
Jer ovdje, u vašoj blizini živi 
Tiho i blago, djevojka puna dobrote 
Ah! Samo kad bi to Evelin bila itd. 

(Eva se kadkad prenemaže, kadkad opet sekundira sestri, a kad 
prestanu, pri drugoj kitici) 

KLARA: No, Schwester liebe, jel ti sad srce na mjestu? 

EVA: (sentimentalno) Ah! Liebe Schwester! Ta pjesma osobito 
mi rtihruje195 srce, da ti iskazat ne mogu. Uh! Blago onima koji u 
varoši živu. Al mi, sirote, u ovom pustom selu, među ovim rohen 
ungebildeten Volk16 ... Ah! Kud pogledaš, svud šume oko nas, 
pustoš i divljač, pa što je još grauslicher1?7: groblje nam pred 
nosom, s otim morschen Todtenbeinen1?8; pak tako i mi mlade 
gnjiliti i venuti moramo, ah! (prenemaže se) Ah! ... ah! - (nasloni 
se na desnicu ruku.) 

KLARA: Ah! S otimi misli sasvim si i meni rdihrovala mein zartes 
Herz1%, ah! (prenemaže se pak nasloni glavu na Eve rame, zagr- 
livši ju desnom) 

(Eva i Klara tako poduljom stankom leškaju zatvorenimi oči, pak 
se kao u san zavode, zatim) 

EVA: (kao u snu, lativ se rukom za prsa) Ah! Franzdsische Eir20% - 
KLARA: (za malom stankom) Ah! Eingelegte Aspike mit Salami291 — 
(opet za duljom stankom, čuje se izvan pozorišta pjevanje 
Hunjkića i Steve:) 


Ti već spavaš, Milko moja Blago tebi, Milko moja, 
Već te slatki grli san. Slatka želim ti pokoja, 

A ja tužan bez pokoja Spavaj slatko, laku noć 
Bdijem, bila noć il“ dan. Milko, Bog ti u pomoć! 


(pri svrhi kitice ove trgne se Klara, posluša - i gurne Evu) 


195 njem. rvihren, dirnuti 

196 njem. rohen ungebildetem Volk, sirovim, neobrazovanim narodom 

197 njem. grausliche, jezovitije 

198 njem. morschen Totenbeinen, krhke mrtvačke kosti 

199 njem. geriihrt mein zartes Herz, ganula moje nježno srce, riirovala je 
mješovita tvorenica 

200 njem. franzozische Fier, francuska jaja 

201 njem. eingelegte Aspike mit Salami, hladetina sa salamom 

KLARA: Ach, liebe Schwester, počuj, der, što je to? (Eva, trgne 
se i sluša.) 

KLARA: Spavaj slatko, laku noć Milko! Ta, to je g. Krmelića pje- 
sma, a i glas njegov. 

EVA: A i g. Hunjkić ko da sekundira, čuj! Čuj! 

KLARA: Jest, jest, bogami! 

EVA: Jest, zbilja. Ti nami dojdoše Serenadu machen?02. 

KLARA: To je Uberraschung203. Oh! To još nismo u tom selu 
doživile. 

(ustaju s divana i nadviruju se kroz prozor, međuto) 

PUNICA: (uleti u sobu) No, mile kćerčice, vidite i čujete li kakve 
slave doživiste, to još nikom ne urodi ovdje od postanka sela 
ovog. A tko to pjeva, znate li? 

KLARA: Ta, čini mi se, g. Krmelić i Hunjkić, što su s nami kod 


provizura bili. 

PUNICA: Al' taj što gudi i sekundira, upravo ko onaj, što je kod 

udovice bio. 

(uleti Liza s Šumarskim, koji si, dremovan, oči tare i tetura, i & 


Sofikom unutra) 

ŠUMARSKI: O! Baš me ta pjevka iz sna probudi. A tko to pjeva, 
djeco? 

LIZA: Ta, zar ne poznaš glas Krmelića i Hunjkića? 

ŠUMARSKI: A gled ti huncuta, rekoše mi da će poslije njekoliko 
dana istom doći. Gledaj ti Uberraschunga. No, das is sch6n2041 
Pst! Pst! Pst! 

(Pjevaju drugu kiticu, svi pozorno slušaju, djevojke se nadviru- 
ju kroz prozor, udovica se krišom smiješi, dočim baba, Liza i 
Šumarski jedno drugom namiguju, dajuć si tim znakove gotova 


posla.) 
Sunce mjesec i zvijezdice Oj mjeseče i zvijezdice, 
Svijetle goneć noćni mrak. Cuvajte mi drage lice! 


202 njem. tal. franc. Serenade, podoknica, machen, načiniti 
203 njem. Uberraschung, iznenađenje 
204 njem. das ist schon, to je lijepo 

Sunce mije tvoje lice, Spavaj slatko, laku noć, 
Zvijezde, oči tvojih zrak. Milko, Bog ti u pomoć! 


ŠUMARSKI: (u polovici kitice, šapćuć) Pak sad kad ispjevaju, 

treba im pljeskati, vikati: bravo! U sav glas. A vi, kćerke, zahvalite 

im se. 

PUNICA: Al“ treba Evelina i Klara da s tobom dole odu, pak da 

ih gore doprate. 

ŠUMARSKI: (taruć oči) Tako da, tako je u redu, ja zaboravih, još 

sam sanan. (kad ispjevaju, viču svi, pleskajući) Bravo! Prekrasno! 

Zapovjedajte gore! (Šumarski vuče Evu i Klaru sa sobom van, 

one se, kobajage, stide, ali ipak odu) 

SOFIKA: (prćasto) No, baš sam željna viditi te serenadare. 

PUNICA: I ja, hoće |' biti ljepši od tvoga (kroz nos) hunjkavca. 

SOFIJA: (kroz nos) Teško, bako, teško. 

LIZIKA: (svladavši smijeh) A, pristala gospoda. 

(čuje se izvan vika Šumarskog: No, to mi je drago, osobito 
& drago! Unutra! Unutra!) 


Prizor VII. 


(Dolazi Đuro, vodeć pod ruku Evu, Stevan Klaru. Šumarski za 
njima. Đuro ima velik nos, Stevo naočali na nosu.) 

PUNICA i LIZA: A, dobro došli! Dobro došli! (Sofika se samo 
nakloni) 

ŠUMARSKI: (predstavljajuć) Moja punica, moja najmlađa kći, 
udovica. (punica i Sofika mjere ih od pete do glave, klanjajuć se) 
ĐURO: (uvijek kroz nos govori) Oprostite, oprostite. (Sofika 
krije smijeh) 

STEVO: (nameštajuć naočale) Oprostite našoj slobodi! 
ŠUMARSKI: A što, oprostite? Jesi, Đuro, veliki majstor! Meni 
kazati da ćete istom poslije njekoliko dana doći, a gled ti, evo 
vas danas tu. 

ĐURO. Brate, htjeo sam te liberraschovati205, ili, bolje rekav, 
tvoje mile kćerke. (nakloni se pram Evi i Klari... Sofika se smiješi) 
PUNICA: Pravo, pravo g. Hunjkić, taj Uberraschung samo je 
mladim djevojkama, dapače, to je njima najveća slava, joj, 
drago si! - (Eva i Klara, kobajage, stide se, - Sofika se škubi) 
STEVO: (međuto vadi maramu i tare si oči) Ta, ako ćemo pravo 
govoriti, njima je jedino ta serenada namjenjena, jer znate - 
(kradom iz džepa šnjofa) 

KLARA: (klanja se) Zahvaljujem lijepo! 

LIZA: A, vrlo ste lijepo pjevali. 

STEVO: Oprostite, moglo bi ljepše biti, al' sam kod provizura 
grlo pokvario. 

HUNJKIĆ: A ja sam se, baš, amo vozeć, prehladio, te si vraški 
katar, tj. hunjavicu navuko. (kašlje i useknjuje se, da sve šobonji. 
Sofika kašlje i useknjuje se, krijuć smijeh. Punica prnka zapre- 
g0m?06 oko nosa) 

ŠUMARSKI: (ironički) Dakako, dakako, večeri su još, u travnju, 
hladne. - A što, ti, Sofi, kašlješ, ti bar nisi s nami bila, da bi se & 
prehladila. 

SOFIKA: Ta, ne znam, dragi otac, nješto me škaklji... 

ĐURO: O, bože, moj, sve gledam u Sofiku, ne mogu se je dosta 
nagledati. Ta, kad se sjetim, kako je ovako mala bila, - pak sećate 
I" se, Sofika, kako sam Vam medenih kolača i Zuckerpokeraja297 
donosio. (Eva i Klara stide se) 

SOFIKA: (kašlje, pak za se) Da, u kukuruzovini umotanih. (gla- 
sno) O, sjećam se, kako ne! (opet kašlje, krijuć smijeh) 
HUNJKIĆ: O, Bože, Bože! (usekne se) Gdje su ta vremena? 
ŠUMARSKI: E, što ćemo, vremena se mjenjaju, onda Sofika bila 
djevičica. 

PUNICA: A sad mlada udovica. - 

LIZA: I još k tomu hoffnungsvolle Wittwe?098, 

205 mješovita tvorenica, tiberraschovati, iznenaditi 

206 zapreg, kecelja, pregača 

207 njem. Zuckerbackerei, poslastica 

208 njem. hoffnungsvolle Witwe, udovica puna nade 

ŠUMARSKI: Dakako, dakako... 

HUNJKIĆ: AT i tvoje frajle kćerke jesu hoffnungsvoll, one bo su 
sad, što se kaže, na polici. (nakloni se i usekne) 

STEVO: (usekne se i odmah šnjofa) O, jedenfalls2%! (nakloni se) 
SOFIKA: Oprostite, da večeru prigledam! (kašlje, krijuć smijeh, 
otrči van) 

ŠUMARSKI: De, de, kćerko, a i ti, draga punice. 

PUNICA: O, već je sve gotovo, samo da se postavi stol. 

EVA: I mi ćemo pomoći, da ljepše bude. 

KLARA: I slađe. (izvinu se ispod ruke i odu s punicom) 
HUNJKIĆ: O, hvala lijepa, mi smo već od provizura siti. 
ŠUMARSKI: A što ti divaniš? Zar da ti, poslije toliko godina, 
dojdeš tvomu starom prijatelju i kolegi prvi put u kuću, pa da ti 
večere ne da, pa makar sit bio, da prstom dokučiti možeš, - o, 
to kod Šumarskog ne rodi! Što više, dok si kod mene, hoću da 
te počastim spajinski, i hoću da se s tobom podivanim o našem 
srijemskom životu i još koješta, i još koješta, znaš. 

& HUNJKIĆ: O, hvala ti, brate, ja sam osvjedočen o tvom dobrom 
i poštenom srcu. (kašlje i usekne se) Al što da mnogo divanim, 
ta, mi se poznamo odavna. (stiska mu ruku) 

STEVO: (brišuć si oči) Al' ja moram za oproštenje molit. (usekne 
se) 

ŠUMARSKI: A znate li Vi s kim Vi divanite? Uz moga prijatelja, 
ma ih koliko mu drago došli, svi su i moji prijatelji, pak sad nika- 
kvih komplimenata više. 

STEVO: Oh! Zahvaljujem! (izvadi burmuticu i šnjofa) 
ŠUMARSKI: Dakako. Pak ćemo lijepo još večerati i podivanit se, 
jer, znaš, Đuro, ti si mi piso, i ja nješto ko tvoj prijatelj natucam, 
ha, ha, ha! (Đuro se smiješi, a Šumarski daje mu ruku) A i Vi, 
gospodine, ili, bolje rekav, moj odsad, dragi prijatelju, (daje mu 
ruku) bit ćete, ako ne što drugo, a ono svjedok divana našeg, 
ha, ha, ha! - ta, već - pak, kad se tako prijateljski nadivanimo 
i noć prospavamo, onda ću vam sutra lijepu šumarsku zabavu 


209 njem. jedenfalls, u svakom slučaju 

pripraviti, tj. lov na mlade zeceve, nek sve bude kod Šumarskog 
nobl, po spajinski, tako, da. 

HUNJKIĆ: Ja ti, brate, već odavna nisam lovio. 

ŠUMARSKI: No, sutra moći ćeš se sit zečeva natući, unići ćemo 
u zabranu spajinsku, pak, samo pucaj. 

STEVO: (usekne se) Ja baš nisam lovac, al', za ljubav prijateljstva 
i društva, dragovoljno ću s vami to veselje dijeliti. 

ŠUMARSKI: No, ništa zato, ništa, ako niste lovac od zečeva, a 
ono će se valjda i za Vas naći kakova zvijerka, ha, ha, ha! Koju 
ćete Vi loviti, ha, ha, ha. (stišće mu ruku, on se nakloni) 
(Punica, Eva i Klara dohode.) 

PUNICA: Večera je gotova. 

ŠUMARSKI: No, to mi je drago. 

EVA i KLARA: Izvolite, gospodo. 

ŠUMARSKI: Hajdmo, dakle, prijatelji dragi. 

(Đuro uzme Evu, Klaru pod ruku i idu kroz polovinja vrata, 
Šumarski ide s Lizom, namigujuć joj. Punica za njima popostane.) 
PUNICA: I jeste vrag udovica; pravo ima, njen hunjkavac ipak & 
je ljepši i mlađi od ove dvojice, pa i ne hunjka onako jako, al“ 
ovaj kroz onu nosinu tuli ko kroz trumbetu. Al“ to me briga! Na 
čast udovici i Evi njeni hunjkavci i Klari njen drljavac, samo nek 
se čiste iz kuće, pak će biti babina vlada. 

(Udari pesnicu o pesnicu, pak odlazi za njima. Zastor padne.) 

in IV. 69 - 88 
Čin IV. 


(Soba Šumarskog ko u I. činu. Šumarski, po lovački obučen, šeta 
se gore dole, taruć si ruke.) 

ŠUMARSKI: A, bit će, bit će nješto od svatova, dobro sam ih 
sinoć pri čašici vina brambnitov0219, a još bolje punica... Krmelić 
je gotov, a i Klara, Đuro također, samo mi se još nješto Evelina 
duri... Sve, kako-tako, na Hunjkiću joj se dopada, al samo ono 
njegovo prokleto hunjkanje ne, i onaj nos... Al, zbilja, bez svake 
šale, jako je hunjkav, i ona nosurina ga grdi. Ja sam, da sam dje- 
vojka, ne bi ga htjeo za muža imati, premako je, inače, dobar 
čovjek... al' bi moro kraj njega šarati... Pa, baš mislim da je, kraj 
sve dobrote, jedino radi nosa nesretan u ženidbi. Ta, ne bi ni 
svoje pokojne Jelene dobio, da nije već prije svadbe belaja 
bilo... A baš mislim da je i rad nosa nesretan inače, ni službe 
dobiti ne može. Ta, tko bi još hunjkavog činovnika poštivo? Ta, 
on bi samo za sprdnju svakom bio... A da Evelina zbilja privoli, 
ja ne znam zasigurno hoću I' moći, prijateljstvom velikog suca 
i druge gospode, štogod za njega isposlovati, da se, sirotan, 
boljeg komadića hlepca dočepa... Teško ti je u sadanje vrijeme 
- i kod varmeđe prodrti, nije više kao u staro doba, kad sam ja 
u Srijemu išpanom bio. Onda da sam bio bogat ko sada, samo 
paurendama dosta vina dati, pak pri restauraciji, evo me, mal 
ako ne sucem velikim. No, u sadanje doba, bogme, ne bi se 
ni s vel. sucem mjenjao. Ta, ja bolje živim negoli veliki sudac. 
Sudac se s živim i žilavim, glupim paurom termati mora, koji 
često u nuždi mnogo obećaju, a poslije ništa ne daju - al“ ja 
samo bavim se mrtvimi hrastovi, koje živi traže, a otud se, pokraj 
spajinske kese, i moj džep dobričko puni... Ta, šuma, šuma! To 
je živa neiscrpiva kaša... Samo se čovjek u tom poslu razumije- 
vati mora, ko mi beamteri spajinski... Zato bi najbolje bilo, kad 
bi Hunjkića u spajiluku namjestiti mogao, znam da bi i Evelina 
onda prije privoljela. Al' što ću, kad baš sada nikakove vakanci- 


210 prema španj. Bramarbas, glavno lice danskog dramskog pisca Holberga, 
tip samohvalisavca, junaka na jeziku 

je?!1 nema. Šumari su ti svi žilava života, zdravi ko lavi. E! Gorski, 
šumarski, naravski život, k tomu divljač: srne, jeleni, zecevi, 
šljuke, bravenjaci i dobro vince, - to, to je što život i zdravlje 
šumarom daje... Ej, moj Hunjkiću, da te kakogod namjestiti 
mogu, pak da se i ti uz tvog starog kolegu okućiš, — al' ovako, 
bogme, morat će Šumarski izbirati... al samo nek Eva privoli, sve 
će to hrastovi platiti... 


Prizor II. 


(Punica dohodi) 

ŠUMARSKI: Dobro jutro, draga punice. No, jesi I' mogla posle 
nas i od jutros štogod više s Evelinom opraviti, je li pitomija sad? 
PUNICA: Idi, bogati, Šumarski, to su sve djevojačke macafla- 
rije212. Hajde, de, da je mlađa, ne bi joj se čovjek ni čudio, nit 
zamjero, al' već stara djevojka, ja ne znam što bi ona? Molim 
te, sad si ubila u glavu udovičinog Kurmachera, koga još ni vidila 
nije, da je on bogzna kako lijep-a jest, vrag ga odnio - da je 
bogat i velik gospodin - a vrag ga njegov znao - i što ti ja sve 
znam. A što ćeš, to je sve nenavidnost ženska s negleduša... A 
ja joj govorim da hunjka isto tako, ako ne većma, od Hunjkića, 
al' ona hoće i neće da vjeruje. Kažem ti, Šumarski, ako hunjka- 
nje udovičinog hunjkavca ne pomogne, da i ona za Hunjkića 
pođe, ja ne znam što bi? Onda ti očinsku silu upotrebiti moraš. 
Evo, takova ti je sad. Nasuprot, Klara sa Krmelićem sasvim je 
zadovoljna. 

ŠUMARSKI: Koliko mi je drago to, toliko me, opet, ono, muči, 
i ako ti ne upotrebiš svo znanje tvoje, hoće nam se još ta lijepa 
zgoda izjaloviti i Eva ostati na vratu. Zato, dok mi odemo u lov, 
ti joj još bolje, štogod znaš, govori. 

PUNICA: Ja ti već rekoh da se jedino u hunjkanje udovičinog 
hunjkavca nadam, ako to hasnilo ne bude, onda ju prisiliti moraš. 
211 nezaposjednuta služba, prema lat. vacare, biti prazan, nepopunjen 


212 budalaštine, možda prema tal. macacco, majmun, budala 

ŠUMARSKI: Uh! Uh! Ne bi sad da me poslije dijete proklinje. 
PUNICA: (rugajuć se) Oh! Oh! Nježnosti očinske. (kucanje na 
vrati) 

ŠUMARSKI: Jest! Herein! 


Prizor III. 


(Hunjkić i Stevo, onaj u kvekeru?13, ovaj u fraku) 

PUNICA: (udvorno) A, gospoda već uranili! Dobro jutro! Dobro 
jutro! 

HUNJKIĆ: A, dobro jutro! Kolega mi već za lov gotov! (rukujuć se). 
STEVO: (rukujuć se) Dobro jutro, ko što vidite prijatelju — 
ŠUMARSKI: Što vi? Zar si ti zaboravio da smo sinoć 
Bruderschaft214 pili, a morat ćeš pri ručku Strof215_piti. 

STEVO: Oprosti, brate, ja sam se pobunio. 

ŠUMARSKI: No, no! Dakle, gotovi ste, samo vam puške fale. 
Deder, draga punice, potjeraj tog matorog magarca Miku, valj- 
da je puške već očistio i namazo. 

PUNICA: Mahom. (ode) 

ŠUMARSKI: A, nadam se da ste dobro spavali. 

STEVO: Ja, brate, prekrasno, ko na federi! (briše oči ispod nao- 
čala) 

HUNJKIĆ: Kakvo pitanje? Poslije onakove krasne večere i onog 
mirišavog slatkog vinca, a sve da toga nije bilo, tvoj bratinski 
razgovor bio je kao opijum za mene. 

ŠUMARSKI: (rukujuć se obojicom) No, to mi je drago! No, što 
se razgovora tiče, reko bi da je Stevo bolje spavo neg ti, Đuro, 
jer on se i s Klarom mojom zabavljo, ha, ha, ha! 

STEVO: (smiješi se, pak šnjofa) Ta, da, ta, da, i to je mnogo 
doprinijelo. 

213 kveker, dio salonske muške odjeće 


214 njem. Bruderschaft, bratimljenje 
215 njem. Strafe, kazna 

ĐURO HUNJKIĆ: Ti znaš, brate, da sam ja u mlađih mojih 
godina veliki Kurmacher bio. (usekne se) i pristupa imo kod 
djevojaka, al“ sad sam već stariji malo — a drugo, Evelina tužila 
se na glavobolju i tako - 

ŠUMARSKI: (presiječe mu riječ) Ta, znam, znam. No, no es wird 
sich schon machen?16; zato će biti bolje, dok iz lova dojdemo, 
valjda će međuto glavobolja proći, ha, ha, ha! - Nego, prijatelji 
dragi, vi ne možete ići tako sa mnom u lov u tom odijelu, ti 
Stevo u tom fraku, a ti Đuro u kvekeru, mogli bi repovi njihovi 
gdjegod na trnju ostati. 

STEVO: Ta, mi imademo naše Oberrocke217, 

ŠUMARSKI: Al ipak nije pristalo uz mene, i mene radi, pa i 
pandura radi, oni bi se smijali, misleć da ste vi tako u lov došli. 
Jok, vala! To Šumarski dopustiti ne može, kod mene sve mora 
biti nobl, po spajinski. Sve ću ja vas sad po lovački ekvipirati218. 
(otvara ormar i vadi) Evo vam lovački uniform, lovačke torbe, 
rogovi puščani, pak se brzo presvlačite. (presvlače se, dočim on 
njihove frakove u ormar postavlja) Istina, ja sam malo krupniji u 
tijelu od vas, al“ to ništa ne čini, s otim ćete komodnije pucat, i 
gibati se. (presvukavši se, ogledaju se, pak se smiju) 

ŠUMARSKI: Ništa, ništa, malo habasto219 stoji, al' ste sad barem 
pravi lovci. Samo, još ću vam lovačke šešire dati, (vadi iz ormara) a 
da imam više lovačkih čizama, osim ovih što su mi na nogu, i to bi 
vam dao. Al“ ništa, turite pantalone u sare, pak će i tako dobro biti. 
HUNJKIĆ: Da, sare, kad bi ih bilo. Zar ti ne znaš da mi, po gos- 
podski, štiflete nosimo? 

ŠUMARSKI: Da, zbilja! No, pa ništa zato, može i tako za nuždu 
passirati220, Samo još uzmite šešire. (daje svakom po jedan) 
HUNJKIĆ: (mećuć ga na glavu) Bogme, tvoj je meni malen, stoji 
mi navrh glave. (namešća si) 

216 njem. es wird sich schon machen, to će se već dati srediti 

217 njem. Oberrock, redengot, dugi kaput 

218 prema franc. ćquipe, ekipirati, opremiti potrepštinama, osobito odjećom 
219 turs. kabast, krupan, debeo, glomazan 

220 njem. passieren, proći 

STEVO: (metnuv ga na glavu, usekne se i, šnjofajuć??21) A za 
mene baš kako treba. 

ŠUMARSKI: Još je nov. Ded, ti to malo bolje natuci. (navlači mu 
šešir, oklizne mu se spreda, pak mu baroku svuče, koja na zemlju 
padne. Krmelić opet šnjofa i smije se) 

HUNJKIĆ: (ljut posegnuo zajedno s Šumarskim za barokom, 
dizajuć istu, kucne se pošteno s Šumarskog glavom. Na što 
Šumarski, počešav se po glavi, jaukne) 

HUNJKIĆ: Ta, što si latio navlačiti, kan da je moja glava tikva, il 
bundeva, ko tvoja. (namješta si baroku, pak mu baci šešir) 
ŠUMARSKI: Oprosti brate, ja sam zaboravio da si ti ćelav, ćuti, i 
ja sam dobro dobio, (češe se) ćuti samo, dobro je kad nije nitko 
od ženskih tu bio, osobio Evelina. Na, uzmi ovaj moj stari šešir. 
(daje mu ga) Taj je već dobro razglavljen i klopaviji. (Hunjkić 
prima šešir, mučeć, i meće ga polako na glavu) No, taj je već 
bolji. (kucanje na vrati) Herein! 


Prizor IV. 


MIKA: (izbuljiv oči u goste) Evo, gospodine, puške, čiste kao 
duduk.?22 (kašlje) 

ŠUMARSKI: (primajuć ih) No, i vrijeme ti je da si već gotov 
jedanput (ogleda puške, pak Miku gleda) No, što si izbuljio oči 
u gospodu, zar još nisi vidio lovaca? 

MIKA: (kašljuć i češuć se) Ta, ta —- al ova gospoda još tu nisu 
nikad bili. (gleda Hunjkića, pak za se) Grdna li nosa! 
ŠUMARSKI: Pak ako nisu bili, sad su tu, pak, što je? 

MIKA: (kašljuć) Ta-ta, pa, drago mi je - da su pošteni. A jesu I“ 
to ona gospoda, što su sinoć onako lijepo pjevali? 

ŠUMARSKI: Idi, blesane, što tebi može drago biti, i što tebe nji- 
hovo pjevanje košta? Seli, pak pse pusti. Timješu i Marku kaži, 
oni će s nami u zabranu u lov, da nam puške pune. 


221 njem. schnupffeln, njušiti, ušmrkavati 
222 turs. diidtik, vrsta čobanske frule, zviždaljka 

MIKA: (kašljuć i mjereć Stevu, za se) No, što će onaj s' naočali 
uloviti, no, i to još vidio nisam. (glasno:) Taki, taki! 

ŠUMARSKI: (dajuć puške Stevi i Đuri) Na, tebi, Đuro, ovu 
Damascenerlaufe223, - a tebi, Stevo, ovu francuskinju. Mika, 
skini lovački rog. 

HUNJKIĆ: Meni, samo koja je malo težja. (prima i vaga ju) 
MIKA: (čuvši Đuru, kašljuć i skidajuć rog, za se:) No, kraj takovog 
hunjkavog nosa, boljeg roga ne treba. (glasno:) Evo ga, gospo- 
dine. (daje rog i gleda u Đuru) 

ŠUMARSKI: (mećuć rog na se) No, Mika, ne stoj, već, izvrši što 
ti rekoh, seli! (Mika, još obzirući se na goste, kašljuć i mumljajuć 
nješto, iziđe) 


Prizor V. 


(Punica uleti zosopljena unutra) 

PUNICA: Ta, Šumarski, molim te, čuj čuda: notaroš, evo baš 
ovaj mah, umro. 

ŠUMARSKI: (čudeć se) Ta, što govoriš? (čude se Đuro i Stevo) 
PUNICA: Ma, što ti rekoh. Evo, dotrko četnik, javljajuć to, i veli 
da odmah ti tamo dodeš. 

ŠUMARSKI: A što mu bijaše, da tako naglo umre? Juče, bio je 
zdrav. 

PUNICA: Četnik veli kako je juče, tj. noćas, od Brestića šumara 
iz gosti došao i legao, a više se ni digo nije. 

ŠUMARSKI: (drmajuć glavom) Hm, hm! Eto mu drugovanje 
njegovo s Brestićem, drevnom pijanicom. Ja sam mu toliko put 
govorio da s, njim toliko ne pije, a jok, nije me slušat htjeo. Eto 
mu sad. To je Schloger?22*, ništa drugo. Tamo se oljoljo, putem 
se razhladio, pak mu tako Emaus donese Garaus225 .., Eto, tako 
nam on sad i svo lovačko veselje pokvario. Sad moram tamo ići 
223 njem. Damastenlaufe, vrsta cijevi na nekadašnjim lovačkim puškama 


224 njem. Schlag, udar, šlog 
225 Okrugićeva novotvorenica, prema njem. gar aus, gotovo, kraj 

i stvari mu popisati i zapečatiti, jer drugog nikog ovdje odlični- 
jeg u selu nema, inače će te paurende odmah sve razvući. - Uh! 
Baš sam sada, toga radi, ljut. (šeće se ljutito) 

HUNJKIĆ: Idi, što bi se ljutio, Šumarski, kad je takovi bio, nije 
ni štete za njim, bar je drugom poštenijem čovjeku mjesto 
otvorio... A mi zato opet možemo ići u lov, ako ne danas - a to 
sutra. - 

ŠUMARSKI: Ta, ne ljutim se rad pijanice, jer nije toga vrijedan, 
(afektirajuć) samo se ljutim, što nam zabavu pokvario, a drugo, 
znaš, gadi mi se oko mrtvaca tamo-amo hodati. 

PUNICA: Pa što ćeš sad, de? Kad nikog drugog od gospode tu 
u selu nema, do tebe jedinoga. Nego, idi, pa što prije svrši. 
ŠUMARSKI: (Đuri i Stevi) A vi, idite, pak se zabavljajte s kćerka- 
mi mojim, dok ja taj gadan poso svršim. 

HUNJKIĆ: Al valjda ne ovako lovački, mi ćemo se presvući. 
ŠUMARSKI: Pa, od volje vam. 

PUNICA: Al baš vam lijepo stoji lovačkošumarsko odijelo. 
HUNJKIĆ: (Stevu gledajuć) Ta, vidim, vidim. & 
STEVO: Mi ćemo drugi put frajlice Gberraschovati. (svlači se) 
HUNJKIĆ: E, pa dobro! (svlači se) Daj nam, Šumarski, frakove. 
ŠUMARSKI: (trgnuo se iz misli pri šetanju u sobi) Da, zbilja. 
(otvara ormar i daje, a svoje postavlja u njega, skida sa sebe rog) 
HUNJKIĆ: E, tako, sad idemo frajlama. Ta jesu I' one već oprav- 
ljene? 

PUNICA: O, dakako, to su ranoranke, prije zore i pre bijela 
danka. 

HUNJKIĆ: E, pa zbogom, Šumarski, (smiješeć se) dobar apetit 
ti želim pri tom finom poslu, ha, ha, ha! (polazi) 

ŠUMARSKI: Da, još mi se sprdaš. Pametnije bi činio, da sa 
mnom ideš, pa da nisam sam. Ti si bio notaroš i bolje razumeš 
taj poso. 

HUNJKIĆ: E, pa dobro, meni se ne gadi, pa sam gledo toliko 
puti gdje mrtve paraju; doktori svi rigali, a meni ni vraga. Samo 
pričekaj, dok šešir moj donesem. 

ŠUMARSKI: A ti, hajde, ja ću već k tebi u sobu doći. (Stevo i 
Đuro odu desno) 

PUNICA: Baš dobro, Šumarski, što je taj pijanica otego papke, 
dosta je on tebi tvoj poso mutio i uz nos ti išo. Eto mu sad, kako 
pravo - tako zdravo. - 

ŠUMARSKI: Nego, punice, znaš li što? Eto leba za Hunjkića. 
PUNICA: A gled, zbilja! Borami, može notarošom postati, pa 
nikad bolje za Evu. No, kad ne bi sad privoljela, ne bi zaslužila 
više nikakove sreće, nego nek navijek djevuje. — 

ŠUMARSKI: Ja ću odmah sucu pisati i molit ga da Hunjkić nota- 
rašluk primi i do budućeg izbora tu ostane, a dotle ću ja već 
paure na svoju ruku okrenuti, da ga poslije izaberu. 

PUNICA: O, to ne fali, da će svi na tebe pristati. 

ŠUMARSKI: Ima, doduše, dva-tri burgijaša u selu, koji bi mogli 
druge pobuniti, al tima ću ja već s kojim hrastom usta začepiti. 
A drugo, sudac je moj čovjek, pak što sudac hoće, to mora biti. 
Deder, samo ti Evi tu stvar sad lijepo nakiti, dok ja s Đurom 
dojdem. (uzima šešir) Zbogom. 

PUNICA: Ta ne fali. Zbogom! (iziđe s njim nadesno) 


Prizor VI. 


(Soba ko u drugom činu. Eva sjedi na divanu tužna, podnimila se 
na desnicu.) 

EVA: (uzdahnuvši) Ach Gott226! Što je čovječji život, danas legne 
zdrav u krevet, a sutra osvane mrtav - ali ach, Gott mein227, što 
je djevojački život bez željne srca slasti? To je prava, živa smrt. 
Takovi, evo, život je moj sada, kad me nagovaraju da za nemila 
pojdem... Ta, zar sam ja zato mladovala i djevovala, da sad poj- 
dem za udovca, i još k' tomu za onakova hunjkava, koji nema 
ni kuće ni kućišta, nego, što više, dvije odrasle kćeri... Uh! Gott, 


226 njem. Ach, Gott, O, Bože 
227 njem. Ach, Gott mein, o, Bože moj 

lieber Gott228! Da sam ja barem mjesto notaroša danas mrtva 
osvanula - ach, wenn es nur Ewelin wćr22%9 - Barem ne bi danas 
toga dočekala. Ta, gled moje sestre, kako je sretnija od mene. 
Njen, ako je udovac, barem ne hunjka, nema djece, pa je car- 
ski beamter, pa i dosta pristo čovjek - da ništa ne govorim o 
udovici i njenom proscu, o kom mi baka reče da i on hunjka. Ja 
to ne vjerujem, kako bi mogo i on hunjkati? Ne, to baka hoće 
mene samo za Hunjkića da ulovi. - Al' ja baš neću, dok se ne 
osvjedočim je I' zbilja hunjkav. Ne, ne može mi srce podnijeti. 
Ah, mein zartes Herz23% Koje pravo još ni ne zna što je ljubav 
i njene slasti. - Naopako sam se djevojkom nazvala, naopako 
moj otac šumarom posto i u ovo pusto selo došo - da sam 
barem kod tetke u Srijemu ostala, sigurno bi tamo bolju sreću 
našla... ili da sam za onog ćurčiju pošla, on je barem mladić bio, 
i nije hunjkav. - Ach! Mein unglickliches zartes Herz231! (zamu- 
kne i kao da plače, tare si oči) 


Prizor VII. 


PUNICA: Oho! Evelino, kćerko draga, zar ti samcata? 

EVA: Ko što vidite, bako. Klara otišla s njenim Stevom u baštu. 
PUNICA: A, ko što vidim, kćerko, ti si mi tužna i uplakana. Što 
ti je, miljenice bakina! 

EVA: Ta, baš sam mislila na pokojnog notaruša, pak mi se srce 
rastužilo. 

PUNICA: Ta, nemoj kriti tugu svoju baki! Ta, što bi ti za onom 
pijandurom tugovala, što više, možeš da se njegovoj smrti vese- 
liš. 

EVA: O, moje mlado nježno srce još nije tako pokvareno. 
PUNICA: (sjedne uz nju, nježno) Joj! Drago si, ćerko, dok se 
228 njem. Cott, lieber Gott, Bože, dragi Bože 

229 njem. ach, wen es nur Ewelin war, ah, kad bi to samo Evelina bila 


230 njem. mein zartes Herz, moje nježno srce 
231 njem. ach, mein ungltickliches zartes Herz, ah, moje nesretno nježno srce 

jednom ne smrkne, drugom svanuti ne može... A baš tebi je 
njegovom smrću svanulo. Vidiš kako se isti Bog, budi mu slava 
i dika - za tebe brine. Notaroš umro, a sad može Hunjkić nota- 
rošom postati, pak, evo ti gotove sreće. 

EVA: (malo vedrija) Ja na to ni mislila nisam. 

PUNICA: Al pomislila je tvoja baka i tvoj otac dobri, koji samo 
dobro tebi želi. On je Hunjkića već sobom poveo, da primi 
notarušluk i odmah će sucu pisati, da on tu notarošom bude, 
pa kud će ti bolje, ćerko? Lijepo ćeš kraj oca i tvoje drage bake 
ostati, a ne moraš na jabanu ići, ko tvoja sestra Klara i udovica, 
od koje hunjkavog prosca još ni ne znamo što je i gdje je. (Eva 
šuti zamišljeno) Ti šutiš, draga kćeri? Ta, pomisli samo, da je 
lijepo biti gospojom notaroševicom, svi ti pauri moraju ruke 
ljubiti, svi tebe moraju slušati ko boga, svi tebi pečenke i mitova 
donositii, ako žele da im u čemugod notaroš Hunjkić pomogne; 
a ti, tek, samo da se kočiš, da pomogneš kom je tebi volja. Ta, 
krasan ti je život notaroški, taj živi bolje nego veliki sudac. Ta, 
kakav sudac? Notaroš je sudac i sve i sva. Tko mu čestitu jabuku 
donese, tomu pomogne samo, a tko ne, toga pošlje sucu, - ta 
sve ti biva kako on i što on hoće. - Čak, pomisli, draga, da ćeš 
ko notaroševica i ocu svom mnogo pomoći, a to si dužna iz 
dječije zahvalnosti... Da, da, kćerko, pa onda - onda, (kašlje) 
ta, je li, kćerko, da hoćeš? Ta, ja znam, ti sve misliš na hunjkanje 
Hunjkićevo, al“ ja ti rekoh, i opet ti kažem, da i udovičin prosac 
još gorje hunjka, pak ćeš se osvjedočiti, dok dojde - vile ga 
odnijele - onda ćeš odmah drukčije govoriti. (malo pošuti) Ta, 
je I, draga mezimice, da ćeš poslušati tvoju baku? (zagrli ju) 
Ta, znaš da je baka uvijek tebi dobra bila, pak će i ostati, samo 
poslušaj baku i oca. 

EVA: (stidljivo) Ta - ta — 

PUNICA: (milujuć ju) Ta, hoćeš, znam ja, ti si uvijek dobro 
dijete bila. Sinoć te je glavica boljela. (pomiluje ju po čelu) 
Sigurno te juče kakve vilovite oči urekoše, guje ih ispile - al sad 
je već bolje, je li? Ta, znam ja, kad lijepu djevojku glava boli, 


78 DO NIU Hrvatska riječ 


| prijelom.indd 78 O) 7.7.2011. 9:13:45 


Čin IV. 69 - 88 


da je urečena, pak joj se onda zli na bljuvanje i ništa joj se ne 
mili - zato nisi se ni s Hunjkićem mnogo zabavljala - ali sada, 
draga Evelinko, nemoj se od njega tuditi, ta, ne znaš da on gine 
i luduje za tobom, ta, vidiš kakvu ti je serenadu napravio. (Eva 
se malo naškubi) Ta, podaj mu dobru riječ i mili pogled s tvojih 
lijepih očiju, i onako mu se slatko naškubi, ko što samo ti znaš 
i ko što samo tebi dolikuje. (naškubi se bolje Eva) Tako, tako, 
slatka mezimice moja, sad te tvoja baka voli. (poljubi ju) 


Prizor VIII. 


SOFIJA: (dojde naglo) Bako, zove nas mama, da malo iziđete u 
kuhinju prigledati ručak. Tata se već s Hunjkićem povratio i, eno 
ga, šeće se u bašti s Krmelićem i Klarom. 

PUNICA: (skoči s divana) No, pak evo ti, Evelina, Sofike, oči na 
oči nek ti kaže, je I' njen prosac hunjka ko tvoj. 

Sofika: (smijuć se) Dakako, Schwester, (za se) samo neće uvijek & 
hunjkati. 

EVA: Da, eno, vidite, ona se smeje, a to je znak da laže. 
PUNICA: Ta, poznaš ju valjda dobro, bedna je bila, dok nije taj 
njen hunjkavac došo, a sad i pogotovu, to se samo obijest iz 
nje smeje. 

SOFIKA: Ha, ha, ha! 

PUNICA: Ta, mani ju. Ja ti rekoh, osvjedočit ćeš se. Nego, ja 
idem, ai ti, Evelinko draga, treba da ideš u baštu, kad je Hunjkić 
tamo, znaš - znaš, što ti je baka kazala - (vuče ju silom s divana 
i odu kroz polovinja vrata) 

SOFIKA: Ha, ha, ha! Da čudne muke u matore djevojke! Ona bi 
silom da njen Hunjkić ne hunjka, ili da moj Mato kao i on hunj- 
ka, i to navijek. E, al micac232! Štono u Srijemu kažu. - Ona bi 
silom da je prosi kakovi mladić od osamnaest do dvadeset i pet 
godina, a ne udovac s dvije odrasle kćeri. E, al micac. Bijaše ti se 


232 Al micac, pokr. usklik za isticanje suprotnosti kakve tvrdnje, hoćeš, jest! 

mlađom udavati, a ne izbirati... Ona bi silom da joj je muž veliki 
gospodin, pa da joj se sav svijet klanja. — E, al micac! - Ona bi 
htjela silom da sve po njenoj volji ide. - E, al micac! (pjeva): 


Lovac htjeo ptičicu Ribar htjeo ribicu 

Da ulovi s grane, Da upeca masnu, 
Naperio puščicu, Pa spustio udicu, 

Da ju zgodi tane. Na njoj gljistu krasnu. 
Lovac cilja poluslijep, Gnjurnu mu se plovac lak, 
Puška čini: ždroc, - A on šapnu: pec! 

A ptica mu diže rep! - Trže, al se frući rak! — 
Micac! Micac! 


Stari štucer frajlicu 
Htjeo dobit mladu, 
Već sklonuo mamicu, 
Pa gladio bradu. 
I od slasti lizo brk, 

& I već reko: hop! 
Al' dobio pod nos žvrk! 
Micac! 


Da, tako bi mnoga stara frajla mnogo koješta htjela, jest, al 
micac! (čuje se izvana gdje dolaze iz bašte Šumarski, Krmelić 
i Klara. Sofika brzo nađe se u poslu, briše ogledalo i koješta, 
šapnuv) A ha! Evo ih, već idu. 


Prizor IX. 


(udovica Sofika, nakloniv se, Šumarski, Krmelić i Klara) 

SOFIKA: Oho! Tatice, zar vi već gotovi popisivanjem? 
ŠUMARSKI: A što bi kod pijanice imo mnogo popisivati, kad je 
sve što je dobio popio. To je lak poso, al' kancelarija, ta mu je 
u neredu, tu će imat Hunjkić mnogo posla, dok ju u red stavi. 

SOFIKA: A zar će - 

KRMELIĆ: (presiječe joj riječ) Hunjkić biti notarošem? 
ŠUMARSKI: To je moja želja, koja će se, po svoj prilici, ispuniti. 
KRMELIĆ: Oho! Zato se on onako ukočio, kad je s tobom 
natrag došo. 

SOFIKA: I valjda je odmah zato s Evelinom ostao, da joj tu 
radosnu vijest javi. 

ŠUMARSKI: Dakako... dakako... 

KRMELIĆ: (šnjofa) No tas ist sch6n233, ja mu čestitam. 

KLARA: A ja mojoj sestri Evelini. 

SOFIKA: (smiješeć se) Pa i ja, obojim... 

ŠUMARSKI: No, to mi je drago, samo kad joj niste nenavidne. 
(Sofika se krišom smeje) 

KLARA: A što bi joj nenavidna bila, što će notaroševicom posta- 
ti. Evo, g. Krmelić mi reko, da je carska služba uvijek sigurnija, 
nego varmedska, u kojoj pauri daju komadić krušca. 
KRMELIĆ: O, to stoji. Pa, zar bi, evo, odskora njeki varmeđaši 
ostavili službe svoje, pak nogama i rukama kopali, da se carske 
službe dočepaju, da to istina nije. (opet šnjofa) O! Sladak je 
carski krušac. 

ŠUMARSKI: Ta, no - no! - Ali zar ste vi već o tom međ sobom 
divanili? No, to mi je drago! A smijem li ja tebi, draga Klarchen, 
čestitati? (smiješeć, miluje ju) 

KLARA: (stidi se, kobajage, pred sebe gledajuć) 

KRMELIĆ: (usekne se, oči briše) Ja ti, dragi prijatelju Šumarski, 
do sad nisam očitovo što i kako mislim, no sad čuj: došao 
sam ti u kuću ko nepoznat, primio si me što može bolje biti 
i srdačno se sprijateljio sa mnom. (Šumarski se klanja njekim 
dostojanstvom afektiranim) Također, tvoje frajlice kćeri svakim 
me milinjem predusretale i osobito frajla Kler, i moram ti kazati 
da mi se dopada, (vadi burmuticu i jako šnjofa) i da ju od srca 
ljubim, (obriše si oči) ako ti, dakle, ništa proti nemaš, ja ju prosim 
od tebe. 


233 njem. das ist schon, to je lijepo 


NIU Arvatska riječ 8 | 


prijelom.indd 81 O) 7.7.2011. 9:13:45 


Ilija Okrugić Srijemac 


SOFIKA: (za se) O, lijepe mi šnjofasto - drljave ljubavi! 
ŠUMARSKI: Ja, da bi riječi! Samo ako Kldrchen moja draga 
hoće, pa da ste blagosloveni! (daje mu ruku, pak gleda u Klaru) 
KLARA: (Za malom stankom) E, kad je, tatice dragi, Vaša volja, 
(stidljivo šapne) hoću, (glasnije) ali samo bi nješto. 


Prizor X. 


(Međuto Hunjkić s Evom i Lizom upadnu unutra) 

ŠUMARSKI: Ma, zar ste se vi već našpancirali? 

LIZA: Ta, pohitismo, dragi Šumarski, da te obradujemo. Naša 

draga Evelina pripravna je za g. Hunjkića poći, tj. ako on nota- 

rošem postane. 

ŠUMARSKI: O! O tom nema ni sumnje. Hunjkić je već kance- 

lariju primio i pismo je već vel. sucu štafetaliter234 otišlo. On i 

nitko drugi, to ću ja već izraditi. 

HUNJKIĆ: Hvala ti, dragi prijatelju. Iz toga vidim, da me iskreno 
& ljubiš i ja ti drukčije nikako zahvalniji biti ne mogu, osim ako 

tvoju kćer, frajlicu Evelinu, za ženu si uzmem. (Eva se stidi) 

SOFIKA: (za se) O, opore mi zahvalnosti. Eva dobiva s tobom 

veliki terno?35. 

ŠUMARSKI: (malo zlovoljno) To jest, to jest, htjeo si reći da 

jedino Evelini mojoj zahvaliti moraš, što ćeš notarošem postati. 

HUNJKIĆ: (nakloni se Evi) Ta, da, ta, da! Tako sam htjeo kazati. 

Oprosti, brate, ja sam zanešen žarkom ljubavi, pa ni ne znam 

pravo što govorim. (Stišće Evi ruku, ona se stidi) 

SOFIKA: (za se) O, ljubav ti se i na nosu vidi. 

ŠUMARSKI: No, tako, to mi predrago! Samo Evelinka moja 

krasna jošte mukom muči, njenu riječ još čuo nisam, a rada bi 

je čuti, preslatko dijete moje (miluje ju) 

LIZA: O! ta, hoće ona, dragi Šumarski, ona već u bašti pokazala 

da hoće. 

234 posredstvom teklića, prema tal. staffetta - glasnik, teklić, skoroteča 


235 tal. terno, tri izvučena broja na tomboli, prenes. neočekivani uspjeh, 
velika sreća 

ŠUMARSKI: (milujuć Evu) No, hoćeš li, dakle, draga Evelinchen? 
(Eva stidi se, pred sebe gledajući, i muči) 

SOFI: (za se) Jest, hoće da nije hunjkav i udovac bez kćeri, i da 
je samo malko mladi. (smiješi se krišom) 

LIZA: Ta, idi, bogati, Šumarski, gdje si ti još čuo, da mlada, 
fino vaspitana i stidljiva djevojka pred proscem svojim kaže 
da hoće? Nisam tebi ni ja ko udovica kazala u oči da hoću, 
kad si me prosio, već sam ti, istom poslije, poručila po dru- 
gom. 

ŠUMARSKI: Ta, pa, no, no, drago mi je i to, (miluje Evu) pak ja ti 
čestitam, draga Evelinchen, odsada već gospojo notaroševico, i 
dajem ti, skupa s Hunjkićem tvojim, moj blagosov. 

EVA: Dragi papa, samo bi još nješto molila - (kucanje na vrata) 
ŠUMARSKI: (zlovoljno) Tko je opet? Herein! 


Prizor XI. 


(Kicoš Mato stupi unutra, naklonivši se svima redom, svi upru u 
njeg oči, Sofika, upoznavši ga, nasmiješi se, pak ode malo ustra- 
nu) 

ŠUMARSKI: (naglo i oštro) Ako ste, neznani mi gospodine, došli 
inštanciju, možebiti, predati i tako konkurisati za notarijat ispra- 
žnjeni, velim Vam da je već prekasno, premako pokojni notaroš 
još ni ohladio nije. Vi ste se požurili, al opet, kažem Vam, da je 
prekasno, evo, ovaj g. Hunjkić već je kancelariju primio i danas 
još očekujem potvrđenje kao interimalnog notaroša, od g. veli- 
kog suca. 

HUNJKIĆ: (uleti mu u riječ) Jest, jest, gospodine, kasno ste 
došli, ja sam već sve primio i fungiram također. 

KICOŠ MATO: (malo kroz nos) No, mislim, gospodo, da će još 
po starom konštitucionalnom?3* pravu izbor biti, pak tko ispa- 
de. (svi se žacnu malo, čuvši hunjkanje Matino) 


236 ustavan, po ustavu, prema lat. constitutio, uredba ustrojstvo 

ŠUMARSKI: (naglo) E, što konštitucionalna prava? Ta su samo 
na papiru, koji su miševi i moljci davno već izgrickali. No, ja 
Vam i opet velim da je g. Hunjkić već opštinarom predstavljen, 
i oni su privoljeli, a za konštitucionalni izbor, lako ćemo. 
HUNJKIĆ: (naglo) Jest, jest, i čvrsto sam priporučen također. 
KICOŠ: (bolje malo kroz nos) Oprostite, g. Hunjkiću, ja ne znam 
u koliko ste Vi zaslužniji nego ja, ele, mislim da većeg prava od 
mene nemate, osim to, možebiti, što bolje hunjkate od mene, ili 
bolje reći, (jako kroz nas ko Hunjkić) u tom smo jednaki. 
(Hunjkić vidi se uvrijeđen, i svi drugi čude se toj drzovitosti, a 
Sofika s maramom krije smijeh) 

ŠUMARSKI: (žestoko i njekim dostojanstvom) Gospodine! Ja 
mislim da nije u redu, kad štogod moliti imate i prositi, da ujed- 
no uglednog gosta moga, sprdajuć mu se, vređate. 

HUNJKIĆ: (srdito) To je prostačluk infamni237! 

KICOŠ: (kroz nos opet) Ni najmanje, opet velim, jer, što se 
hunjkanja tiče, u tom smo jednaki, a što se zasluga tiče, evo, 
što mene priporučuje i pravo mi daje za notarijat konkurisati. 
(izvadi poveće pismo na formu diploma i predaje ga Šumarskom) 
ŠUMARSKI: (izbuljiv oči, čita) Oh! Molim oprostite, g. kirurg, Vi 
valjda niste — 

KICOŠ: (malo kroz nos) No, no, ništa, to je samo mala šala, 
kojoj si sami povoda dadoste, pribušiv me Vašim notaroštvom, 
prije nego li Vam se predstaviti mogoh. (prima od Šumarskog 
pismo, međuto uleti punica u sobu) 


Prizor XII. 
(Punica, s peršinom u ruci, i odmah Kicošu) 
PUNICA: Oho! Dobro došli, fini nepoznati gospodine. Dobro 
došli! (Kicoš, nakloni se, smiješeć) No, Šumarski, evo ti onaj fini 
i lijepi tajni gospodin, štono juče kod nas bijaše, (svi se začude, 


237 besramni, prema lat. infamis, sramotan, ozloglašen 

osobito djevojke) pak ne htjede tebe ni dočekati, ne htjede mi 
kazati tko je, i, evo, i sad se tajom u sobu ušiko, baš kad sam ja 
u baštu po peršin za supu otišla, akad dojdoh, reče mi sluškinja 
da je on tu, a ja, ko bez duše, evo, doletih s peršinom, da mu 
svoj kompliment učinim, ha, ha, ha! Pa, evo, Šumarski, gledaj 
ga, je |" da je onakvi ko što sam ti ga opisala. 

ŠUMARSKI: Pst, pst, pst! To je g. doktor. 

PUNICA: (s peršunom prema Kicošu) Pa, službenica ponizna, 
g. doktor! Službenica ponizna! A, a, a! To sam ja odmah mislila, 
kako ste Vi k nami došli, da ste Vi doktor, jer svi doktori puni su 
finoće i tajnosti. No, gratuliram ti, ćerko Sofika, gratuliram?38! 
(peršunom prama Sofiki, koja se smiješi, punica zatim meće 
peršun u krilo) 

ŠUMARSKI: A gled ti Sofike, pak ne bi joj čovjek što reko, ona 
tu, pak ništa ne govori da joj g. doktor naš jučeranji gost bio. 
SOFIKA: (smijuć se) O, kako bi govoriti mogla, kad Vi, ni g. 
doktor, ne dadoste do riječi doći. 

ŠUMARSKI: O! Oprostite, g. doktore, malo nesporazumljenje. & 
KICOŠ: (Kroz nos) O, ništa zato, s otim je interesantniji moj 
današnji dolazak, pak zato i nadam se da mi g. Hunjkić zamje- 
ravat više neće što rekoh da, kao i ja, hunjka. (Sofija smiješi se) 
HUNJKIĆ: O, neću, neću, ta, u tom smo jednaki! (daje mu ruku) 
KICOŠ: (kroz nos) Dakako. (za se) Al samo donikle. (glasno) A 
ne bojte se ni za notarušluk, i to Vam oteti neću, ha, ha, ha! Što 
više, ja Vam čestitam, samo ne znam s kojom od frajlica. 
ŠUMARSKI: Oprostite, g. doktor, u prvoj zabuni i zaboravih 
Vam predstaviti moje goste i svu moju familiju. Ovo je g. 
Hunjkić, kog već poznate, budući, ko što rekoh, notaroš, a ovo 
je Evelina, moja starija kćerka, buduća notaroševica. - Ovo je g. 
Krmelić, zakleti pisar kod Kr. sudbenog stola, a ovo moja mlađa 
kćer Klarchen, buduća supruga istog gospodina, a ovo je moja 
gospoja. (klanjaju se jedno drugom) 

PUNICA: A mi se već poznamo, ha, ha, ha! 


238 čestitam, prema lat. gratulari, čestitati 

KICOŠ: (kroz nos) No, to mi je drago! A ja sam, istom naime- 
novani, u ovom okružju kirurg, pak htjede slučaj da sam se 
ovud provezo u svom poslu juče i ne mogoh (gleda u udovicu) 
propustiti da Vas ne pohodim, ali, zlosrećom, ne najdoh Vas 
doma, osim gospoje stare i mlade udovice. Vi narediste ipak sve 
za doček g. Hunjkića, stara gospoja odmah mene kao takvog 
pozdravi, ja to upotrebih da izvedem tu šalu, a ujedno, tom, 
prilikom stekoh srce mlade udovice - i mislim, da ništa proti 
tom imati nećete, g. Šumarski - 

ŠUMARSKI: Oh! Ta, kakovi bi ja otac bio? Da sreći kćeri svojih 
na putu stajem, što više, moram kazati, da mi je drago i predra- 
go! Ta, ja sam najsretniji čovjek danas na svijetu: tri kćeri imati 
i sve tri najedanput moći tako sretne vidjeti! Oh! Ta, danas ni s 
našim spajijom mijenjao se ne bi. Sve troje svatove moraju u 
jedan dan biti, a taflu?3% ću vam dat, i istog spajiju pozvati, i sve 
varmeđaše, i sve spajinske beamtere, i sve šumare, hoh! Tafla 
će to biti, da će se o njoj pripovijedati dok bude šuma i šumara 
na svijetu. Oh! I hu hu! Veselo, i hu hu! (Šumarski poskakuje 
kao pomaman, kćeri redom milujuć, a zetovom se rukujuć. Svi 
se smiju. Na poslijetku Krmelić usekne se i odmah jako pošnjofa) 
KLARA: Al' samo ja, tatice, imam nješto zu bemerkovati2%0, što 
sam htjela kazati, al“ je iz bašte nadošao g. Hunjkić, a to jest: ja 
neću za g. Krmelića pojći - (Krmelić se trgne, kao i Šumarski) 
ŠUMARSKI: Što, što, naopako? 

KLARA: Ako ne ostavi šnjofanje, jedino mi se to na njemu ne mili. 
KRMELIĆ: Molim, frajlice, meni je to jedan doktor radi mojih 
očiju svjetovao, a ne znam što će, evo, naš g. doktor kazati, 
molim g. doktore da vidite. 

KICOŠ: (digne mu naočale i stane postrance, tako da publikum 
viditi može, te razdrlji ili razvrati mu oči, te kroz nos) Istina, istina, 
Vaše su oči drljave, (Klara se stidi) al' frajlici ipak možete tu žrtvu 
prineti, a ja ću Vam već njeku vodicu dati, koja će očima Vašim 
od hasne biti. 


239 njem. Tafel, gozba, prema lat. tabula, ploča, stol, popis 
240 dvojezična tvorenica, prema njem. zu bemerken, zamijetiti 

KRMELIĆ: (radostan, opet namesti naočale) E, ako je tako, a 
ono, burmutico, zbogom, hajd do vraga, na vijeke! (lupi burmu- 
ticu o zemlju, svi se smiju, Klara daje Krmeliću ruku) 

PUNICA: A bi I", & doktore, i g. Hunjkiću od hunjavice mogli 
pomoći? (Eva se stidi, a Sofija smiješi) 

HUNJKIĆ: (zlovoljno za se) Da, onda bi sebi najpre pomoći 
moro. 

KICOŠ: (kroz nos) Ako dopustite da vidim i opipam vaš nos? 
(pristupi, zaviri mu pod nos, zatim ga podigne, naposlijetku ga 
gore stisne tako jako, da se Hunjkić prodere: A jao! Svi se smiju, 
samo Eva ne, već stoji ko osuđena) 

KICOŠ: (kroz nos) Ništa, ništa g. notarošu, to je više kronička 
bolest, skoro kao u mene, u Vas je nježna koža u nosu, s otoka, 
odebljala, al' ja ću Vam dati njeku mast, koja će nju stanjiti, te 
ćete bolje moći kroz nos puhati i nećete tako jako hunjkati. 
Istina, da će trebati dulje vremena, dok koža njušna splasne, 
ali na moje poštenje doktorsko, to hunjkanje s vremenom će 
prestati. Ili, u naprijedak, ako izvolite pokušati ovaj amerikanski 
prašak, to je posve novo iznašašće, malo samo pošnjufati, on 
meni vrlo pomaže, zato ga uvijek kod sebe nosim. (izvadi iz 
džepa škatuljicu, otvori ju, pak samo na očigled šnjofne. Zatim ne 
govori više kroz nos) Evo, vidite effecta241, ja ne hunjkam sada 
više. (svi se začude, a Sofika se smiješi) Izvolite, izvolite samo 
malo srknuti. 

HUNJKIĆ:(uzmeisrkne, pakodmahstaneodtog Schnebergera242 
suziti i jako kijati, svi se smiju i viču: Nazdravlje, nazdravlje!) 
HUNJKIĆ: Hvala, ta, to je kao prosti Schneberger. (zlovoljno) Ta, 
idite g. doktore, s Vašim praškom! Ta, i moj babo je tako hunjko 
do groba svog. 

KRMELIĆ: (za se) I moj otac imo drljave oči, kao i ja. 

KICOŠ: (ne kroz nos) Dopuštam, ali nisu lijekove upotrebljavali, 
nit se u ono doba znalo za lijekove za koje danas. Ni jedna 
znanost tako ne napreduje kao doktorstvo. Zato, uzdajte se u 


241 učinak, djelotvornost, prema lat. effectus, djelovanje 
242 njem. Schneeberger, vjerojatno marka kakvog praška 

mene i u moju mast, koja će vam sigurno pomoći. Ovo je samo 

pokušaj bio s praškom amerikanskim. 

ŠUMARSKI: (tješeć Hunjkića) Dakako, dakako. Ni hrast ne da 

se jednim udarcem svaliti. Zato i mislim da ti, draga Evelinko, 

nećeš ništa proti g. Hunjkića imati, kad g. doktor svoju poštenu 

doktorsku riječ daje, i ko što, evo, vidimo po njegovom hunj- 

kanju - 

PUNICA: Ta, dabogme da neće, je li ćerko! (miluje ju) 

EVA: (pogleda Hunjkića i stidljivo daje mu ruku) Ta, neću... 

ŠUMARSKI: I tako, gospodo draga, a od danas već moji mili 

zetovi, ja vas skupa s mojim kćerkama blagosivam, dabogda bili 

sretni i berićetni! 

PUNICA i LIZA: (pljeskajuć) Dabogda! Dabogda! 

ŠUMARSKI: Hajde, punico i mama Lizeto, sad pripravljajte kra- 

san ručak, pak da budemo danas veseli. 

PUNICA: Oho! Ja i zaboravih na peršin. (vadi ga iz krila) No, 

ništa zato, vi ćete se malo dulje zabavljati i u bašti prošpancirati, 
& dok peršin u supi provri. 

ŠUMARSKI: Tako da, draga punice! Hajdmo u baštu, da nam 

slađi ručak bude. | hu hu! (odu svi van, par s parom svojim, 

vodeć se, samo punica s Lizom ostane, te, peršun u vis dižuć, 

s njim ih kao pozdravlja, vičuć): | hu hu! (a kad iziđu) I tako se 

hunjkava komedija svršila. Ali, gled, Lizo, ipak vrag udovica naj- 

sretnija. Od bricinice posta doktorkom. 

LIZA: (polaze i rukom mahuć) Ta, nek ju vrag nosi, samo kad 

nam ode s vrata! (ode s punicom. Zastor padne) 

Pjesma na koncu hunjkave komedije 89 
PJESMA NA KONCU HUNJKAVE KOMEDIJE 


Muški zbor: = Trava raste, vije s' u zavojke 
Ne plašte se starosti, djevojke. 


Ženski zbor: > Dok na nebu bude sjajnih 
Sunčanijeh zraka“ 

A u svijetu brak ljubećih 

Gizdavih junaka! 


Muški zbor: Kao što leptir leti cvijeće ljubit, - 
I vas mora tkogod prosit, snubit. 


Ženski zbor: = Sad to bio Kicoš Mato, 
ll drljavi Stevo, 
II balavi Đuro _kroz nos 
Svatovca vam pjevo. 


Muški zbor: = Ne zamjerte, to sve mala 
Samo bila šala, 


Ženski zbor: Ako vas je razdragala, 
Od srca vam hvala. 

SLAVONIJA DRUGE POLOVICE 
19. STOLJEĆA 
U HUNJKAVOJ KOMEDIJI 
ILIJE OKRUGIĆA SRIJEMCA 


JASNA MELVINGER 


Hunjkava komedija, vesele slike iz svakdanjeg života s pjevanjem 
u 4 čina sačuvana je u ostavštini autorovoj u Matici srpskoj u 
Novom Sadu u tri rukopisne inačice. Dvije nisu datirane, a na 
trećoj je Okrugić pribilježio da je rad na tome autografu zavr- 
šio 9. svibnja 1864. godine!. Na naslovnicama dvaju rukopisa 
kao motto navedena je narodna poslovica. Ne komu je nami- 
enjeno, već komu suđeno, a jedino na naslovnici pomenutoga 
datiranog, to geslo iz riznice pučkoga paremiološkog blaga 
izostaje. Dva su autografa ispisana uobičajenim Okrugićevim 
rukopisom, a treći veoma brižljivo, moglo bi se reći, i krasno- 
pisom?. Samo taj autograf sadrži i pjesmu koja se pjeva na 
svršetku posljednjeg, četvrtog čina komedije, a, također, samo 
se taj autograf od drugih dvaju izdvaja i pravopisno, načinom 
pisanja refleksa staroga glasa jat, što je, ne dosljedno, već tek 
u pojedinim riječima, obilježen takozvanim «rogatim e». Ovo je 
zanimljivo spomenuti, jer se iz rukopisa svih ostalih Okrugićevih 
kazališnih komada vidi da se autor, osim još u jednome od pri- 
jepisa Saćurice i šubare3, u kome se također sporadično pojav- 
ljuje «rogato e», inače, u odnosu na ortografiju refleksa jata, 
pridržavao načela Bogoslava Šuleka, što ih je ovaj iznio 1854. 


1 Matica srpska, Novi Sad, rukopis sa signaturom M. 6. 876. 

2 Matica srpska, Novi Sad, rukopis sa signaturom M. 6. 875. 

3 Saćurica i šubara ili Sto za jedan, Matica srpska, Novi Sad, rukopis sa signa- 
turom M. 6. 856. 

u prijedlogu svoje reforme ilirskoga pravopisa, pa je, u dugim 
slogovima koji su nekada sadržavali jat pisao ie, a u kratkima je. 
Iz biografije Ilije Okrugića razvidno je da je za svoga radnoga 
vijeka bio u prigodi dobro upoznati ne samo svoj zavičajni 
Srijem, već i Slavoniju. Školovao se u Đakovu, a tamo je jedno 
vrijeme bio i katedralni propovjednik. Kao kapelan službovao je 
u gornjem gradu Osijeku, u Hrvatskom Majuru, te u Vrpolju, a 
kao župnik u Sarvašu i u Levanjskoj Varoši. Okrugićev slavonski 
dramski diptih čine Hunjkava komedija i mnogo poznatija Šokica. 
Jedno je vesela igra iz života građanske klase, drugo je pučki 
igrokaz s tragičnim svršetkom. Za razliku od Hunjkave komedije, 
o kojoj postoji podatak da je 1870. svega pet puta izvedena u 
Srpskom narodnom pozorištu u Novom Sadu“, Šokica je rado 
izvođena, i za piščeva života i nakon njegove smrti. Dramska 
radnja Šokice ne teče u vremenskom kontinuitetu, niti se zbiva 
na istome mjestu, no obuhvaća povijesne godine 1848. i 1849. 
prostorno fokusirajući šokačko selo u okolici Virovitice, okolicu 
Osijeka i sam grad Osijek. U Hunjkavoj komediji cijela radnja 
odigrava se na istome mjestu, u kući vlastelinova šumara, u nei- 
menovanome slavonskome selu, na drugi i treći dan Uskrsa, a 
u doba kad je djelo i napisano, dakle, 60-ih godina 19. stoljeća. 
Jedino u Hunjkavoj komediji i u šaljivoj dvočinki Piščeva kubura 
i slava prostoga naroda, koja je, inače, s Hunjkavom komedijom 
korespondentna, Okrugić progovara o svojoj suvremenosti. 
Ostala njegova dramska djela, čak i kada tematiziraju zbivanja 
iz 19. stoljeća, uvijek podrazumijevaju stanovitu distancu izme- 
du vremena o kome je u kazališnom komadu riječ i vremena 
u kome je taj komad napisan. Hunjkava komedija obiteljska 
je priča na starinsku temu, inače dobro poznatu u hrvatskoj 
književnosti - kako razudati kćeri - s tim što se u kontekstu obi- 
teljskih zbivanja zrcali životna zbilja složenih društvenih odno- 
sa u, prije svega građanskoj, nekadašnjoj Slavoniji. A Piščeva 
kubura komedija iz kazališnoga života, s radnjom lociranom u 
4 Nikola Batušić, llija Okrugić, u: Pučki igrokazi XIX stoljeća, PSHK knj. 36, 
Zora, Matica hrvatska, Zagreb, 1973., str. 127. 

teatarskoj zgradi, izvještava o svemu što se zbivalo u Srpskom 
narodnom pozorištu u Novom Sadu, dakako iza kulisa, za vri- 
jeme dok je na bini trajala praizvedba Hunjkave komedije, te 
par dana nakon toga, kada su se već pojavili odjeci predstave u 
onodobnome tisku. 

Upravo u odnosu na Hunjkavu komediju primjereno je reći 
i ono što se u književnopovijesnim tumačenjima dramsko- 
ga opusa llije Okrugića ili previđa, ili zanemaruje, a to je da 
ovaj autor nije pisao samo povijesne drame i pučke igrokaze, 
već da se okušao i u komediji običaja, slijedeći dramaturgiju 
bidermajerskoga, molijerovskoga teatra, inače, na književnim 
prostorima Austrougarske, popularnijeg u Vojvodini, negoli u 
Hrvatskoj, zahvaljujući, prije svega, komediografskome radu 
Jovana Sterije Popovića. Sudjelujući u životu kazališno razvi- 
jene sredine, kakva je u njegovo doba već bila novosadska, 
lija Okrugić kao dramski pisac nije ostao bez odziva niti na 
sterijansku tendenciju - uglavnom realističnog i kritičnog, a 
umnogome i parodičnog fokusiranja života u provinciji, do koje 
je također već dopirao zamah građanskoga prosperiteta. Za 
razliku od Sterijinih, Okrugićevi likovi ne pripadaju miljeu obo- 
gaćenih obrtnika, već, nešto školovanijem i višem, ali ne uvijek i 
bogatom sloju činovnika, beamtera. No, slično Steriji, i Okrugić 
se mahom ruga nerealnim ambicijama svojih protagonista koji 
podražavaju način života i ponašanje spahija i drugih moćnih 
ljudi iz vladajućih krugova, a ističe, sve slijedeći, kao i Sterija, 
molijerovske naputke, negativan utjecaj ovih težnji, napose na 
žensku mladež, odgajanu nesukladno sa zbiljskim potrebama 
obitelji i društva. 

Dvije od protagonistica Hunjkave komedije, Evelina i Klara, već 
su starije djevojke, opijene romantičnom književnošću i glaz- 
bom. Ostale su dugo neudane, sve odbijajući prosce uz koje ne 
bi mogle živjeti kao otmjene gospođe. One pretjeruju u svome 
kaćiperstvu, ne samo poput Moli&reovih smiješnih precioza, 
no i poput Sterijinih ženskih likova, ostvarenih s ugledanjem na 


NIU Arvatska riječ moo) 


prijelom.indd 93 O) 7.7.2011. 9:13:46 | 


Jasna Melvinger 


velikog francuskog komediografa, primjerice u Laži i paralaži, 
Udaadbi i ženidbi ili Pokondirenj tikvi. Moglo bi se, čak, reći da je 
Okrugić u Hunjkavoj komediji anticipirao i ono što je, koju dece- 
niju kasnije, ispričano, a pod geslom Izbirač nađe otirač, u jednoj 
od komedija Koste Trifkovića. Također, likovi Okrugićevih uda- 
vača kao da anticipiraju i likove udavača iz potonjeg romana 
Stevana Sremca Pop Ćira i pop Spira. Okrugićeva Sofija, mlada 
udovica seoskog berberina koji se kanio školovati za liječnika, 
realnije gleda na život negoli njezine dvije starije polusestre i 
može se usporediti sa Sremčevom frajlom Jucom, koja se iz 
ljubavi udaje za seoskoga bricu i prije no što se ovaj odlučio 
završiti studij medicine. A Okrugićeve Evelina i Klara itekako su 
nalik Sremčevoj frajli Melaniji, već i po opredjeljenju da se ne 
mogu udati drukčije, no za gospodina. 

Kao i drugi hrvatski pisci 19. stoljeća, i Okrugić se rado služio 
govorećim imenima. U Hunjkavoj komediji već po prezime- 
nima glavnih muških likova moguće je otkriti, primjerice, nji- 
hovo zanimanje, ili, pak, kakvo, za njih karakteristično, fizičko 
svojstvo. Vlastelinskom šumaru, ocu triju neudanih kćeri iz 
dvaju brakova, prezime je Šumarski, a potonji njegovi zetovi 
jesu: stariji udovac Hunjkić, zvani hunjkavi Đuro, također stariji 
udovac Krmelić, zvani drljavi Stevo i mladi liječnik Cifrić, zvani 
kicoš Mato. | Hunjkićeva unjkavost, i Krmelićeva slabovidnost, 
i Cifrićeva sofisticiranost, u Okrugićevu su kazališnom komadu 
nerijetko izvorom fizičke komike, a u funkciji kritičkog razmišlja- 
nja o građanskome braku kao moralnom i društvenom proble- 
mu piščeva vremena. 

I sam zaplet Hunjkave komedije, a riječ je o nesporazumu oko 
Cifrićeva identiteta, temelji se na njegovu hinjenomu fizičkome 
svojstvu, tj. malo nazaliziranom izgovoru, koji se, inače, nekada, 
u gospodskom društvu smatrao otmjenim na francuski način. 
Zbog takvog izgovora, mladi liječnik, a pri prvom kurtoaznom 
posjetu, inače, toga popodneva odsutnome Šumarskom, od 
strane njegove punice biva krivo prepoznat kao Hunjkić, koga 

su i kućedomaćin, a još željnije mati njegove treće supruge, 
očekivali kao gosta, sve u nakani oženiti ga samosvojnom i vra- 
golastom udovicom Sofijom, da bi je što prije, kako se u samoj 
komediji i veli, skinuli sebi s vrata. No, Sofija je, zahvaljujući 
upravo tom nesporazumu oko identiteta, zajedno sa svojim 
izabranikom uspjela nadmudriti i oca i njegovu džangrizavu 
punicu, te ostvariti brak, ne po njihovoj namisli, već po svojoj 
volji i želji. 

Udovica mlada, ta, njena je vlada refren je kupleta koji, poma- 
lo i prkosno, pjeva Sofija, možda, čak, unekoliko najavljujući 
i ugođaj četrdesetak godina kasnije uglazbljene popularne 
Leherove operete Vesela udovica. Sam lik glavne svoje pro- 
tagonistice, živahne Sofije, autor je, inače, ostvario ističući i 
stanovite prednosti udovičkoga statusa, koji je, a u doba ne 
još punoga zamaha ženske emancipacije, no ekonomske pot- 
činjenosti žene, što ocu, što suprugu, jedino i mogao osigurati 
kakvu-takvu neovisnost i slobodu. U Hunjkavoj komediji pjeva 
se i Okrugićeva znamenita podoknica Lahku noć, Milko. Izvode 
je u duetu Hunjkić i Krmelić, a pod prozorima Evelininim i 
Klarinim. Ta pjesma, inače objelodanjena u stihozbirci Sriemska 
vila, 1863. u komediju je interpolirana u nešto kraćoj inačici no 
što je ona u knjizi. Sofija, zadovoljna što je uspjela izbjeći udaju 
za nosonju Hunjkića, pjeva i pošalicu Micac, koja je, jer riječ je 
o izjalovljenim nadama: lovac htjeo ptičicu / da ulovi s grane... 
slična pjesmi Branka Radičevića Ribarčeta san. No, kako sve 
zapreke na putu udaje triju kćeri Šumarskoga bivaju na koncu 
svladane, nema razloga da se Hunjkava komedija ne okonča 
veselom, ponešto i podrugljivom pjesmicom, koja se glazbeno 
izvodi smjenjivanjem muškog i ženskog zbora, uz sudjelovanje 
svih protagonista: Trava raste, vije s' u zavojke / Neplašte se 
starosti djevojke. Cijeli ovaj repertoar Okrugićevih šaljivih i lju- 
bavnih pjesama, napisanih u duhu građanske lirike, upotpunjuje 
i jedna sentimentalna na njemačkom, koju uz gitar pjeva Klara. 
U Hunjkavoj komediji, nema vodeće komične figure, nego je 

komika raspodijeljena na gotovo sve protagoniste. Smiješno 
se u tome djelu vrlo često ostvaruje kao komika situacije. 
Primjerice, u prvome činu, pet šumarskih pandura, a u više 
neuspjelih uzastopnih pokušaja, nastoje navući poprilično tije- 
sne čizme, odnosno, kako Okrugić veli, štiklefte, svome nadre- 
đenome, koji, nakon podužeg smiješnoga natezanja, ipak to 
sam mora učiniti. Također, stari šumarski pandur Mika tri puta 
mora ići na poštu, sve poradi jednoga pisma, jer mu nedostaje 
ili potpis Šumarskog, ili novci za poštarinu i sl. Ili, kad Hunjkić i 
Krmelić, pripremajući se za polazak u lov, umjesto svojih frako- 
va navlače lovačke uniforme, koje im ustupa domaćin, kako bi 
bili po spajinski nobl odjeveni, ima komičnih situacija, jer ili su im 
odore prevelike, ili su im lovački šeširi premaleni, pa zato, dok 
ih navlače na glavu, jednome od njih spadne perika, otkrivajući 
mu ćelavost itd. Ima, također, i reverzibilnih komičnih situacija. 
Primjerice, Šumarski veoma strogo kažnjava seljake zbog sječe 
hrastova u vlastelinskoj šumi, sve nazivajući ih zbog toga pravim 
komunistima, šalje šumarske pandure da im otimaju sjekire, 
te da počiniteljima šumske štete naplaćuju globu, prijeteći im 
i vlastima, koje ih, zbog krađe, mogu dati i u korgu vezati ili 
im poslati gladnu eškuciju u kuću, premda je i sam, u ranijem 
razdoblju svoga života, budući da je sa svojim obitelju živio u 
oskudici, bio prisiljen potkradati vlastelina za koga je radio kao 
išpan u Srijemu. 

Iz perspektive te negdašnje slabo plaćene službe Šumarskoga, 
kad drukčije nisi živiti mogo, osim ako svog spajiu ovdje malo, 
ondje bolje, već kako se gdje dalo - ne odrpneš. Slavonija se u 
Hunjkavoj komediji prikazuje na stereotipni način kao bogata, 
u svakome slučaju bogatija od Srijema. Dakako, od prodaje 
bogomdanoga hrasta, pokraj vlastelinove kese, i džep njegova 
šumara se puni. A tu je i divljač, pa se, osim hajka na kurjake, 
organiziraju i lovovi za viđenije goste, barem na zečeve i šljuke, 
ako ne i na jelene. Tu su, također, i balovi, i drugi društveni 
domjenci, primjerice, prigodom raznih crkvenih blagdana, 

poput onoga ručka u većem mjestu, kamo se uputio i Šumarski 
s jednim dijelom svoje obitelji, a na poziv gradskoga provisura 
da mu dođe na drugi dan Uskrsa, kako se to u Slavoniji veli, 
u Emaus. Okrugićev realističan opis ne dotiče se samo raznih 
tračeva o provisurovim uzvanicima, nego dopušta zaviriti i u 
otmjeni jelovnik s toga dinera, pa se tako može saznati da su se 
jela francuska jaja, a i nješto crveno što drhtje kao naša ladetina, 
te da je bilo i francuskoga krema s čokoladom, za razliku od 
svagdanjega, uobičajenog graha, kupusa i krumpira. 

Gospodarstvo Šumarskoga je prosperitetno, a u svagdanjim 
kućanskim poslovima, osim sluge i sluškinje, pod nadzorom 
iskusne stare gospode, punice domaćinove, pomažu i šumarski 
panduri, koji svakoga jutra, prije izlaska u službenu ophodnju, 
imaju obvezu i pomusti krave, i očistiti štale, i očešati konje, i 
naviksati čizme svome pretpostavljenome, a on im se, inače, 
i ne obraća po imenu, već, ugledajući se i u tome na samoga 
vlastelina, doziva ih tek zviždukom. Na to, a i na to što je slabo 
plaćen, itekako ogorčeno, sve koristeći se govorom u aparteu, 
žali se stari pandur Mika, pridobivajući pri tome simpatije kaza- 
lišne publike, kojoj se izravno i obraća. Dakako, Ilija Okrugić u 
Hunjkavoj komediji, ne samo u odnosu na psećji tretman zbog 
koga negoduje stari Mika, pokazuje osjetljivost u odnosu na 
socijalna pitanja svoga doba. Iz žalopojki Hunjkića, bivšega 
diurnista u Srijemu, i prijatelja mu Krmelića, pisara kod sud- 
benoga stola, izlaze na vidjelo sve muke kroz koje su prolazili 
u svojoj beamterskoj službi, bila ona spahijska, varmedska ili, 
pak, carska. Valjalo je dobro podmazati kako bi se osigurala 
blagonaklonost utjecajnih ljudi, a, također, moralo se potruditi 
i oko glasova seljaka, tek koju deceniju prije razdoblja fokusi- 
ranog u Hunjkavoj komediji, oslobođenih kmetstva, kako bi se 
napredovalo u karijeri. Dakako, tu ima i slikovitih Okrugićevih 
opažanja, primjerice, o išpanskoj obitelji koja se prehranjuje 
kuhanim mladim kukuruzom s vlastelinske njive, ili o bezuspješ- 
nim pokušajima da se ishodi državnu službu, a s dva praseta u 


NIU Arvatska riječ 97 


prijelom.indd 97 O) 7.7.2011. 9:13:46 | 


Jasna Melvinger 


zaprežnim kolima prigodom posjeta utjecajnome sucu itd. | na 
samu ženidbu kćerima Šumarskog, Hunjkić i Krmelić se odluču- 
ju, ne bez očekivanja da će se, zahvaljujući renomeu budućega 
punca, i sami domognuti kojega bolje plaćenoga zaposlenja. 
Karakteriziranju likova u Hunjkavoj komediji pridonosi i dosta 
inojezičnoga teksta: u replikama Šumarskog na njemačkom, a 
u replikama njegovih dviju starijih kćeri i na njemačkom, i na, 
ne, baš, korektnom francuskom jeziku. Tim jezičnim kolažom 
hrvatskog, njemačkog i francuskog, Okrugić kritički upozorava 
ne samo na nedostatke, više Bildunga, no naobrazbe, hrvatskih 
gospodica, već, općenito, na društvenu klimu, u kojoj još nisu 
prevladale narodnjačke ideje. Na domjenku kod gradskog 
provisura Evelini i Klari uopće se nisu svidjela dva golobrada 
varmeđska ficinotariuša, koja su sve nešto korila tamo nazočne 
frajlice što ne nose surke i parte i što ne govore hrvatski, a na 
koncu se dobrano podnapila, pjevajući, dabome, pučke napit- 
nice. Iskrivljeni francuski Eveline i Klare uvijek je u Okrugićevoj 
veseloj igri izvor komike. Kad se Evelina i Klara hvale da čitaju 
romane Eugena Suea i Aleksandrea Dumasa, one imena svojih 
omiljenih pisaca ne izgovaraju po pravilima francuske ortoepije, 
pa je jasno da je riječ, ne o istinskom poznavanju francuskog 
jezika i književnosti, no tek o usiljenom pomodnom prenavlja- 
nju. 

Okrugić u Hunjkavoj komediji i inače, na bidermajerski naglašen 
način tematizira modu, ne, baš, bečku, nego upravo francusku, 
kako bi snobizam provincijskih gospodica i njihovu čežnju za 
što nedostupnijim im uzorima opisao na što humorniji način. 
Njegove kaćiperke, uređujući kosu za otmjeni domjenak, odlu- 
čuju se, jedna za Koffir Popadur, a druga za Koffir Turado. Eva 
će odjenuti svilenu opravu a la Imperatice, a Klara svoj Burnus 
a la Figaro. Stalno se ogledajući u zrcalu, tako dotjerane, same 
se sebi čine i pikantne i superbne, sve se trseći naglašavati riječ 
pikantno, jer su negdje dočule da je upravo taj kvalifikativ u 
modi. Manje-više realistične opservacije Okrugićeve dotiču se 

i školstva: pastorak Šumarskoga, gimnazist Julijus, drugoredaš, 
muči muku s grčkim jezikom i rimskim klasičnim pjesnicima, a 
u doba kad školska disciplina već pomalo i popušta, pa se đaci 
više niti ne skrivaju od profesora, nego bez zazora zalaze u 
kavane, piju pivo, a čak se usuđuju i cigaretu zapaliti u javnosti. 
Ovdje se još može pridodati da pitanje naobrazbe naših dje- 
vojaka i mladića Okrugić nije tematizirao samo u Hunjkavoj 
komediji, već i u kazališnom komadu napisanom desetak 
godina kasnije, a koji je, premda je objelodanjen i u knjizi, 
možda, zanimljivo spomenuti i po naslovu rukopisa iz 1873., 
Crabanciaši pravi i krivi, ili Ženidba prieko batinahs. I u toj veseloj 
igri lociranoj u Srijem iz 1814. godine, u središtu Okrugićeva 
zanimanja nisu samo zgode iz seoskog pučkoga života, nego 
ponajviše pitanje svjetonazora mladih intelektualaca, podrije- 
tlom iz obogaćenih, građanskih trgovačkih obitelji, a školovanih 
na europskim sveučilištima. Visokoumna rječitost lažnog gra- 
bancijaša, sve u duhu materijalističke filozofije, a u raskoraku 
s nacionalnom tradicijom prožetom religijskim vrednotama, 
u Okrugićevu je djelu izvrgnuta molijerovskome humoru. 
Također, ne treba spočitavati Okrugiću što je u Grabancijašima, 
u funkciji razvoja dramske radnje, rekao koju i o djelotvornosti 
batina. I sam Moličre ne zaobilazi batine kao dramaturško sred- 
stvo, primjerice u svome Liječniku na silu. 

Premda se Okrugićev Cifrić poslužio lukavstvom, prikrivši svoj 
identitet pred punicom Šumarskog, on ipak nije po svemu nalik 
Sterijinim prevarantima iz Laže i paralaže ili Pokondirene tikve. 
On je to učinio u dogovoru sa svojom izabranicom Sofijom, 
u želji da iskreni uzajamni osjećaji, proplamsali još prigodom 
njihovog prvoga susreta na jednome od balova tijekom zimske 
sezone, budu krunisani brakom. Također, premda Cifrić poku- 
šava na hokus-pokus način izliječiti kroničnu hunjavicu Evelinina 
udvarača, koji nije tek hinio nazalizirani izgovor, molijerovska 
kritika liječničkoga šarlatanizma nije u Okrugićevoj komediji 


5 Matica srpska, Novi Sad, rukopis sa signaturom M. 6. 869. 

prenagašena, no svedena tek na jednu humorističnu scenu. 
Nije odviše naglašena niti parodija salonske galantnosti, koja 
je ipak prepoznatljiva, primjerice, u ovoj ljubavnoj izjavi kicoša 
Mate: Ta, sve ću vam na volju učiniti, ljubljena moja, zlatna moja 
golubice, medena moja udovice. Ta žarko sunce života moga, 
ogrij me žarkim zrakami tvojim, da mi srdce nezebe bez tebe, 
nego da mi gori, ... plamti, ... bukti, ... a krvca da mi vrije, ključa, 
kipi, dok u ljubavi tvojoj neprekipi... Dakako, kicoš Mato nije po 
svemu usporediv, primjerice sa Sterijinim tobožnjim pjesnikom 
i filozofom iz Pokondirene tikve Ružićem, čiji je lik parodično 
karakteriziran pseudoklasicističkim poetskim diskursom, ali i u 
replikama Okrugićeva protagonista, pjesnička sredstva također 
se koriste i farsično. 

Hunjkavu komediju postavilo je Srpsko narodno pozorište u 
Novom Sadu, uz sudjelovanje uglednih glumaca, koji su obilje- 
žili svojim djelovanjem prvo desetljeće postojanja te teatarske 
kuće. Zašto se predstava, izvedena, inače, pod Okrugićevim 
kazališnim pseudonimom čiča Pantelija, nije dulje zadržala na 
repertoaru kazališne kuće, u kojoj je isti autor doživio veliki 
uspjeh svojom Saćuricom i šubarom? Dakako, nisu svi koji su 
izvedbu Hunjkave komedije imali prigodu vidjeti mislili isto što 
i Dr. M. I. koji je u 5. broju novosadskog lista Zastava napisao 
da je to prosto predstavljanje obnaženih gadnih naravi u još 
gadnijem štilu, koje svako finije osjećanje vrijeđa. Dokazom za 
to je i pozitivna ocjena Okrugićeve komedije i njene kazališne 
izvedbe, koju je u narednom, 6. broju Zastave, s potpisom Y, 
iste 1870. godine objelodanio poznati srpski pjesnik, dramski 
pisac i kazališni kritičar Laza Kostić. No, čini se da i nije ovisilo 
samo o kazališnim krugovima hoće li ili neće u Novom Sadu 
biti prihvaćena Okrugićeva kritika društvene korumpiranosti u 
srednjem stališu, ponajviše zbog toga što se ta kritika odnosila 
6 Podaci o praizvedbi Hunjkave komedije, te o odjecima te predstave u 
onodobnome tisku, a također i svi navodi u ovome pasusu iz Okrugićeve su 


dvočinke Piščeva kubura, koje se rukopis sa signaturom M. 6. 872, nažalost 
nepotpun, čuva u Matici srpskoj u Novom Sadu. 

dijelom i na državne institucije. Tako ni smiješne precioze iz 
Hunjkave komedije, koje sam autor katkad naziva pokondire- 
nim, koketnim seoskim frajlama, nisu dobile pravu prigodu da 
s kazališne scene zasmijavaju gledateljstvo. Mnogo uspješnije 
no Okrugićeve slavonske kaćiperke, u Novom Sadu je moli- 
jerovski, bidermajerski teatar popularizirala Sterijina Fema, sa 
svojim, također humornim, nakaradnim francuskim miko fo. A 
u Hrvatskoj Hunjkava komedija nikad i nije doživjela kazališno 
izvođenje. Zasigurno ne zato što je onodobnoj strogoj cenzuri 
zasmetalo Okrugićevo podsmjehivanje modnim pretjeranosti- 
ma, nego, ipak, više zato što u ulogama njegovih protagonista 
ima malo tugaljivih stvari, koje se, jer su istinite, od njekih rado 
ne slušaju. 

Danas, bezmalo 150 godina otkako je Hunjkava komedija napi- 
sana, možda ipak ne bi bilo neumjesno, barem priupitati se ima 
li ovo, malo poznato Okrugićevo djelo što podariti suvreme- 
nom kazalištu. Jer, susret s tom veselom igrom mogao bi oživjeti 
i ponešto od starinskoga seoskoga šarma, sve u finijem tonu, i 
ponešto od nekadašnje slavonske ambijentalne živopisnosti, 
a u šaljivoj maniri građanske lirike, te u glazbenome ugodaju 
uvijek rado slušane starogradske pjesme. Također, u odnosu na 
hrvatsku dramsku ostavštinu 19. stoljeća, a napose u odnosu 
na Okrugićev dramski opus, nipošto ne treba zanemarivati niti 
bidermajerske valere, inspirirane bogatom regionalnom kultur- 
nom tradicijom, upravo građanske Slavonije. 

